IP/09/800 Bruxelles, den 18. maj 2009Din stemme er vigtig, brug denFra den 4. til den 7. juni er der 375 millioner borgere i 27 lande, fra Helsingfors til Lissabon, fra Dublin til Vilnius, der skal til valgurnerne for at vælge Europa-Parlamentet. I en videomeddelelse på internettet opfordrer formanden for Europa-Kommissionen, José Manuel Barroso, borgerne til at gå til valgurnerne for at lade deres stemme høre. "Din stemme tæller. Fordi du med dit valg er med til at udstikke kursen for Den Europæiske Union i de kommende fem år", siger José Manuel Barroso på denne video, som kan ses på følgende internetadresse: http://ec.europa.eu/commission_barroso/president/multimedia/vlog/index_en.htm Videoen er tilgængelig på 6 sprog (engelsk, fransk, tysk, spansk, portugisisk, italiensk) på dette netsted og ligeledes på Europa-Kommissionens audiovisuelle portal. Der er også en skriftlig version af meddelelsen tilgængelig på de øvrige 17 EU-sprog. Han minder om, at det er Europa-Kommissionen, der tager politiske initiativer og fremsætter forslag, som får konkret betydning for borgerne, men at "det er Europa-Parlamentet, der er lovgiver sammen med de nationale regeringer". Og at "det er Europa-Parlamentet, som de andre europæiske institutioner skal stå til regnskab over for". José Manuel Barroso slutter af med følgende opfordring: "Stem på de kandidater, der har samme opfattelse som dig af, hvordan vi skal håndtere de udfordringer, vi står over for. Hvad Europa gør, vil påvirke dig og din dagligdag".