IP/09/48 Βρυξέλλες, 14 Ιανουαρίου 2009Ο χώρος .eu ξεπερνάει το ορόσημο των 3 εκατομμυρίων ονομάτωνΣτις 11 Ιανουαρίου, με την καταχώρηση ενός ονόματος από ένα γερμανό πολίτη στον .eu, συμπληρώθηκαν τρία εκατομμύρια εγγραφές στον χώρο (τομέα). Δυόμιση χρόνια μετά τα εγκαίνια του χώρου αυτού, ο αριθμός των καταχωρίσεων επιβεβαιώνει την επιτυχία του διαδικτυακού χώρου ανωτάτου επιπέδου .eu. Μεταξύ των χώρων ανωτάτου επιπέδου των ευρωπαϊκών χωρών ο .eu είναι ο τέταρτος πλέον δημοφιλής και παγκοσμίως καταλαμβάνει την ένατη θέση. Ο χώρος προωθεί μια ξεχωριστή ευρωπαϊκή διαδικτυακή ταυτότητα και έτσι βοηθάει τους πολίτες και τις επιχειρήσεις να αποκομίσουν τα πλήρη οφέλη της ενιαίας αγοράς. Πολυεθνικές εταιρίες και μικρομεσαίες επιχειρήσεις, μη κυβερνητικές οργανώσεις και κύκλοι προβληματισμού, καθώς και μεμονωμένοι ευρωπαίοι, όλοι υιοθέτησαν τον .eu για να σηματοδοτήσουν την παρουσία τους στον παγκόσμιο ιστό. «Τα τρία εκατομμύρια ονόματα .eu αντανακλούν την εμπιστοσύνη των ευρωπαίων χρηστών του διαδικτύου στον χώρο .eu», δήλωσε η κα Viviane Reding, Ευρωπαία Επίτροπος αρμόδια για την κοινωνία της πληροφορίας και τα μέσα επικοινωνίας. «Το επίτευγμα αυτό, ελάχιστους μόλις μήνες πριν από την τρίτη επέτειο του χώρου, δείχνει ότι ο .eu έχει σαφώς κερδίσει την προτίμηση του κοινού: όλο και περισσότεροι χρήστες του διαδικτύου δράττουν την ευκαιρία να εκδηλώσουν διαδικτυακά την ευρωπαϊκή τους ιδιότητα. Ειδικότερα χαίρομαι που διαπιστώνω ότι αυξημένος αριθμός μικρομεσαίων επιχειρήσεων έχει υιοθετήσει τον .eu ως αναπόσπαστο τμήμα της επαγγελματικής του ταυτότητας και προσβλέπω στον πολλαπλασιασμό των εταιριών που θα επωφελούνται από τον .eu στο μέλλον». Φθάνοντας τα τρία εκατομμύρια ονόματα ο χώρος .eu έχει εδραιωθεί, συγκαταλεγόμενος στους δέκα μεγαλύτερους χώρους ανωτάτου επιπέδου ανά τον κόσμο, παράλληλα με τους .com, .net. και .org. Από τότε που εγκαινιάστηκε ο χώρος το 2006, αυξάνονται σταθερά οι καταχωρίσεις σε αυτόν. Επιπλέον, τα ονόματα .eu χαίρουν υψηλής φήμης: μια πρόσφατη δημοσκόπηση που διενεργήθηκε για το EURid, το Μητρώο για Ονόματα Τομέα .eu στο Διαδίκτυο, δείχνει ότι οι χρήστες όχι μόνο θεωρούν τον .eu ως αμιγώς ευρωπαϊκή διαδικτυακή ταυτότητα, αλλά επίσης πιστεύουν ότι τα ονόματα .eu είναι καινοτόμα και σύγχρονα. Τα περισσότερα ονόματα χώρου .eu έχουν καταχωριστεί στις χώρες της ΕΕ με τους μεγαλύτερους πληθυσμούς και την υψηλότερη διείσδυση διαδικτύου. Η Γερμανία εξακολουθεί να ηγείται με ποσοστό 30%, ακολουθούμενη από τις Κάτω Χώρες (14%), το Ηνωμένο Βασίλειο (12%), τη Γαλλία (8%) και την Πολωνία (6%). Ιστορικό Ο χώρος .eu άνοιξε για πρώτη φορά στις 7 Δεκεμβρίου 2005 δεχόμενος καταχωρίσεις κατόχων προηγούμενων δικαιωμάτων (IP/05/1510). Από τις αρχές Απριλίου 2006 δόθηκε δυνατότητα καταχώρισης σε όλους όσους κατοικούν στην ΕΕ και στις οργανώσεις με επίσημη έδρα στην ΕΕ (IP/06/476). Η διαχείριση των μητρώων .eu (της βάσης δεδομένων που περιέχει όλες τις καταχωρίσεις ονομάτων .eu) έχει ανατεθεί στο EURid, έναν ανεξάρτητο μη κερδοσκοπικό οργανισμό. Κατά την πρώτη επέτειό του, είχαν εγγραφεί 2,5 εκατομμύρια ονόματα χώρου .eu IP/07/483), ενώ το 2007 προστέθηκαν άλλα 300.000 ονόματα .eu (IP/08/530). http://ec.europa.eu/information_society/policy/doteu/ Στατιστικά στοιχεία για το δεύτερο τρίμηνο του 2008: http://www.eurid.eu/files/Q2_08.pdf Στην κατωτέρω διεύθυνση διατίθεται επικαιροποιημένη η εξέλιξη των στατιστικών στοιχείων του .eu: http://www.eurid.eu/el/h-etairia/gegonota-arithmoi/statistika-stoixeiaMEMO/09/9 Παράρτημα Δέκα κορυφαίοι διαδικτυακοί χώροι ανωτάτου επιπέδου σε αριθμό καταχωρίσεων τον Νοέμβριο του 2008.com78.631.647.cn13.337.889.de12.447.909.net11.969.613.org7.330.494.uk7.277.705.info5.089.331.nl3.190.979.eu (*)2.995.022.biz2.020.082(*) στο δικτυακό τόπο EURID επικαιροποιείται καθημερινά ο αριθμός καταχωρίσεων στον .eu: http://www.eurid.eu/en/about/facts-figures/statistics Αριθμός ονομάτων χώρων .eu σε σύγκριση με τους εθνικούς διαδικτυακούς χώρους ανωτάτου επιπέδου ανά 1000 κατοίκους (Ιανουάριος 2009)ΧώραΑριθμός χώρων .eu ανά 1000 κατοίκουςΑριθμός διαδικτυακών χώρων χώρας ανά 1000 κατοίκουςΚύπρος66,1-Λουξεμβούργο54,986,2Κάτω Χώρες24,7193,6Ιρλανδία13,125,6Γερμανία11,1151,7Βέλγιο8,980,0Αυστρία8,795,7Σουηδία8,790,2Δανία8,0175,0Τσεχική Δημοκρατία7,447,9Μάλτα6,4-Ηνωμένο Βασίλειο6,0118,1Εσθονια6,047,0Πολωνια4,534,7Γαλλία3,820,5Σλοβακία3,231,9Λετονία3,228,7Σλοβενία2,930,8Ουγγαρία2,840,4Λιθουανία2,728,1Φινλανδία2,737,0Ιταλία2,727,0Ελλάδα2,2-Ισπανία1,523,8Βουλγαρία1,2-Πορτογαλία1,125,9Ρουμανία0,916,4