IP/09/112 Bruxelles, 22 ianuarie 2009Progrese importante în ceea ce privește inovarea în EuropaTabloul rezultatelor privind inovarea la nivel european (European Innovation Scoreboard, EIS) 2008, publicat astăzi, arată că, înainte de criza financiară, UE a realizat progrese importante în ceea ce privește inovarea. Decalajul relativ în domeniul inovării față de SUA și Japonia a fost redus, în special datorită progreselor semnificative înregistrate de multe state membre noi cum ar fi Cipru, România și Bulgaria. UE a făcut progrese mai ales în ceea ce privește resursele umane și disponibilitatea fondurilor pentru inovare. Cu toate acestea, investițiile în inovare ale întreprinderilor rămân relativ reduse, mai ales față de situația din SUA și Japonia. În paralel cu raportul menționat, raportul 2008 privind știința, tehnologia și competitivitatea oferă o analiză mai aprofundată a tendințelor din domeniile cercetării și dezvoltării publice și private, performanței tehnologice și progreselor înregistrate în punerea în aplicare a Spațiului european de cercetare. „O perioadă de criză nu constituie momentul potrivit pentru a renunța la investițiile în cercetare și la inovare. Acestea sunt vitale dacă Europa dorește să iasă mai puternică din criza economică și să abordeze provocările constituite de schimbarea climatică și de globalizare. UE are într-adevăr multe atuuri, în special un Spațiu european de cercetare din ce în ce mai atractiv și o performanță în materie de inovare în continuă creștere. Dar mai rămân încă multe de făcut, mai ales în ceea ce privește nivelul relativ scăzut al investițiilor private. Inițiativele Comisiei de ameliorare a eficienței UE în domeniul cercetării, de stimulare a inovării și de dezvoltare a piețelor produselor de înaltă tehnologie aduc Europa pe drumul cel bun”, au subliniat vivepreședintele Günter Verheugen, responsabil cu politica privind întreprinderile și industria și Janez Potočnik, comisarul pentru cercetare. Raportul arată că țările europene se împart în patru grupe, aflate la niveluri diferite de performanță, și că practic toate țările și-au îmbunătățit performanțele, cu toate că rata progresului variază:Elveția, Suedia, Finlanda, Germania, Danemarca și Regatul Unit sunt lideri în materie de inovare, cu performanțe mult peste media UE. Dintre aceste țări, Elveția și Germania au cel mai rapid ritm de îmbunătățire a performanțelor. Austria, Irlanda, Luxemburg, Belgia, Franța și Țările de Jos se află la nivelul imediat următor, cu performanțe peste media UE. Performanțele Irlandei au crescut cel mai rapid în cadrul acestui grup, fiind urmate de cele înregistrate de Austria. Cipru, Islanda, Estonia, Slovenia, Republica Cehă, Norvegia, Spania, Portugalia, Grecia și Italia sunt inovatori moderați, cu performanțe în materie de inovare sub media UE. Cipru înregistrează o tendință de evoluție a performanțelor în acest domeniu mult peste media acestei categorii, fiind urmat de Portugalia. Malta, Ungaria, Slovacia, Polonia, Lituania, Croația, România, Letonia, Bulgaria și Turcia sunt țările în curs de recuperare, cu performanțe în materie de inovare mult sub media UE. Majoritatea acestor țări au recuperat o parte din decalaje. Bulgaria și România sunt țările cu cel mai rapid ritm de îmbunătățire a performanțelor.Pentru rezumatele individuale ale performanțelor în materie de inovare ale tuturor celor 27 de state membre, a se vedea MEMO/09/18.PERFORMANțELE îN MATERIE DE INOVARE (INDICELE SINTETIC AL INOVăRII 2008) [ Figures and graphics available in PDF and WORD PROCESSED ] Notă: Indicele sintetic al inovării (Summary Innovation Index, SII) este un indicator compus din 29 de indicatori care pot lua valori de la 0 (performanța minimă posibilă) până la 1 (performanța maximă posibilă). Ca urmare a unui decalaj al disponibilității informațiilor, SII 2008 reflectă performanțele înregistrate în 2006/2007. Recuperarea decalajului în materie de inovare față de SUA și Japonia Analiza datelor la nivelul UE indică existența unor progrese substanțiale atât în termeni absoluți (față de situația de acum cinci ani), cât și față de SUA și Japonia. O comparație cu o serie mai largă de țări arată, de asemenea, că UE a avut o evoluție relativ bună față de cea a economiilor emergente. Au existat progrese în special în ceea ce privește resursele umane în domeniul inovării (licențiați, învățământ superior), accesul la internet în bandă largă și disponibilitatea capitalului de risc. Cu toate acestea, continuă să existe puncte slabe cu privire la investițiile private, unde UE se situează în urma SUA și Japoniei din punctul de vedere al cheltuielilor pentru cercetare și dezvoltare și pentru informatică. De asemenea, în ciuda constatării din raport referitoare la importanța inovării non-tehnologice, cheltuielile întreprinderilor din UE pentru astfel de activități de inovare (de ex. formare profesională, design, marketing, echipamente noi) au scăzut. Inovarea ca rețetă pentru relansarea economică Analiza EIS se bazează pe date anterioare crizei financiare. Cu toate acestea, ele indică tendințe existente, puncte forte și puncte slabe de care trebuie să se țină cont atunci când se abordează problemele actuale. Progresul înregistrat de UE înaintea crizei financiare i-a plasat pe antreprenorii europeni pe o poziție mai bună, facilitând astfel relansarea prin intermediul inovării. Cu toate acestea, persistența unui nivel scăzut al investițiilor private în inovare față de principalii concurenți este un dezavantaj clar care trebuie înlăturat, inclusiv prin intermediul consolidării sprijinului public pentru întreprinderile inovatoare, cum ar fi inițiativa privind piețele-pilot (a se vedea IP/08/12) care încurajează cererea de produse și servicii noi. Raportul de activitate privind inovarea, publicat împreună cu EIS, oferă orientări suplimentare și prezintă o analiză, realizată de experți independenți, a evoluției politicilor naționale și a guvernării în domeniul inovării, pe baza rapoartelor naționale pregătite de experți independenți și care pot fi consultate pe site-ul internet al inițiativei PRO INNO. Raportul indică tendința de sprijinire a întreprinderilor nou înființate inovatoare și a strategiilor care abordează noi provocări, cum ar fi schimbarea climatică și productivitatea resurselor. Constatările rapoartelor vor fi utilizate de Comisia Europeană în vederea evaluării succesului politicilor de inovare actuale și a identificării priorităților viitoare. Informații generale: Comandat de Direcția Generală Întreprinderi și Industrie a Comisiei Europene, EIS este elaborat de Centrul de cercetare și formare profesională în domeniul economic și social de la Maastricht (UNU-MERIT), în timp ce Raportul de activitate privind inovarea este elaborat de un consorțiu de experți coordonat de Universitatea din Atena și de Grupul Technopolis. Textul complet al rapoartelor poate fi consultat la adresa: http://www.proinno-europe.eu/metricsPentru mai multe informații, a se vedea MEMO/09/18, IP/09/92, MEMO/09/19