IP/09/1064 Bruxelles, 1 iulie 2009 Sfârșitul „tâlhăriei în roaming”: mesajele scrise, apelurile și navigarea pe Internet în străinătate vor costa mult mai puțin începând de astăzi datorită acțiunii UE Începând de astăzi, în UE, un mesaj scris trimis din străinătate costă cel mult 0,11 EUR, aproximativ de trei ori mai puțin decât media precedentă din UE de 0,28 EUR (fără TVA). Prețul unui apel efectuat în roaming într-o altă țară UE nu trebuie să depășească 0,43 EUR pe minut, iar prețul unui apel primit în roaming nu trebuie să depășească 0,19 EUR pe minut. Începând de astăzi, apelurile efectuate în roaming vor fi facturate la secundă, după primele 30 de secunde, și nu la minut, în timp ce apelurile primite în roaming vor fi facturate la secundă începând cu prima secundă. Turiștii și persoanele care efectuează călătorii de afaceri pot, de asemenea, să navigheze pe Internet, să descarce filme sau să expedieze imagini utilizând telefonul mobil în străinătate fără teama de a suferi de „șocurile facturii”, datorită stabilirii unui plafon pentru prețurile en gros de 1 EUR/megabyte (MB) descărcat. Conform așteptărilor, toate aceste măsuri vor reduce tarifele în roaming pentru consumatorii europeni cu încă 60% și vor crește gradul de utilizare a telefoniei mobile. Primele reglementări UE privind apelurile în roaming au fost adoptate în 2007 și au vizat reducerea costului pentru apelurile de voce efectuate în roaming cu 70%. „Începând de astăzi, toți cetățenii europeni care efectuează apeluri sau care trimit mesaje scrise utilizând telefonul mobil în străinătate pot experimenta piața unică fără frontiere a UE. Tâlhăria în roaming ia sfârșit datorită acțiunii determinate a Comisiei Europene, a Parlamentului European și a celor 27 de state membre ale UE ,” a declarat comisarul UE pentru telecomunicații, Viviane Reding. „Sper ca noile reglementări UE referitoare la roaming să aibă drept rezultat un tarif mai scăzut pentru navigarea pe Internet atunci când utilizați telefonul mobil în străinătate în UE. Pentru moment, reglementările UE sunt limitate la reducerea tarifelor între operatori. Fac apel la sectorul telefoniei mobile să transfere curând aceste reduceri către consumatorii care utilizează transferul de date în roaming. Comisia și autoritățile naționale de reglementare vor monitoriza îndeaproape tarifele pentru transferul de date în roaming și vor evalua anul viitor dacă piața serviciilor de roaming a devenit, în sfârșit, competitivă.” Noile reglementări UE (care sunt) aplicabile începând de astăzi: Plafonarea prețului care poate fi facturat consumatorilor pentru trimiterea unui mesaj scris în timp ce se află în străinătate la 0,11 EUR (fără TVA), față de media actuală de 0,28 EUR. Reducerea în continuare a prețurilor pentru apelurile de telefonie mobilă în roaming. Începând de astăzi, plafoanele sunt de 0,43 EUR pentru apelurile efectuate în străinătate și de 0,19 EUR pentru apelurile primite în străinătate, scăzând progresiv până la 0,39 EUR și 0,15 EUR la 1 iulie 2010 și până la 0,35 EUR și 0,11 EUR la 1 iulie 2011 (este vorba în toate cazurile de prețuri pe minut, fără TVA). Până ieri, tariful maxim era de 0,46 EUR pentru apeluri efectuate în străinătate și de 0,22 EUR pentru apeluri primite în străinătate. În vara anului 2005, înainte de acțiunea UE, tariful unui apel efectuat în roaming în UE putea ajunge până la aproximativ 1,70 EUR pe minut pentru un consumator german care efectua un apel în roaming în Austria, 1,47 EUR pentru un consumator britanic care efectua un apel în roaming în Italia și 2,50 EUR pentru un consumator belgian care efectua un apel în roaming în Cipru ( MEMO/05/247 ). Introducerea principiului facturării la secundă după primele 30 de secunde pentru apelurile efectuate în roaming și începând cu prima secundă pentru apelurile primite în roaming. Până acum, consumatorii plăteau cu până la 24% mai mult față de timpul real utilizat pentru efectuarea sau primirea de apeluri. Reducerea tarifelor pentru navigarea pe Inte rnet sau pentru descărcarea de filme sau programe video utilizând telefonul mobil în străinătate, prin introducerea unui nou plafon pentru prețurile en gros de 1 EUR/megabyte descărcat, față de media actuală a prețurilor en gros de 1,68 EUR/megabyte, cu tarife foarte ridicate în Irlanda (6,82 EUR), Grecia (5,30 EUR) și Estonia (5,10 EUR). Plafonul pentru prețurile en gros de descărcare va scădea în următorii doi ani: la 0,80 EUR în 2010 și la 0,50 EUR în 2011. Consumatorii vor fi informați în legătură cu cât vor avea de plătit pentru serviciile de date, deoarece noile reglementări impun operatorilor de telefonie mobilă să furnizeze (prin mesaje-text sau printr-o fereastră de tip pop-up) informații specifice fiecărei țări privind tarifele de roaming în momentul în care consumatorii intră pe teritoriul unui alt stat membru și utilizează servicii de date. Noile reglementări vor proteja consumatorii de „șocurile facturii” prin introducerea unui mecanism de întrerupere atunci când factura ajunge la 50 EUR, consumatorul putând opta pentru o altă limită superioară (recent, un consumator german care a descărcat în roaming un program TV în timp ce se afla în Franța a primit o factură în valoare de 46 000 EUR). Acest mecanism de întrerupere va trebui pus în practică de operatori până în martie 2010. Noile reglementări privind serviciile de roaming, care se adaugă primelor reglementări UE privind apelurile în roaming ( IP/07/870 ) , vor fi aplicabile până în vara anului 2012. Parlamentul European și Consiliul au solicitat Comisiei să prezinte, până în vara anului 2010, un raport privind funcționarea noilor reglementări. Comisia ar putea propune apoi reglementări suplimentare, dacă este cazul, până la sfârșitul lunii iunie 2011. Istoric: Regulamentul UE din 2007 privind serviciile de roaming a introdus plafoane „eurotarif” pentru apelurile efectuate și primite în timpul călătoriilor cetățenilor europeni în UE. În urma introducerii acestui plafon, consumatorii care au utilizat servicii de roaming și care au beneficiat de un eurotarif au economisit în medie 70% față de 2005, când UE încă nu intervenise. În 2008, după revizuirea reglementărilor privind serviciile de roaming, Comisia a propus prelungirea acestora pentru încă trei ani, introducând noi reglementări pentru mesaje-text și servicii de date. Parlamentul European a aprobat, cu o mare majoritate de voturi, noile reglementări UE privind serviciile de roaming în aprilie 2009 ( IP/09/620 ) , urmat de Consiliul TTE la 8 iunie ( IP/09/880 ) . De la începutul mandatului actualei Comisii Europene în 2004, gradul de utilizare a telefoniei mobile în UE a crescut de la 84,6% la 119% din populație ( IP/09/473 ) . Pentru o imagine de ansamblu asupra tarifelor de roaming în fiecare țară UE, a se consulta site-ul web al Uniunii Europene privind serviciile de roaming : http://ec.europa.eu/information_society/activities/roaming/index_en.htm MEMO/09/ 309 ANNEX Retail caps for roamed voice calls without VAT ( € cents) – as of 1 July 2009 Voice calls Calls made 43 Calls received 19 SMS SMS sent 11 SMS received Free of charge Roamed calls made Figures and graphics available in PDF and WORD PROCESSED Roamed calls received Figures and graphics available in PDF and WORD PROCESSED Roamed SMS Figures and graphics available in PDF and WORD PROCESSED Prices for making a roamed call including VAT (1 minute) travelling to 2005 2009 reg. prices Austria Greece 0.93 0.52 Belgium Cyprus 1.80 0.52 Bulgaria Austria n/a 0.52 Cyprus Belgium 3.00 0.50 Czech Republic United Kingdom 1.99 0.51 Denmark Slovakia 1.52 0.54 Estonia Germany 1.01 0.52 Finland Spain 0.88 0.53 France Poland 1.50 0.51 Germany France 1.49 0.51 Greece Estonia 2.02 0.51 Hungary Denmark 1.35 0.54 Ireland Italy 1.34 0.52 Italy Czech Republic 2.00 0.52 Latvia France 1.81 0.52 Lithuania Germany 1.15 0.51 Luxembourg France 1.20 0.50 Malta Portugal 1.52 0.51 Netherlands Finland 1.38 0.51 Poland Germany 1.28 0.53 Portugal Sweden 1.07 0.52 Romania Spain n/a 0.51 Slovakia Ireland 1.53 0.51 Slovenia United Kingdom 2.10 0.52 Spain Cyprus 1.80 0.50 Sweden The Netherlands 1.10 0.54 United Kingdom Portugal 1.45 0.50 Prices for receiving a roamed call including VAT (1 minute) travelling to 2005 2009 reg. prices Austria Greece 0.52 0.23 Belgium Cyprus 1.38 0.23 Bulgaria Austria n/a 0.23 Cyprus Belgium 0.28 0.22 Czech Republic United Kingdom n/a 0.23 Denmark Slovakia 0.68 0.24 Estonia Germany 0.45 0.23 Finland Spain 0.53 0.23 France Poland 0.68 0.23 Germany France 0.69 0.23 Greece Estonia n/a 0.23 Hungary Denmark 0.48 0.24 Ireland Italy 0.99 0.23 Italy Czech Republic 1.50 0.23 Latvia France 0.59 0.23 Lithuania Germany 0.87 0.23 Luxembourg France n/a 0.22 Malta Portugal 0.94 0.22 Netherlands Finland 0.75 0.23 Poland Germany 0.50 0.23 Portugal Sweden 0.55 0.23 Romania Spain n/a 0.23 Slovakia Ireland 0.77 0.23 Slovenia United Kingdom 0.55 0.23 Spain Cyprus 1.10 0.22 Sweden The Netherlands 0.59 0.24 United Kingdom Portugal 1.10 0.22 Prices for sending a text message including VAT travelling to 2005 2009 reg. prices Austria Greece 0.25 0.13 Belgium Cyprus 0.40 0.13 Bulgaria Austria n/a 0.13 Cyprus Belgium 0.24 0.13 Czech Republic United Kingdom 0.27 0.13 Denmark Slovakia 0.27 0.14 Estonia Germany 0.25 0.13 Finland Spain 0.42 0.13 France Poland 0.30 0.13 Germany France 0.32 0.13 Greece Estonia 0.49 0.13 Hungary Denmark 0.37 0.14 Ireland Italy 0.59 0.13 Italy Czech Republic 0.50 0.13 Latvia France 0.27 0.13 Lithuania Germany 0.26 0.13 Luxembourg France 0.31 0.13 Malta Portugal 0.43 0.13 Netherlands Finland 0.75 0.13 Poland Germany 0.53 0.13 Portugal Sweden 0.65 0.13 Romania Spain n/a 0.13 Slovakia Ireland 0.27 0.13 Slovenia United Kingdom 0.38 0.13 Spain Cyprus 0.87 0.13 Sweden The Netherlands 0.32 0.14 United Kingdom Portugal 0.69 0.13