IP/09/1903 V Bruseli 10. decembra 2009 Internetová doména „.eu“ odteraz dostupná vo všetkých jazykoch EÚ Počínajúc dnešným dňom si európski občania, firmy a organizácie môžu registrovať názvy webových lokalít zakončených na .eu s využitím znakov zo všetkých 23 úradných jazykov Európskej únie. To znamená, že môžu napríklad používať mená napísané gréckou abecedou alebo cyrilikou, ako sú www. διαδίκτυο.eu alebo www.роуминг.eu . Umožnili to nové pravidlá EÚ, ktoré Komisia prijala v júni 2009 ( IP/09/1044 ). „Internacionalizované doménové mená zakončené na .eu, čo je naša európska doména najvyššej úrovne, sú veľkým krokom ku skutočne globálnemu a zároveň lokálnemu internetu. Mnohí používatelia internetu budú pochádzať z krajín, v ktorých väčšina jazykov nevyužíva písmená latinky od „a“ do „z“, a budú, prirodzene, chcieť používať svoje vlastné písmo,“ uviedla Viviane Redingová, komisárka EÚ pre informačnú spoločnosť. „Spustenie medzinárodných doménových mien zakončených na .eu bude ešte lepšie zodpovedať potrebám mnohojazyčnej a multikultúrnej Európy.“ Internacionalizované doménové mená (IDN) sú názvy internetových domén, ktoré obsahujú aj iné znaky okrem 26 písmen latinskej abecedy od „a“ do „z“, číslic od „0“ do „9“ a znaku „-“. Doteraz mohli tí, ktorí si chceli zaregistrovať doménové mená zakončené na .eu, využívať len túto obmedzenú sadu znakov, ale od dnešného dňa je možné zaregistrovať si celú škálu rozličných znakov používaných v rôznych úradných jazykoch EÚ. Komisia rozhodla, že pri európskej doméne najvyššej úrovne .eu by mala existovať možnosť využívať znaky z abecied všetkých úradných jazykov EÚ ( IP/09/1044 ). Umožňovať to majú práve IDN. Odteraz bude možné zaregistrovať v rámci „.eu“ názvy, ktoré využívajú znaky ako „à“, „ą“, „ä“, „ψ“ alebo „д“. Občania a podniky EÚ si budú môcť zaregistrovať doménové mená v písmach iných ako latinka, čo je nevyhnutné pre jazyky ako gréčtina a bulharčina. Občania hovoriaci po španielsky a po baskicky si zase môžu zaregistrovať názvy s „ñ“, zatiaľ čo občania hovoriaci po francúzsky, po portugalsky a po katalánsky môžu používať „ç“. Mnohojazyčnosť bola veľmi dôležitým aspektom .eu už od chvíle, keď sa v roku 2006 začali prvé registrácie. V právnom rámci sa napríklad ustanovuje, že registrácia doménových mien zakončených na .eu a oznámenia o rozhodnutiach týkajúcich sa registrácie by mali byť možné vo všetkých úradných jazykoch Spoločenstva. Umožňuje sa aj registrácia doménových mien so všetkými abecednými znakmi úradných jazykov. Ďalšie kroky Počnúc dnešným dňom mená zakončené doménou najvyššej úrovne (TLD) .eu môžu využívať IDN. Napríklad v europa.eu je „.eu“ doména najvyššej úrovne, zatiaľ čo „europa“ je meno zaregistrované v rámci tejto TLD. Komisia pracuje aj na čo najskoršom zavedení variantných internacionalizovaných doménových mien najvyššej úrovne .eu (napríklad „eu“ gréckymi znakmi alebo v cyrilike). Komisárka Redingová informovala výkonného riaditeľa ICANN (Internet Corporation for Assigned Names and Numbers, Internetová spoločnosť pre pridelené mená a čísla) Roda Beckstorma o plánoch Komisie na Fóre riadenia internetu v novembri ( IP/09/1717 ). Keď ICANN schváli medzinárodné doménové mená najvyššej úrovne pre .eu, v EÚ bude možné zaregistrovať si celú webovú adresu (čiže tak „europa“, ako aj „.eu“) vo vlastnom písme. Kontext .eu je európska doména najvyššej úrovne, ktorú zriadila EÚ, ale prevádzkuje ju súkromná nezisková organizácia EURid . Toto konzorcium belgických, českých, talianskych, švédskych a slovinských registrátorov začalo prevádzkovať doménu .eu v roku 2005.. K dnešnému dňu existuje viac ako 3 milión doménových mien zakončených na .eu ( IP/09/536 ). Ďalšie informácie MEMO/08/218 Annex Ten largest top level domains by number of registered domain names (as of 30 September 2009) TLD Number of registered domains .com 82 467 859 .de 13 077 091 .cn 12 545 589 .net 12 477 730 .org 7 840 201 .uk 7 826 095 .info 5 282 857 .nl 3 523 290 .eu (*) 2 991 205 .biz 2 370 874 Source: EURid Number of .eu domains by country (as of 30 September 2009) Country Number of .eu domains Austria 76 846 Belgium 91 334 Bulgaria 10 420 Cyprus 52 795 Czech Republic 87 382 Denmark 38 166 Estonia 8 146 Finland 15 389 France 267 678 Germany 922 344 Greece 26 231 Hungary 29 822 Ireland 50 311 Italy 164 049 Latvia 5 599 Lithuania 9 499 Luxembourg 26 929 Malta 3 759 Netherlands 417 892 Poland 163 465 Portugal 11 986 Romania 20 003 Slovakia 19 849 Slovenia 6 605 Spain 71 529 Sweden 75 452 United Kingdom 309 766 Source: EURid Growth of .eu domains 2007-2009 by country of residence of registrants Country Growth of .eu domains 2007-2009* Austria + 17 % Belgium + 9 % Bulgaria + 87 % Cyprus - 42 % Czech Republic + 49 % Denmark - 8 % Estonia + 35 % Finland + 20 % France + 39 % Germany + 7 % Greece + 28 % Hungary + 36 % Ireland + 82 % Italy + 20 % Latvia - 23 % Lithuania + 73 % Luxembourg + 87 % Malta - 81 % Netherlands + 15 % Poland + 60 % Portugal + 9 % Romania + 41% Slovakia + 56 % Slovenia + 44 % Spain + 17 % Sweden - 21 % United Kingdom - 18 % EU + 10 % *from 31.12.2007 to 30.09.2009. Source: EURid