IP/09/703 Brüsszel, 2009. május 5.A fellendülés útja: a kohéziós politika is segíti Európa kilábalását a válságból – jelentette ki Hübner és Špidla biztosDanuta Hübner biztos (regionális politika) és Vladimír Špidla biztos (foglalkoztatás, szociális ügyek és esélyegyenlőség) ma üdvözölte a Tanács és az Európai Parlament közötti megállapodás véglegesítését, amely támogatja a gazdasági válságra válaszul kidolgozott kohéziós politikai csomagot. Az átfogó intézkedéscsomag lépések egész skáláját tartalmazza, amely a strukturális alapokból folyósított pótlólagos előlegfizetések formájában megvalósuló erőteljes tőkeinjekciótól a projektvégrehajtást elősegítő gyorsított eljárásokon keresztül egészen annak a lehetőségéig terjed, hogy az EU a lakásállomány energiahatékonyságát javító beruházások társfinanszírozója legyen. Pótlólagos előlegfizetések formájában a tagállamok máris hozzájutottak 6,25 milliárd EUR-hoz: április közepén 4,5 milliárd EUR-t fizettek ki az Európai Regionális Fejlesztési Alapból, nem sokkal később pedig 1,5 milliárd EUR-t az Európai Szociális Alapból. E döntésekről Hübner biztos így nyilatkozott: „A kohéziós politika is segítséget nyújt Európának ahhoz, hogy kilábaljon ebből a válságból. Az Európai Bizottság, a tagállamok, az Európai Parlament, a Régiók Bizottsága, valamint az Európai Gazdasági és Szociális Bizottság kiváló együttműködésének köszönhetően gyorsan és határozottan tudtunk fellépni. Arra buzdítjuk a tagállamokat és a régiókat, hogy teljes mértékben használják ki az európai kohéziós politika nyújtotta lehetőségeket, és magas színvonalú projekteket válasszanak ki uniós támogatásra. Arra számítunk, hogy ezeknek az intézkedéseknek a pozitív hatásai jelentős mértékben továbbgyűrűznek a gazdaságban, különösen az építőiparban.” Špidla biztos hozzátette: „Európa egészét tekintve ebben a válságban legfőbb prioritásunk az ember: megőrizni az emberek munkahelyét, és minél gyorsabban munkához segíteni azokat, akik elvesztették a munkájukat. Az Európai Szociális Alap az európai polgárok ezreinek nyújt segítséget ahhoz, hogy készségeik fejlesztésével és átképzéssel javítsák elhelyezkedési esélyeiket. A mostani megállapodás még nagyobb segítséget jelenthet azoknak, akik a válságban elvesztették munkahelyüket, vagy akiket ez a veszély fenyeget. Lehetővé teszi továbbá a kisebb szervezetek számára, hogy jobban és könnyebben tudják támogatni a legkiszolgáltatottabbakat.” Előny a tagállamoknak és a régióknak 2008 végén a Bizottság az Európai Regionális Fejlesztési Alap (ERFA), az Európai Szociális Alap (ESZA) és a Kohéziós Alap szabályzatának számos módosítására tett javaslatot. Az Európai Parlament április 2-án zöld utat adott a jogszabályi módosításoknak. A tagállamoknak a Gazdasági és Pénzügyi Tanács (ECOFIN) ülésén részt vevő miniszterei ma jóváhagyták az intézkedéseket, amelyek május végétől lépnek hatályba. A 27 tagállamot érintő 6,25 milliárd EUR-s tőkeinjekció célja a projektek végrehajtásának ösztönzése, valamint a munkahelyek megőrzése és új munkahelyek teremtése. A pótlólagos előlegfizetésekkel a 2007 óta folyósított előzetes kifizetések összege közel 30 milliárd EUR-ra emelkedett (a tagállamok közötti megoszlást lásd a mellékletben); ez a kohéziós politika 2007–2013-as időszakra vonatkozó, 347 milliárd EUR főösszegű költségvetéséből közel 9%-ot tesz ki. Az intézkedéscsomag tartalmazza továbbá az alábbi módosításokat:Lehetőség a „nagyprojektek” (ahol a projektenkénti összköltség magasabb 50 millió EUR-nál vagy – környezetvédelmi projektek esetén – 25 millió EUR-nál) azonnali finanszírozására anélkül, hogy szükség lenne az Európai Bizottság előzetes jóváhagyására. 2007 és 2013 között várhatóan körülbelül 900 nagyprojektet valósítanak meg Európa-szerte, ezek keretében összesen 120 milliárd EUR-t ruháznak be (amely az ERFA-ból és a Kohéziós Alapból származik). A kedvezményezetteknek történő előlegfizetés rendszerének egyszerűsítése az állami támogatási rendszerekben. A gyakorlatban ez azt jelenti, hogy a kedvezményezetteknek állami támogatásként folyósított előlegek összege most már elérheti az adott összeg 100%-át. A visszatérítési rendszer egyszerűsítése a kedvezményezetteket sújtó adminisztratív teher csökkentése és a kifizetések felgyorsítása érdekében. A Bizottság mostantól átalánydíjszabás alapján vagy egyösszegben visszatérítheti például a kiszolgáltatott csoportokat támogató kis projektek alapvető általános költségeit. A támogatásokat és hiteleket kombináló pénzügyi tervezési sémák (ERDF/ESF) kezelésének megkönnyítése. A JEREMIE (mikro-, kis- és középvállalkozásokat támogató közös európai források) program a gazdasági visszaesés által súlyosan érintett kis- és középvállalkozások (kkv-k) számára lehetővé teszi, hogy könnyebben jussanak finanszírozási forrásokhoz. A JASPERS (európai régiók beruházásait támogató közös program) program keretében az Európai Beruházási Bank és az Európai Újjáépítési és Fejlesztési Bank segítséget nyújthat a jelentős projektek előkészítéséhez. A JASMINE kezdeményezés (európai mikrofinanszírozási intézményeket támogató közös program) keretében a mikrohiteleket nyújtó nem banki intézmények is kapnak majd támogatást. Lehetőség valamennyi tagállam számára, hogy az ERFA által folyósított összegeket (a kapott összeg legfeljebb 4%-át) az energiahatékonyságot javító beruházásokra, valamint megújuló energiaforrásokkal kapcsolatos intézkedésekre fordítsa a lakásszektorban. Ez azt jelenti, hogy az Unió a kettős üvegezést, a falak hőszigetelését, illetve napelemek felszerelését támogató tagállami és regionális programok társfinanszírozójaként léphet fel. A korábbi jogszabályok csak az új tagállamoknak adtak korlátozott lehetőséget arra, hogy az ERFA által biztosított támogatást a lakásszektorra fordítsák.Decemberben további módosításról született megállapodás, amely kimondja, hogy a „jövedelemtermelő projektekre” – például díjköteles autópályákra – vonatkozó szabályokat csak akkor kell az ERFA-ból vagy a Kohéziós Alapból finanszírozott projektekre is alkalmazni, ha az összköltség meghaladja az 1 millió EUR-t. Megjegyzés a szerkesztőnek További információ: http://ec.europa.eu/regional_policy/funds/recovery/Az EU megküzd a gazdasági válság szociális következményeivel: http://ec.europa.eu/social/main.jsp?langId=hu&catId=736EURÓPAI GAZDASÁGÉLÉNKÍTÉSI TERV PÓTLÓLAGOS ELŐLEGFIZETÉSEK AZ ERFA/ESZA ALAPBÓL 2009. ÁPRILIS[ ]