IP/09/196 Bruxelles, den 30. januar 2009Europa-Kommissionen fordobler den audiovisuelle dækning og andre medietjenesterEbS+, en ny tilføjelse til EU's nyhedstjeneste Europe by Satellite (EbS), blev lanceret i januar for at give journalister og andre brugere verden over en endnu bedre audiovisuel dækning af EU-anliggender. Næstformand i Kommissionen Margot Wallström sagde: "En fordobling af kapaciteten vil øge gennemsigtigheden i EU og bidrage til en bedre formidling af EU-spørgsmål." EbS leverer gratis dækning af de seneste EU-nyheder i professionel kvalitet til pressefolk over hele verden. Også offentligheden har adgang til nyhedsdækningen. EbS transmitterer via satellit. Den transmitterer live fra EU-begivenheder og sender desuden redigerede nyhedsprogrammer og arrangerer live webstreaming på op til 23 sprog. Desuden kan den levere arkivmateriale, videomateriale, infoclips og videonyhedsprogrammer. Websted: http://ec.europa.eu/ebs