IP/09/891 Brüsszel, 2009. június 9. Reding biztos üdvözli a Sajtószabadság Európai Chartáját A mai napon találkozóra került sor Viviane Reding biztos és Hans-Ulrich Jörges, a német Stern magazin főszerkesztője, a Sajtószabadság Európai Chartája létrehozásának kezdeményezője között. A Chartát május 25-én 19 ország 48 európai újságírója írta alá. Célja, hogy a sajtó számára védelmet nyújtson a kormányok beavatkozása ellen, az újságíróknak pedig biztosítsa az információforrásokhoz való hozzáférést. A Chartát – mely rögzíti azokat az alapelveket, amelyeket a hatóságoknak az újságírókkal való érintkezés során tiszteletben kell tartaniuk – Hans-Ulrich Jörges ma adta át Viviane Reding biztosnak, aki örömét fejezte ki azzal kapcsolatban, hogy az újságírók elfogadták a Sajtószabadság első Európai Chartáját. „A Sajtószabadság Európai Chartája, mely az európai újságíróközösség kezdeményezésére jött létre, újbóli jelentős megerősítése azoknak az alapértékeknek – így többek között a médiapluralizmusnak, a szólásszabadságnak és az információhoz való hozzáférés szabadságának –, amelyekben Európa demokratikus hagyományai gyökereznek és amelyek több alapvető jogi szövegben is rögzítésre kerültek. A Charta továbbá arra is emlékeztet, hogy a valódi sajtószabadság megteremtésében a hatóságoknak is fontos szerep jut: készen kell állniuk arra, hogy megvédjék a szólásszabadságot és elősegítsék annak megerősödését" – jelentette ki Viviane Reding, az információs társadalomért és a médiaügyekért felelős biztos. – „A Charta tehát fontos lépést jelent az ezen alapvető értékek és jogok megerősödése felé vezető úton, hiszen az újságírók – amennyiben úgy érzik, hogy munkájuk szabadságát indokoltatlanul korlátozzák – bátran hivatkozhatnak rájuk a kormányokkal vagy a hivatalos szervekkel szemben.” Hans-Ulrich Jörges, a német Stern magazin főszerkesztője és a Charta létrehozásának kezdeményezője hozzátette: „Hálával tartozunk Viviane Redingnek azért, hogy kezdettől fogva fenntartás nélkül támogatta a Sajtószabadság Európai Chartájának gondolatát. Joggal bízhatunk tehát abban, hogy az Európai Unió Bizottsága nemcsak maga is tiszteletben tartja majd ezt az okmányt, de Európa-szerte aktívan hozzá is fog járulni annak érvényesüléséhez. Egyúttal szeretnénk hangot adni azon elvárásunknak, hogy a jövőbeli bővítési tárgyalások során a Charta elismerése a tagjelölt országok EU-hoz való csatlakozásának feltételét képezze. A Charta fő célkitűzése Európa régen várt zsurnalisztikai szempontú egyesítése, valamint hogy a sajtószabadság megsértése esetén kollégáink bízvást hivatkozhassanak a lefektetett alapelvekre.“ A Charta tíz cikkben foglalja össze azokat az alapelveket, amelyeket a kormányoknak az újságírókkal való érintkezés során tiszteletben kell tartaniuk. Foglalkozik többek között a cenzúra tilalmával, az újságíróknak a bel- és külföldi hírforrásokhoz való hozzáférésével, valamint az információszerzés és -terjesztés szabadságával. A Charta továbbá hangsúlyozza az újságírók megfigyeléssel szembeni védelmének fontosságát és sürgeti az újságírók jogait védő hatékony jogrendszer kiépítését (a Charta teljes szövege a mellékletben olvasható). A Charta jelenleg nyolc (angol, francia, német, dán, horvát, orosz, lengyel és román) nyelven érhető el, és azt az érdeklődő újságírók az interneten online aláírhatják. A Sajtószabadság Európai Chartájának gondolata 2007-ben fogant egy olyan találkozó alkalmával, amelyen részt vett Reding biztos, Hans-Ulrich Jörges és több európai újság főszerkesztője ( IP/07/713 ). A Bizottság média munkacsoportja , amelynek feladata a nyilvánosságnak szánt valamennyi bizottsági dokumentum arra irányuló vizsgálata, hogy a bizottsági kezdeményezések – ha akaratlanul is, de – nem sértik-e a nyomtatott sajtó szerkesztési és üzleti szabadságát, 2005-től kezdődően minden évben szervez hasonló magas szintű megbeszéléseket az írott sajtó képviselői és a Bizottság részvételével a legkülönfélébb témák megvitatása céljából (lásd az IP/05/1164 , az IP/06/1445 és az IP/08/1091 számú sajtóközleményeket). A Sajtószabadság Európai Chartája a különféle médiumok és az Európai Bizottság közötti gyümölcsöző tárgyalások egyik kézzelfogható eredménye. A Sajtószabadság Európai Chartája és az aláírók listája az alábbi internetcímen tekinthető meg: http://www.pressfreedom.eu Annex European Charter on Freedom of the Press Article 1 Freedom of the press is essential to a democratic society. To uphold and protect it, and to respect its diversity and its political, social and cultural missions, is the mandate of all governments. Article 2 Censorship is impermissible. Independent journalism in all media is free of persecution and repression, without a guarantee of political or regulatory interference by government. Press and online media shall not be subject to state licensing. Article 3 The right of journalists and media to gather and disseminate information and opinions must not be threatened, restricted or made subject to punishment. Article 4 The protection of journalistic sources shall be strictly upheld. Surveillance of, electronic eavesdropping on or searches of newsrooms, private rooms or journalists’ computers with the aim of identifying sources of information or infringing on editorial confidentiality are unacceptable. Article 5 All states must ensure that the media have the full protection of the law and the authorities while carrying out their role. This applies in particular to defending journalists and their employees from harassment and/or physical attack. Threats to or violations of these rights must be carefully investigated and punished by the judiciary. Article 6 The economic livelihood of the media must not be endangered by the state or by state-controlled institutions. The threat of economic sanctions is also unacceptable. Private-sector companies must respect the journalistic freedom of the media. They shall neither exert pressure on journalistic content nor attempt to mix commercial content with journalistic content. Article 7 State or state-controlled institutions shall not hinder the freedom of access of the media and journalists to information. They have a duty to support them in their mandate to provide information. Article 8 Media and journalists have a right to unimpeded access to all news and information sources, including those from abroad. For their reporting, foreign journalists should be provided with visas, accreditation and other required documents without delay. Article 9 The public of any state shall be granted free access to all national and foreign media and sources of information. Article 10 The government shall not restrict entry into the profession of journalism.