IP/09/ 1703 Брюксел, 12 ноември 2009 г. Изменение на климата: доклад за напредъка показва, че ЕС е в график за изпълнението или дори за преизпълнение на целта по Протокола от Киото за намаление на емисиите Както показва годишният доклад на Европейската комисия относно напредъка в областта на емисиите, ЕС е на път да изпълни своите ангажименти по Протокола от Киото за намаляване или ограничаване на емисиите на парникови газове. Последните прогнози показват, че ЕС-15 ще изпълни своята цел по Протокола от Киото за намаление на емисиите с 8 %; 10 от останалите 12 държави-членки на също имат индивидуални ангажименти по Протокола. Предвижда се, че те ще изпълнят тези ангажименти за намаление на своите емисии със 6 или 8 % спрямо равнищата от базовата година. Това ще бъде постигнато чрез комбинация от: въздействието на вече предприетите политики и мерки, закупуване на кредити за намаление на емисии от проекти в трети страни, придобиване на квоти и кредити от страна на участниците в Европейската система за търговия с емисии (EU ETS), както и горскостопански дейности, водещи до поглъщане на въглероден диоксид от атмосферата. Комисарят по околната среда Ставрос Димас заяви: „Тези прогнозни данни допълнително циментират водещата позиция на ЕС в изпълнението на нашите международни задължения за борба с изменението на климата. Те показват, че ЕС-15 е на път да изпълни своята цел по Протокола от Киото за периода 2008—2012 г. А с пакета от документи на ЕС в областта на изменението на климата и енергетиката, приет по-рано тази година, ние вече сме определили ключовите мерки за постигането до 2020 г. на много по-голямо намаление, с поне 20 % спрямо равнищата от 1990 г. Никой друг регион в света все още не е направил нещо подобно. Но едно намаление с 20 % не би било достатъчно за предотвратяване на опасно изменение на климата, поради което ЕС изрази готовност за по-голямо намаление — в размер на 30 %, при положение че други страни с големи емисии дадат своя справедлив принос, с оглед на постигането на глобално споразумение във връзка с климата през декември тази година в Копенхаген. От решаващо значение е нашите партньори в индустриализирания свят и големите бързоразвиващи се икономики да действат съгласно своите отговорности.“ Ангажиментите по Протокола от Киото Съгласно Протокола от Киото, 15-те държави, които вече членуваха в ЕС при сключването на Протокола (ЕС-15), се ангажираха да намалят своите общи емисии на парникови газове, отделяни през периода 2008—2012 г., с 8 % под равнищата от избрана базова година (в повечето случаи това е 1990 г.). Този колективен ангажимент бе конкретизиран в диференцирани национални цели по отношение на емисиите за всяка една държава-членка от ЕС-15, които са обвързващи съгласно законодателството на ЕС. За емисиите на ЕС-27 няма колективна цел . Десет от дванадесетте държави-членки, присъединили се към ЕС съответно през 2004 г. и 2007 г., имат индивидуални ангажименти по Протокола от Киото — да намалят своите емисии през периода 2008—2012 г. със 6 % или 8 % под равнищата от базовата година. Само Кипър и Малта нямат цели по отношение на емисиите. Прогнозите за ЕС-15 и ЕС-27 Както бе съобщено през май тази година (вж. IP/09/851 ), емисиите на парникови газове от ЕС-15 в 2007 г. — последната година, за която са налице пълни данни — бяха с 5,0 % по-ниски от равнищата през базовата година. Това постижение се откроява при съпоставка с постигнатия икономически растеж през същия период, който възлезе на около 44 %. За ЕС-27 като цяло, намалението на емисиите от 2007 г. спрямо базовата година бе с 12,5 %. Също така, съгласно оценки на Европейската агенция за околната среда, емисиите на страните от ЕС-15 в 2008 г. са намалели допълнително и са били със 6,2 % под равнищата от базовата година. Съответната оценка за емисиите на ЕС-27 е, че те са с 13,6 % по-малки в сравнение с равнището от базовата година. Докладът на Европейската комисия за напредъка 1 , основаващ се на най-новите прогнози от държавите-членки 2 показва, че благодарение на съществуващите политики и мерки — т.е. мерките, които вече са въведени — се очаква емисиите на ЕС-15 през периода на поети задължения (2008—2012 г.) да намалеят със 6,9 % под равнищата от базовата година. Плановете на 10 от страните в ЕС-15 да закупят емисионни кредити от проекти за намаление на емисиите, реализирани в трети страни по трите посочени в Протокола от Киото пазарни механизми — международна търговия с емисии, Механизма за чисто развитие и Инструмента за съвместно изпълнение — биха осигурили допълнителни намаления на емисии с 2,2%. Така цялостното намаление ще достигне 9,0 % 3 и по този начин ангажиментът по Протокола от Киото ще бъде преизпълнен. Допълнително намаление с 1,4 % ще дойде и от квотите и кредитите, които ще придобият индустриалните оператори, обхванати от Европейската система за търговия с емисии (EU ETS). Планираните дейности за залесяване и възстановяване на гори, при които се създават биологични „поглътители“, поглъщащи въглероден диоксид от атмосферата, ще доведат до допълнително намаление с 1,0 %. Обсъжданите понастоящем допълнителни политики и мерки, ако бъдат цялостно приложени, ще доведат до допълнително намаление с до 1,6 %. Така цялостното прогнозно намаление би достигнало 13,1 %, 3 което би осигурило значителен резерв за постигането на целта за намаление с 8 %. Предвижда се, че всичките десет държави-членки от ЕС-12, които имат цели по Протокола от Киото, ще изпълнят или преизпълнят своите ангажименти. В момента съществува неопределеност по отношение на прогнозите за продължителността и силата на икономическата рецесия, а следователно и на нейното въздействие върху емисиите; това би могло да доведе до преразглеждане на прогнозите за емисиите в бъдеще, когато ситуацията бъде изяснена. Освен това, възможно е в прогнозите на някои държави-членки бъдещите намаления на емисиите да са подценени, тъй като в тези прогнози не се отчита въздействието на приетия по-рано тази година пакет от документи в областта на изменението на климата и на енергетиката (вж. IP/09/628 ). Също така, необходимо е допълнително да се подобри методиката, използвана за оценка на въздействието на Европейската система за търговия с емисии (EU ETS). За да може този ефект да бъде оценен по-точно са необходими стабилни и последователни методики и допускания. Прогнозите за емисии те на парникови газове следва да бъдат разглеждани в съпоставка с вече постигнатите реални намаления, които за периода от 1990 г. до 2007 г. са съответно: намаление с 9 % за ЕС-27 и намаление с 4 % за ЕС-15. Следователно, за да може в бъдеще да бъде постигната целта за намаление на емисиите до 2020 г. с 20 % или дори с 30 %, ще е необходимо значително да бъде ускорено полагането на съответните усилия в целия ЕС. Допълнителна информация: Докладът за напредъка е на разположение както следва: http :// ec . europa . eu / environment / climat / gge _ progress . htm на основната уебстраница, посветена на изменението на климата, на ГД „Околна среда“: http :// ec . europa . eu / environment / climat / home _ en . htm http :// www . eea . europa . eu / pressroom / newsreleases Projected EU-15 4 emissions for non-ETS sectors expressed as annual average 2008-2012 Member State Base-year emissions (BY) Kyoto or burden-sharing target Projections of non-ETS emissions with existing policies and measures Projections of non-ETS emissions with additional policies and measures Kyoto or burden-sharing target for the non-ETS sectors Removals from carbon sink activities Use of Kyoto mechanisms at government level Kyoto target for the non-ETS sectors, including carbon sinks and Kyoto mechanisms Gap between non-ETS projections with existing policies and measures and initial Kyoto target Gap between non-ETS projections with additional policies and measures and Kyoto target including carbon sinks and Kyoto mechanisms Annual average 2008-2012 Annual average 2008-2012 Annual average 2008-2012 Annual average 2008-2012 Annual average 2008-2012 Annual average 2008-2012 Annual average 2008-2012 Annual average 2008-2012 Mt CO 2 -eq. Mt CO 2 -eq. % change from BY Mt CO 2 -eq. Mt CO 2 -eq. Mt CO 2 -eq. % of base-year emissions Mt CO 2 -eq. % of base-year emissions Mt CO 2 -eq. % of base-year emissions Mt CO 2 -eq. % of base-year emissions Mt CO 2 -eq. % of base-year emissions Mt CO 2 -eq. % of base-year emissions Austria 79,0 68,8 -13,0% 59,1 57,9 38,1 48,2% 0,7 0,9% 9,0 11,4% 47,8 60,4% 21,0 26,6% 10,2 12,9% Belgium 145,7 134,8 -7,5% 79,9 79,7 76,3 52,4% 0,0 0,0% 4,4 3,0% 80,7 55,4% 3,6 2,5% -1,1 -0,7% Denmark 69,3 54,8 -21,0% 36,4 36,4 30,3 43,7% 2,2 3,2% 4,2 6,1% 36,7 52,9% 6,2 8,9% -0,2 -0,3% Finland 71,0 71,0 0,0% 35,4 34,9 33,4 47,1% 0,6 0,8% 1,4 2,0% 35,4 49,9% 1,9 2,7% -0,6 -0,8% France 563,9 563,9 0,0% 409,5 382,0 431,1 76,5% 4,1 0,7% 0,0 0,0% 435,2 77,2% -21,6 -3,8% -53,2 -9,4% Germany 1.232,4 973,6 -21,0% 463,2 443,7 520,5 42,2% 4,5 0,4% 0,0 0,0% 525,1 42,6% -57,3 -4,7% -81,4 -6,6% Greece 107,0 133,7 25,0% 63,9 61,5 64,6 60,4% 1,1 1,1% 0,0 0,0% 65,8 61,5% -0,7 -0,7% -4,3 -4,0% Ireland 55,6 62,8 13,0% 49,9 46,4 40,5 72,9% 2,2 4,0% 3,6 6,5% 46,4 83,4% 9,4 16,8% 0,0 0,0% Italy 516,9 483,3 -6,5% 316,3 308,1 281,6 54,5% 10,2 2,0% 17,1 3,3% 308,9 59,8% 34,7 6,7% -0,8 -0,2% Luxembourg 13,2 9,5 -28,0% 10,6 10,4 7,0 53,1% 0,0 0,0% 3,7 28,1% 10,7 81,2% 3,6 27,2% -0,3 -1,9% Netherlands 213,0 200,3 -6,0% 125,1 125,1 112,8 52,9% 0,1 0,1% 13,0 6,1% 125,9 59,1% 12,4 5,8% -0,8 -0,4% Portugal 60,1 76,4 27,0% 50,9 50,4 41,6 69,1% 4,7 7,7% 4,8 8,0% 51,1 84,9% 9,4 15,6% -0,7 -1,1% Spain 289,8 333,2 15,0% 226,6 217,4 180,9 62,4% 5,8 2,0% 31,8 11,0% 218,6 75,4% 45,7 15,8% -1,2 -0,4% Sweden 72,2 75,0 4,0% 43,7 42,9 52,2 72,4% 2,1 3,0% 0,0 0,0% 54,4 75,4% -8,6 -11,9% -11,5 -16,0% United Kingdom 776,3 679,3 -12,5% 362,2 362,2 433,1 55,8% 4,0 0,5% 0,0 0,0% 437,1 56,3% -70,9 -9,1% -74,9 -9,6% EU-15 4.265,5 3.924,3 -8,0% 2.335,7 2.266,0 2.348,0 55,0% 42,4 1,0% 93,1 2,2% 2.483,5 58,2% -12,3 -0,3% -217,4 -5,1% 1 : Напредъкът към постигане на целите по Протокола от Киото . Съобщение от Комисията. COM(2009) 630 2 : На база сумиране на тези прогнози, направено от Европейската агенция за околната среда. 3 : Това е закръглена стойност. 4 : As a majority of EU-12 Member States did not submit differentiated emission projections for the ETS and the non-ETS sectors, they are not included in the table.