IP/09/640 Брюксел, 27 април 2009 г.Европейската Комисия обявява конкурс за създаване на ново лого на ЕС за биологично земеделиеБиологичните продукти търсят нов дизайн: Главна дирекция „Земеделие и развитие на селските райони“ на Евпропейската косисия кани всички студенти по дизайн и изобразително изкуство от 27-те страни-членки да участват в конкурса за биологичното лого на ЕС. Конкурсът предлага награда, която не може да се купи с никакви пари: Печелившото лого ще бъде въведено като официално лого за биологични продукти в целия Европейски съюз през юли 2010 г. В навечерието на конкурса, Мариан Фишър Боел, Европейски комисар по земеделието и развитие на селските райони заяви: „Новото лого ще донесе идентичност на биологичния сектор в ЕС. То ще спомогне за изграждането на общ европейски пазар за биологично земеделие, което е добра новина както за производителите, така и за потребителите.” Целта на ЕС е да бъде създадено находчиво лого за биологично земеделие и художествено оригинално, и да даде възможност на многообещаващите таланти на Европа да създадат оригинален дизайн, който да бъде отпечатан на опаковките на милиони продукти. Новото европейско биологично лого ще бъде задължително за всички предварително опаковани продукти, произведени в 27-те страни-членки и отговарящи на стандартите за етикетиране. Освен това, всички биологични продукти, които не са предварително опаковани и са произведени в ЕС или внесени от трети страни, могат да използват логото по желание. Всички студенти, граждани на ЕС, следващи във висши учебни заведения по изкуствата или дизайн на територията на ЕС, са поканени да вземат участие в този уникален международен конкурс за дизайн. Ще бъдат избрани трима победители, като първият от тях ще спечели парична награда от 6 000 евро. Първият и вторият подгласник ще получат съответно по 3 500 евро и 2 500 евро. Материалите за участие могат да се подават на специалния уебсайт на конкурса www.ec.europa.eu/organic-logo до 25 юни 2009 г. Журито на конкурса за биологично лого на ЕС ще се състои от експерти в областта на биологичното земеделие и производство, и от известни професионални дизайнери. Сред изявените членове на журито са: Ерик Шпикерман - типограф, професор и почетен доктор, от Германия; Риита Брусила-Расанен, професор по графичен дизайн от Университета на Лапландия/Финландия; Шимон Скшипчак, победител в предишен европейски конкурс, млад дизайнер от Полша; Елизабет Мерсиер, директор на агенция „БИО“, от Франция; Урс Нигли, директор на Изследователския институт по биологично земеделие (FiBL), от Швейцария; Том Ваклавик, рекламен експерт по биологични продукти и президент на Международната асоциация на търговците на биологични продукти, от Чешката република; и Крейг Самс, председател на Почвената асоциация, сертификационна организация за биологични продикти и земеделие от Обединеното кралство. Председател на журито ще бъде Роб Вермулен от Паневропейската асоциация за марков дизайн. След крайния срок за подаване на материалите журито ще избере най-добрите предложения, които след това ще бъдат представени на уебсайта на конкурса като официални кандидати за новото лого. Всички европейски граждани ще бъдат приканени да спомогнат за избора на печелившото лого като гласуват онлайн за своя фаворит. През лятото на 2010 г. победителят и двамата подгласници ще бъдат поканени на церемония по награждаването в Брюксел, където Европейският комисар по земеделието и развитието на селските райони ще им връчи наградите. Конкурсът призовава студентите да създадат атрактивно и оригинално лого, в което да са уловени различните аспекти на биологичното земеделие и производство. Освен това, журито ще оценява проектите за лого по тяхната универсална привлекателност, по възможността да се разбират без използване на думи, по ясно представяне на идеята, както и по актуалност извън временни рамки. Цялата информация относно условията и правилата за участие можете да намерите на уебсайта www.ec.europa.eu/organic-logo.