IP/09/552 V Bruseli 8. apríla 2009Komisia bojuje proti oneskoreným platbámNapriek určitému zlepšeniu v uplynulých rokoch v EÚ naďalej dochádza k oneskoreným platbám pri obchodných transakciách medzi spoločnosťami alebo medzi podnikmi a orgánmi verejnej moci. Táto skutočnosť je prekážkou v rozvoji podnikania a dokonca vedie ku konkurzom v prípade inak životaschopných spoločností, a to najmä malých a stredných podnikov (MSP). Žiaľ, doterajšia platobná kultúra orgánov verejnej moci si nie vždy zasluhuje uznanie. Preto so zreteľom na súčasnú krízu niektoré členské štáty už začali riešiť túto problematiku na celoštátnej úrovni. Vychádzajúc so záväzkov iniciatívy „Small Business Act“ Komisia dnes navrhuje nový politický prístup na riešenie problematiky oneskorených platieb a v smernici z roku 2000 o oneskorených platbách predkladá podstatné zmeny. Komisia navrhuje, aby orgány verejnej moci boli príkladom a aby platilo pravidlo, že by mali platby uhrádzať do 30 dní. Komisia sa súčasne zaväzuje urýchliť platby za tovar a služby, aby tak v plnej miere dosiahla súlad s cieľmi stanovenými pre úhrady platieb a v určitých prípadoch dokonca skrátila lehoty v porovnaní s dnes platnými zákonnými lehotami. Günter Verheugen, podpredseda Európskej komisie zodpovedný za podnikanie a priemysel, uviedol: „Oneskorené platby zo strany verejných orgánov by sa už nemali viac tolerovať. Dnešný návrh je dôležitým impulzom na prekonanie hospodárskej krízy tým, že prispieva k predchádzaniu ďalším konkurzom, a podporuje peňažné toky podnikov v záujme posilnenia konkurencieschopnosti európskych podnikov v dlhodobom horizonte. Navrhované zmeny odrážajú význam včasných platieb pre podniky, a to osobitne MSP:Platí pravidlo, že orgány verejnej moci by mali uhrádzať platby do 30 dní, v opačnom prípade budú musieť platiť úrok, náhradu nákladov na vymáhanie a paušálnu náhradu vo výške 5 % dlžnej sumy splatnú od prvého dňa omeškania. Lehoty splatnosti sa môžu v náležite odôvodnených prípadoch predĺžiť. Vo vzťahoch medzi podnikmi sa bude zachovávať zmluvná sloboda, avšak v prípade omeškania podniky budú mať právo požadovať úroky z omeškania a náhradu nákladov na vymáhanie. Pravidlá vzťahujúce sa na zjavne nevýhodné zmluvy sa sprísňujú.Cieľom tohto návrhu je zlepšiť peňažný tok európskych podnikov, čo je zvlášť dôležité v časoch hospodárskeho poklesu. Jeho cieľom je aj uľahčiť bezproblémové fungovanie vnútorného trhu prostredníctvom odstránenia súvisiacich prekážok cezhraničných obchodných transakcií. Dosiahne sa to tým, že sa veriteľom poskytnú nástroje, ktoré im umožnia plne a účinne uplatňovať svoje práva v prípade oneskorenia platieb a prostredníctvom opatrení, ktoré orgány verejnej správy účinne odradia od oneskorenej platby. Viac informácií: http://ec.europa.eu/enterprise/regulation/late_payments/index.htmSmall Business Act