IP/09/783 Bρυξέλλες, 14 Μαΐου 2009Καταναλωτές: Oι αεροπορικές εταιρείες προβαίνουν στην εξυγίανση των ιστοτόπων πώλησης εισιτηρίωνΤα νέα αποτελέσματα της ΕΕ που δημοσιεύονται σήμερα δείχνουν ότι οι ιστότοποι πώλησης αεροπορικών εισιτηρίων στην Ευρώπη σημείωσαν σημαντική πρόοδο όσον αφορά τη συμμόρφωση προς τους κανόνες προστασίας των καταναλωτών. Τα πορίσματα παρουσιάζονται σε τελική έκθεση που αφορά τη δεκαοκτάμηνη διαδικασία καταπολέμησης της παραπλανητικής διαφήμισης και των αθέμιτων πρακτικών σε ολόκληρη την ΕΕ. Σε συνέχεια έρευνας για θέματα επιβολής της νομοθεσίας στην ΕΕ που δρομολογήθηκε το Σεπτέμβριο του 2007 – στην οποία συμμετείχαν 15 εθνικές αρχές της ΕΕ και η Νορβηγία – σε 115 από τους 137 ιστοτόπους αεροπορικών εταιρειών που εξετάστηκαν έγιναν διορθώσεις. Σε συνέχεια μιας συμπληρωματικής διαδικασίας «τσεκ-απ» μέσω επιμέρους ερευνών μυστικού επισκέπτη (mystery shopping) και η οποία διενεργήθηκε το Μάρτιο του 2009 σε 67 σημαντικές αεροπορικές εταιρείες, 52 από αυτές έλαβαν «πιστοποιητικό καλής υγείας» και δεσμεύτηκαν να εξακολουθήσουν να εφαρμόζουν τα ίδια πρότυπα ενώ οι υπόλοιπες ανταποκρίθηκαν αμέσως στις διαβουλεύσεις που πραγματοποίησε μαζί τους η Επιτροπή και δεσμεύτηκαν να επανορθώσουν τις ελλείψεις που επισημάνθηκαν (βλέπε πίνακες παρακάτω). Η διαδικασία «τσεκ-απ» των ιστοτόπων διενεργήθηκε στη βάση ενός αναλυτικού καταλόγου με 14 σημεία ελέγχου, που είχε προηγουμένως εγκριθεί από τον κλάδο των αερομεταφορών. Η Επιτροπή προς το παρόν καταβάλλει προσπάθειες προκειμένου να θέσει σε εφαρμογή κλαδική συμφωνία, η οποία θα διασφαλίζει ισότιμους όρους ανταγωνισμού στις αεροπορικές εταιρείες σε ολόκληρη την ΕΕ και θα διατηρεί τους ιστοτόπους σε υψηλά επίπεδα.«Η Επίτροπος της ΕΕ, αρμόδια για θέματα καταναλωτών, κα Meglena Kuneva δήλωσε: Η εν λόγω κοινοτική έρευνα στον κλάδο των αεροπορικών εταιρειών οδηγεί στην αναδιαμόρφωση των ιστοτόπων των αεροπορικών εταιρειών σε ολόκληρη ΕΕ. Δεν υπάρχουν περιθώρια εφησυχασμού· υπάρχουν πολλά ακόμη που πρέπει να γίνουν. Αλλά η πρώτη αυτή πανευρωπαϊκή έρευνα επιβολής απέδειξε ότι διαθέτει την αναγκαία δυναμική και μπορεί να παραγάγει αποτελέσματα. Το επόμενο βήμα είναι η επίτευξη κλαδικής συμφωνίας και εμείς από την πλευρά μας θα συνεχίσουμε να παρακολουθούμε από κοντά τις εξελίξεις στον εν λόγω κλάδο». Ο αντιπρόεδρος Antonio Tajani, αρμόδιος για τις μεταφορές, δήλωσε: «Η ύπαρξη διαφάνειας στη συνολική τιμή αποτελεί υποχρέωση βάσει του κανονισμού για τις αεροπορικές υπηρεσίες. Είναι καθήκον των αεροπορικών εταιρειών να επιβάλλουν υψηλά πρότυπα σε ολόκληρο τον κλάδο των αερομεταφορών και είναι ευθύνη μας να διασφαλίσουμε ότι όλοι οι συντελεστές τηρούν τους ίδιους κανόνες. Η διασφάλιση αυτή έχει κορυφαία σημασία για τους καταναλωτές που επιθυμούν να συγκρίνουν τις τιμές μεταξύ αεροπορικών εταιρειών και να κάνουν συνειδητές επιλογές. 1. Αποτελέσματα της έρευνας μέσω σάρωσης των ιστοτόπων πώλησης αεροπορικών εισιτηρίων το 2007Οι ενέργειες επιβολής έχουν προς το παρόν ολοκληρωθεί στο 85% των περιπτώσεων Από τους 137 ιστοτόπους που εξετάστηκαν και οι οποίοι αντιπροσωπεύουν 80 εταιρείες περίπου, 115 υποβλήθηκαν στις αναγκαίες διορθώσεις (βλέπε συνοπτικό πίνακα στο συνημμένο υπόμνημα που παρουσιάζει τα στοιχεία επιβολής της νομοθεσίας, όπως είχαν στα τέλη Μαρτίου 2009 – MEMO/09/238).2. Μελέτη «τσεκ-απ» των αεροπορικών εταιρειών Στη διαδικασία «τσεκ-απ», που στόχευε στη διεξοδική παρακολούθηση της συνολικής κατάστασης του τομέα των πωλήσεων αεροπορικών εισιτηρίων μέσω του διαδικτύου, συνεκτιμήθηκαν, επίσης, δυο νέες νομοθετικές πράξεις της ΕΕ για τη βελτίωση της προστασίας των κατανωλωτών που εκδόθηκαν μετά τους πρώτους ελέγχους σάρωσης που πραγματοποιήθηκαν το Σεπτέμβριο του 2007 (οδηγία για τις αθέμιτες εμπορικές πρακτικές και κανονισμός για τις αεροπορικές υπηρεσίες). Με βάση κατάλογο με 14 σημεία ελέγχου που συμφωνήθηκε από τον κλάδο των αερομεταφορών (βλέπε MEMO/09/238) ελέγχθηκαν οι 7 σημαντικότεροι ιστότοποι αεροπορικών εταιρειών και στα 27 κράτη μέλη – που καλύπτουν 67 αεροπορικές εταιρείες και περίπου 339 εκτατομμύρια επιβάτες συνολικά. Τα αποτελέσματα της διαδικασίας διαβούλευσης που διεξήγαγε η Επιτροπή σε συνέχεια των πορισμάτων της μελέτης, συμπεριλαμβανομένων των δεσμεύσεων που ανέλαβαν οι αεροπορικές εταιρείες, παρουσιάζονται συνοπτικά στη συνέχεια. (βλέπε πίνακα του παραρτήματος 1 στην ανακοίνωση Τύπου) Τι μέλλει γενέσθαι;Τα αποτελέσματα της διαδικασίας «τσεκ-απ» διαβιβάστηκαν στις εθνικές αρχές επιβολής της νομοθεσίας προκειμένου να προβούν στα αναγκαία μέτρα, κατά περίπτωση.Η Επιτροπή καταβάλλει προσπάθειες για την επίτευξη κλαδικής συμφωνίας για τη βελτίωση των προτύπων, συμπεριλαμβανομένης της παρακολούθησης από ανεξάρτητους εμπειρογνώμονες.Η Επιτροπή θα υποβάλει τον Ιούνιο του 2009, ανακοίνωση για τα μέτρα επιβολής της νομοθεσίας προκειμένου να ενισχύσει τις εργασίες του δικτύου των εθνικών αρχών επιβολής (δίκτυο CPC) μετά τα πρώτα δύο έτη λειτουργίας του. Ιστορικό: Ιστοσέλιδα σάρωσης http://ec.europa.eu/consumers/enforcement/sweep/index_en.htm Παράρτημα 1 Πίνακας με τα αποτελέσματα των διαβουλεύσεων που πραγματοποίησε η Επιτροπή με τις αεροπορικές εταιρείες βάσει της μελέτης «τσεκ-απ» .[1] Αεροπορικές εταιρείες που πληρούν όλα τα πρότυπα του «τσεκ-απ» και αναλαμβάνουν τη δέσμευση να διατηρήσουν τους ιστοτόπους τους στα ίδια επίπεδα.Air MaltaBlue1bmibmibabyEstonian AirFinnairIberiaMalmö AviationSASSata Air AçoresSata InternationalSpanairTAPTaromTUIflyVirgin AtlanticΑεροπορικές εταιρείες που παρείχαν δεσμεύσεις ότι τα προβλήματα που επισημάνθηκαν κατά το «τσεκ-απ» έχουν ήδη αντιμετωπιστεί ή θα αντιμετωπιστούν άμεσα προκειμένου να διασφαλισθεί η πλήρης τήρηση όλων των προτύπων.Adria AirwaysAegean AirlinesAer ArannAer LingusAir BerlinAir EuropaAir OneAlitaliaAustrian AirlinesBinter CanariasBlue AirBrussels AirlinesBulgaria AirCarpatairCimber SterlingCondorCyprus AirwaysCyprus Turkish AirlinesCzech AirlinesDelta Air LinesEasyJetFinncomm AirlinesFlybeLOTLufthansaLuxairMalév Hungarian AirlinesMeridiana AirNorwegian Air ShuttlePegasus AirlinesRyanairSkywaysSwisstransavia.comVLM AirlinesWizz Air[1] Το «τσεκ-απ» είναι μια πραγματολογική μελέτη που εξετάζει τη συνολική κατάσταση του τομέα αερομεταφορών. Η Επιτροπή, βασιζόμενη στα πορίσματά του, ανέλαβε πολιτική πρωτοβουλία προκειμένου να βελτιώσει τη συμμόρφωση προς τα σημεία του καταλόγου ελέγχου. Τα πορίσματα αυτά και οι δράσεις συνέχειας της Επιτροπής δεν στοιχειοθετούν λόγο παράβασης. Μόνο οι εθνικές αρχές επιβολής είναι σε θέση να διερευνούν επίσημα τυχόν παραβιάσεις.