IP/09/593 Brüssel, 20. aprill 2009Dialoogiplatvorm: Euroopa integratsioonifoorum ja interaktiivne Euroopa integratsiooni veebisait kui kaks uut integratsioonivahenditKomisjon võttis täna kasutusele kaks uut vahendit Euroopa Liidus elavate kolmandate riikide kodanike integreerimiseks. Esiteks koostöös Euroopa Majandus- ja Sotsiaalkomiteega korraldatud Euroopa integratsioonifoorumi, millel ELi institutsioonid, sidusrühmad ja kodanikuühiskonna organisatsioonid arutlevad integratsiooniga seonduvate küsimuste üle. Lisaks käivitati ka Euroopa integratsiooni veebisait, millest saab peagi käegakatsutav integratsioonivahend – pakkudes kvaliteetseid materjale tervest Euroopast ja luues integratsiooniga tegelejate sidusvõrgustikku. Õigus-, vabadus- ja turvalisusküsimuste eest vastutav asepresident Barrot lausus: „Usun, et eduka integratsioonipoliitika huvides peame pead kokku panema. Seetõttu on mul eriti hea meel, et täna oleme kokku toonud kõik integratsiooniga tegelevad sidusrühmad ja organisatsioonid Euroopa integratsioonifoorumi avakoosoleku ja Euroopa integratsiooni veebisaidi avamise puhul. Foorum kujutab endast integratsioonipoliitika olemasolevate probleemide ja tulevikuprioriteetide alase dialoogi platvormi reaalmaailmas. Veebisait on dialoogiplatvorm virtuaalmaailmas, võrgutööriist kõigile sisserännanutega kokkupuutujaile. Tegu on tõeliselt interaktiivse vahendiga, mis aitab jagada head tava, leida rahastamisvõimalusi ja projektipartnereid. Sait aitab luua uut siduskogukonda kõigist neist, kes töötavad integratsiooni valdkonnas.” Euroopa Majandus- ja Sotsiaalkomitee president Mario Sepi märkis: "Integratsiooniprotsess on olnud pikk ja seda on mõnikord takistanud viivitused, vastumeelsus ja vetod, kuid protsessi raames on tehtud ka märkimisväärseid edusamme. Integratsiooni näol on tegu sisserännanute ning neid vastu võtva ühiskonna õigustel ja kohustustel põhineva vastastikuse protsessiga. Seetõttu oleme jätkanud tõeliselt kaasava integratsioonipoliitika toetamist, kusjuures olulisel kohal on olnud ka see, et meie ja kodanikuühiskonna vahel jätkuva dialoogi raames on selgunud kodanikuühiskonna suured ootused sellise poliitika suhtes. Ei ole juhus, et üheski meie arvamuses ei ole tunda võõraviha jubedat lehka. Meie algatus „Programm Euroopa jaoks: kodanikuühiskonna ettepanekud” on selge tõend sellest.” Euroopa integratsioonifoorum: integratsioonialase dialoogi võimalus Euroopa integratsioonifoorum annab kodanikuühiskonna organisatsioonide esindajatele võimaluse väljendada oma vaateid eelkõige ELi integratsioonikavaga seonduvates küsimustes. Ühtlasi võimaldab foorum Euroopa institutsioonidel võtta nimetatud valdkonnas ennetav roll. Koostöös Euroopa Majandus- ja Sotsiaalkomiteega korraldatud integratsioonialase dialoogi uue platvormina annab foorum kaaluka võimaluse arutleda Euroopa institutsioonide esindajatega olemasolevaid probleeme ja tulevikuprioriteete. Tänasel avakoosolekul käsitletakse foorumi rolli ja võimalusi panustamisel tulevase ELi integratsioonikava arendamisse ning teisi asjakohaseid küsimusi, näiteks praeguse majanduskriisi tagajärgi sisserändajate integreerimisele. Foorumil osalevad Euroopa tasandil integratsiooniga tegelevad kodanikuühiskonna organisatsioonid, sealhulgas sotsiaalpartnerid ning Euroopa institutsioonid. Esindatud on ka riiklikud integratsiooniplatvormid ning kohal on integratsioonialaste riiklike kontaktpunktide võrgustiku esindajad. Euroopa integratsiooni veebisait: käegakatsutav integratsioonivahend Foorumil avatakse ametlikult ka Euroopa Integratsiooni veebisait (www.integration.eu). Euroopa integratsiooni veebisaidi eesmärk on toetada integratsioonipoliitikat ja -tava, jagades edukaid strateegiaid ning toetades terves ELis sidusrühmade ja kodanikuühiskonna organisatsioonide koostööd. Veebisait on avatud kõigile ja lubab külastajatel jagada head tava, leida rahastamisvõimalusi ning otsida projektipartnereid, olla kursis ELi, riikliku ja kohaliku tasandi viimaste arengutega ning pidada sidet ELi integratsioonikogukonna liikmetega. Integratsiooniga tegelejate ja poliitikute vahelise sillana saab Euroopa integratsiooni veebisaidist peagi käegakatsutav integratsioonivahend – pakkudes kvaliteetseid materjale tervest Euroopast ja toetades integratsiooniga tegelejate võrgustikku. Veebisaidilt www.integration.eu leiate:selgelt ja võrreldavalt esitatud integratsioonialaste uuendusliku hea tava kogu; kogukonnaga seotud vahendid, näiteks projektipartneri leidmise vahend, millega toetatakse võrkude loomist ja ühisprojektide arendamist; rahastamisvõimalusi käsitleva teabe; ulatusliku dokumendikogu, mis sisaldab aruandeid, poliitilisi dokumente, õigusakte ja mõjuhinnanguid; arutelufoorumid; riikide teabelehed värskeimate andmetega õigusaktide ja poliitikakavade kohta; lingikogu; pidevalt uuendatavad uudised ja