IP/09/536 Bruxelles, 3 aprilie 2009Domeniul .eu: după trei ani, trei milioane de numeLa trei ani după lansare, domeniul de internet de nivel superior .eu continuă să fie o poveste de succes. Există acum peste trei milioane de domenii de internet în cadrul domeniului propriu de internet de nivel superior european. Nici criza financiară nu a pus capăt acestei creșteri: numărul de nume în domeniul .eu a crescut cu 2% în primul trimestru al anului 2009, iar domeniul .eu a fost pe deplin reconfirmat pe locul cinci în lista celor mai populare domenii de vârf cu coduri de țară la nivel mondial. Promovând o identitate europeană online distinctă, domeniul .eu poate ajuta cetățenii și întreprinderile să culeagă pe deplin roadele existenței pieței unice europene. Companiile multinaționale, IMM-urile, ONG-urile și grupurile de experți, precum și cetățenii au adoptat cu toții domeniul .eu pentru a își face cunoscută prezența pe internet. Aceștia nu sunt singurii. La începutul lunii trecute, Suedia a făcut un gest simbolic, fiind primul stat membru care a adoptat domeniul „.eu” pentru site-ul său web oficial dedicat președinției Uniunii Europene care va începe la 1 iulie: www.se2009.eu. „Salut faptul că Suedia a decis să aleagă un nume în domeniul .eu pentru președinția Uniunii Europene care îi va reveni la 1 iulie. Este un semn încurajator care va fi, să sperăm, urmat de multe președinții în viitor,” a declarat Viviane Reding, comisarul UE pentru societate informațională și mass-media. „Alegând un nume în domeniul .eu pentru site-ul său web, președinția poate arăta în mod clar că deținerea președinției nu este legată de țara care prezidă reuniunile pe o durată de șase luni, ci constă în a acționa în favoarea întregii Europe. Acest fapt mai demonstrează, de asemenea, și că domeniul .eu, care sărbătorește astăzi a treia aniversare, devine alegerea firească a tuturor celor care caută o identitate europeană online.” Domeniul .eu și-a consolidat poziția printre cele mai mari zece domenii de nivel superior din lume, precum .com, .net. și .org. Înregistrările de nume în domeniul .eu au crescut în fiecare an de la introducerea acestui domeniu cu trei ani în urmă, la 7 aprilie 2006 (IP/06/476), ajungând la cifra de trei milioane la începutul acestui an (IP/09/48). Până în martie 2009, s-au înregistrat aproape 3 050 000 de nume în domeniul .eu. Majoritatea numelor din domeniul .eu au fost înregistrate în țările Uniunii Europene care dețin cea mai mare populație și cea mai mare rată de utilizare a internetului raportată la populație. Germania este în continuare pe primul loc, cu 30%, urmată de Țările de Jos (14%), Regatul Unit (12%), Franța (8%) și Polonia (6%). Context Domeniul .eu a debutat la 7 decembrie 2005 pentru deținătorii de drepturi anterioare, inclusiv deținătorii de mărci comerciale și organismele publice (IP/05/1510). De la începutul lunii aprilie 2006, înregistrările sunt accesibile tuturor rezidenților Uniunii Europene și organizațiilor cu sediul în UE (IP/06/476). Gestionarea înregistrărilor numelor în domeniul .eu (baza de date care conține toate înregistrările din domeniul .eu) este încredințată EURid, o organizație independentă nonprofit. Până în momentul primei aniversări, fuseseră înregistrate 2,5 milioane de nume în domeniul .eu (IP/07/483), iar în 2007 s-au mai adăugat 300 000 (IP/08/530). http://ec.europa.eu/information_society/policy/doteu/Statistici privind al treilea trimestru al anului 2008: http://www.eurid.eu/files/Q3_08.pdf Consultarea statisticilor actualizate privind domeniul .eu se poate face pe site-ul: http://www.eurid.eu/en/about/facts-figures/statisticsMEMO/09/9 Annex Ten largest top-level internet domains by number of registered domain names, as of March 2009.com79.439.607.cn13.854.687.de12.652.025.net12.099.536.org7.472.142.uk7.382.123.info5.137.681.nl3.285.095.eu (*)3.049.034.biz2.025.576(*) The number of registrations for .eu is updated daily on EURID website: http://www.eurid.eu/en/about/facts-figures/statistics Number of .eu domain names compared to national top-level domains of EU Member States per 1000 inhabitants (as of January 2009)CountryNo. of .eu domains per 1000 inhabitantsNo. of domain names in national TLD per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4