IP/09/196 Bruselj, 30. januarja 2009Evropska komisija podvaja avdiovizualno pokrivanje dogodkov in drugih storitev za medijeEbS+, nov kanal storitve Evropa prek satelita (Europe by Satellite – EbS), je začel delovati januarja, da bi novinarji in drugi uporabniki po svetu lahko dostopali do še več avdiovizualnih vsebin, povezanih z EU. Podpredsednica Komisije Margot Wallström je povedala: „Podvojitev kapacitet bo povečala transparentnost v EU in poročanje o evropskih zadevah.“ EbS medijem po svetu zastonj zagotavlja profesionalno pripravljene avdiovizualne prispevke v zvezi z najnovejšimi dogodki v EU. Na voljo je tudi javnosti. EbS prek digitalnega satelita in s prenosi po spletu ponuja prenose v živo z evropskih dogodkov ter povzetke novic v do 23 jezikih. Zagotavlja tudi arhivsko gradivo (memoklipi), arhivske posnetke, infoklipe in video novice (VNR). Spletišče: http://ec.europa.eu/ebs