IP/09/48 Brüssel, 14. jaanuar 2009Interneti-domeeniga .eu on registreeritud rohkem kui kolm miljonit nime11. jaanuaril registreeris Saksamaa kodanik kolme miljonenda nime domeeniga .eu. See annab tunnistust kahe ja poole aasta eest kasutusele võetud Interneti tippdomeeni .eu edust. Populaarsuselt on see Euroopa riikides neljas ja maailmas üheksas Interneti-domeen. Edendades selgelt euroopaliidulikku Interneti-identiteeti, aitab domeen .eu kodanikel ja firmadel saada täit kasu ühisest turust. Domeeni .eu on Interneti-aadressina kasutusele võtnud nii rahvusvahelised firmad, väikesed ja keskmise suurusega ettevõtjad, valitsusvälised organisatsioonid, eksperdirühmad kui ka Euroopa kodanikud. „Kolm miljonit nime domeeniga .eu kajastavad Euroopa Interneti-kasutajate usaldust domeeni .eu vastu,” ütles ELi infoühiskonna ja meedia volinik Viviane Reding. „Selline saavutus mõni kuu enne domeeni .eu kolmandat sünnipäeva osutab selgelt kasutajaskonna poolehoiu võitmisele: üha enam Interneti-kasutajaid on omaks võtnud võimaluse väljendada oma euroopaliidulikku identiteeti Interneti teel. Eelkõige olen rõõmus selle üle, et üha rohkem väikesi ja keskmise suurusega ettevõtjaid on võtnud domeeni .eu kasutusele oma äriidentiteedi lahutamatu osana, ning loodan, et tulevikus kasvab domeeni .eu kasutavate firmade arv veelgi.” Kolme miljones domeeni .eu nimi annab tunnistust sellest, et domeen .eu on tugevdanud oma positsiooni selliste maailma kümne suurima tippdomeeni hulgas nagu .com, .net ja .org. Domeeni .eu registreerimiste arv on pärast selle kasutuselevõttu 2006. aastal pidevalt kasvanud. Lisaks sellele on domeenil .eu hea maine: domeeni .eu registri EURid jaoks tehtud hiljutisest uurimusest ilmneb, et kasutajad mitte üksnes ei taju domeeni .eu kui tõelist euroopaliidulikku Interneti-identiteeti, vaid on ka veendunud, et .eu-laiendiga domeeninimed on uuenduslikud ja tänapäevased. Enamik .eu-laiendiga domeeninimedest on registreeritud suurima rahvaarvu ja laialdasima Interneti-levikuga ELi riikides. Liidripositsioonil jätkab 30%ga Saksamaa, järgnevad Madalmaad (14%), Ühendkuningriik (12%), Prantsusmaa (8%) ja Poola (6%). Taust Domeen .eu võeti kasutusele 7. detsembril 2005 ning oli algselt suunatud varem tunnustatud õiguste valdajatele (vt IP/05/1510). Alates 2006. aasta aprilli algusest võivad .eu-laiendiga domeeninime registreerida kõik ELi elanikud ja organisatsioonid, kelle ametlik asukoht on ELis (IP/06/476). Domeeni .eu registrit (kõikide .eu-laiendiga registreeritud domeeninimede andmebaas) haldab sõltumatu mittetulundusühing EURid. Domeeni .eu esimeseks sünnipäevaks oli registreeritud 2,5 miljonit domeeninime (IP/07/483), 2007. aastal lisandus veel 300 000 (IP/08/530) nime. http://ec.europa.eu/information_society/policy/doteu/ 2008. aasta teise kvartali statistika: http://www.eurid.eu/files/Q2_08.pdf Statistikat domeeni .eu kohta on võimalik jooksvalt jälgida: http://www.eurid.eu/en/about/facts-figures/statisticsMEMO/09/9Annex Top ten top-level internet domains in number of registrations as of November 2008.com78 631 647.cn13 337 889.de12 447 909.net11 969613.org7 330 494.uk7 277 705.info5 089 331.nl3 190 979.eu (*)2 995 022.biz2 020 082(*) an update on the number of registrations for .eu is maintained daily on EURID website: http://www.eurid.eu/en/about/facts-figures/statistics Number of of .eu domain names compared to national top-level internet domains per 1000 inhabitants (as of January 2009)CountryNo. of .eu domains per 1000 inhabitantsNo. of country domains per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4