IP/09/536 Bruxelles, den 3. april 2009.eu: tre år senere, tre millioner domænenavneTre år efter at det blev lanceret, er topdomæneinternetnavnet .eu fortsat en succeshistorie. Der er nu mere end tre millioner internetdomæner under Europas eget topdomæne. Selv den finansielle krise har ikke standset væksten: antallet af .eu-domæner steg med 2 % i første kvartal af 2009, og .eu satte sig tungt på pladsen som det femte mest populære landekodetopdomæne på verdensplan. Ved at fremme en specifik europæisk onlineidentitet kan .eu hjælpe borgerne og virksomhederne med at høste det fulde udbytte af EU's indre marked. Multinationale virksomheder og smv'er, ngo'er, tænketanke og borgerne har alle taget .eu til deres hjerte for at markere deres webtilstedeværelse. De er ikke de eneste. I begyndelsen af forrige måned tog Sverige som den første medlemsstat det symbolske initiativ at benytte ".eu" til sit officielle websted for sit formandskab for Den Europæiske Union, som begynder den 1. juli: www.se2009.eu. "Jeg hilser det velkommen, at Sverige har besluttet at vælge domænenavnet .eu til sit formandskab for Den Europæiske Union, som begynder den 1. juli. Det er en opløftende gestus, som forhåbentlig vil blive fulgt af mange formandskaber i fremtiden," sagde Viviane Reding, EU's kommissær for informationssamfundet og medier. "Ved at vælge et .eu-domænenavn til sit websted kan formandskabet klart signalere, at formandskabet ikke drejer sig om det land, der sidder for enden af bordet ved møderne igennem seks måneder, men om at arbejde for hele Europa. Det viser også, at .eu, som kan fejre sin 3-års fødselsdag i dag, er ved at blive det naturlige valg for alle, der søger en europæisk onlineidentitet." .eu har konsolideret sin plads blandt de ti største topdomænenavne i verden som f.eks. .com, .net. og .org. Registreringerne af .eu-domæner er steget hvert år, siden det blev indført for tre år siden, den 7. april 2006 (IP/06/476), og nåede op på tre millioner registreringer tidligere i år (IP/09/48). Næsten 3 050 000 .eu-domæner var blevet registreret i marts 2009. De fleste .eu-domæner er blevet registreret i EU-landene med de største befolkninger og den højeste internetudbredelse set i forhold til folketallet. Tyskland fører fortsat med 30 % fulgt af Nederlandene (14 %), Det Forenede Kongerige (12 %), Frankrig (8 %) og Polen (6 %). Baggrund .eu åbnedes for første gang den 7. december 2005 for tidligere rettighedsindehavere, herunder indehavere af varemærker og offentlige organer (IP/05/1510). Siden begyndelsen af april 2006 har registrering været åben for alle EU-borgerne og alle organisationer, der er etableret i EU (IP/06/476). Forvaltningen af .eu-registret (den database, der indeholder alle .eu-registreringer) varetages af EURid, en uafhængig ikkeprofitsøgende organisation. Efter det første år var 2,5 millioner .eu-domænenavne blevet registreret (IP/07/483), og yderligere 300 000 domænenavne blev tilføjet i 2007 (IP/08/530). http://ec.europa.eu/information_society/policy/doteu/ Statistikker for tredje kvartal af 2008: http://www.eurid.eu/files/Q3_08.pdf.eu-statistikkerne ajourføres løbende på: http://www.eurid.eu/en/about/facts-figures/statisticsMEMO/09/9Annex Ten largest top-level internet domains by number of registered domain names, as of March 2009.com79.439.607.cn13.854.687.de12.652.025.net12.099.536.org7.472.142.uk7.382.123.info5.137.681.nl3.285.095.eu (*)3.049.034.biz2.025.576(*) The number of registrations for .eu is updated daily on EURID website: http://www.eurid.eu/en/about/facts-figures/statisticsNumber of .eu domain names compared to national top-level domains of EU Member States per 1000 inhabitants (as of January 2009)CountryNo. of .eu domains per 1000 inhabitantsNo. of domain names in national TLD per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4