IP/09/195 Briuselis, 2009 m. sausio 30 d.Ieškote informacijos apie artimiausius Europos Sąjungos įvykius?Europos Komisija pristato ES kalendorių – naują interneto priemonę, kuri suteiks galimybę žmonėms bet kuriame pasaulio kampelyje sužinoti, kokia yra artimiausia Europos institucijų darbotvarkė. „ES kalendoriumi žurnalistams valstybėse narėse suteikiama galimybė gauti tokią pat informaciją, kokią gauna Briuselyje dirbantys jų kolegos. Žinoma, informacija prieinama ir visuomenei. Tai – puikus glaudesnių ryšių su piliečiais pavyzdys“, – sakė už institucinius ryšius ir komunikacijos strategiją atsakinga Komisijos pirmininko pavaduotoja Margot Wallström. ES kalendorius – tai interneto priemonė, kuria siekiama padėti žurnalistams ir informacijos specialistams rasti savąjį kelią nuolatiniame informacijos apie ES sraute. Tai – bendras prieigos taškas, per kurį galima patekti prie išsamesnių informacijos apie ES institucijų rengiamus teisės aktus, veiklą ar organizuojamus renginius šaltinių (tekstų, nuorodų ir iliustracijų). Triskart spustelėjus pelės klavišą, galima rasti tokią informaciją:artimiausios veiklos ir renginių kalendorius (savaitės, mėnesio ir ketvirčio); trumpa informacija apie kiekvieną įvykį (vieta, data, kontaktinė informacija, turinio santrauka); iliustracijos, vaizdo įrašai ir (arba) specifinės interneto svetainės, kuriose pateikiama išsami informacija.Pasklaidykite ES kalendorių: http://europa.eu/eucalendar/