IP/09/48 Bryssel 14 päivänä tammikuuta 2009.eu-aluetunnuksia rekisteröity jo 3 miljoonaaKolmannen miljoonannen .eu-aluetunnuksen rekisteröi 11. tammikuuta eräs Saksan kansalainen. Se on todistus siitä, että tämä kaksi ja puoli vuotta sitten käyttöön otettu internetin aluetunnus on menestys. Euroopan maiden internet-aluetunnuksista se on neljänneksi suosituin ja maailmanlaajuisesti yhdeksänneksi suosituin. Se on luonut erottuvan eurooppalaisen verkkoidentiteetin, joka auttaa kansalaisia ja yrityksiä hyödyntämään sisämarkkinoita entistä paremmin. Monikansalliset yhtiöt, pk-yritykset, kansalaisjärjestöt, ajatushautomot ja yksityiset Euroopan kansalaiset ovat omaksuneet .eu-aluetunnuksen omaksi nettitunnuksekseen. ”Kolme miljoonaa .eu-aluetunnusta kertovat, että eurooppalaiset internetin käyttäjät luottavat tähän tunnukseen”, totesi tietoyhteiskunnasta ja viestimistä vastaava EU-komissaari Viviane Reding. ”Tämä virstanpylväs, joka saavutettiin vain muutama kuukausi ennen aluetunnuksen kolmivuotispäivää, osoittaa, kuinka selkeän yleisen hyväksynnän se on saanut: yhä useampi internetin käyttäjä tarttuu tilaisuuteen korostaa eurooppalaisuuttaan netissä. Olen iloinen erityisesti sen johdosta, että niin monet pk-yritykset ovat ottaneet .eu-aluetunnuksen olennaiseksi osaksi yritysidentiteettiään, ja odotan, että suuntaus vain vahvistuu tulevaisuudessa." Kolmen miljoonan tunnuksen rajapyykin ylittäminen merkitsee sitä, että .eu-aluetunnus on vakiinnuttanut paikkansa maailman kymmenen yleisimmän aluetunnuksen (kuten .com, .net. ja .org) joukossa. .eu-aluetunnuksia on rekisteröity tasaisen kasvavalla vauhdilla sen jälkeen, kun se vuonna 2006 otettiin käyttöön. .eu-verkkoalueilla on myös hyvä maine: rekisteröinneistä vastaava EURid-organisaatio suoritti hiljattain kyselyn, jonka tulosten perusteella käyttäjät eivät pelkästään pidä .eu-aluetunnusta aitona eurooppalaisena verkkoidentiteettinä, vaan katsovat myös, että .eu-verkkoalueet ovat innovatiivisia ja moderneja. Useimmat .eu-aluetunnukset on rekisteröity EU-maihin, joissa on eniten asukkaita ja laajin internet-levinneisyys. Johdossa on edelleen Saksa (30 %), sen jälkeen Alankomaat (14 %), Yhdistynyt kuningaskunta (12 %), Ranska (8 %) ja Puola (6 %). Tausta .eu-loppuisten verkkotunnusten rekisteröintimahdollisuus avattiin 7. joulukuuta 2005 ensin tahoille, joilla oli nimiin ja tuotemerkkeihin liittyviä oikeuksia (ks. IP/05/1510). Huhtikuun 2006 alkupuolelta lähtien rekisteröintejä ovat voineet tehdä kaikki EU:ssa vakituisesti asuvat yksityishenkilöt sekä organisaatiot, joiden rekisteröity kotipaikka on EU:ssa (ks. IP/06/476). Yhteistä .eu-aluetunnusrekisteriä (kaikki .eu-rekisteröinnit sisältävää tietokantaa) hallinnoi EURid, joka on riippumaton voittoa tavoittelematon organisaatio. Vuoden kuluttua .eu-aluetunnuksen käyttöönotosta tunnuksia oli rekisteröity jo 2,5 miljoonaa (ks. IP/07/483), ja vuonna 2007 rekisteröintejä tehtiin 300 000 (ks. IP/08/530). http://ec.europa.eu/information_society/policy/doteu/Vuoden 2008 toisen neljänneksen tilastot: http://www.eurid.eu/files/Q2_08.pdf.eu-aluetunnusten reaaliaikaiset tilastot: http://www.eurid.eu/en/about/facts-figures/statisticsMEMO/09/9 Annex Top ten top-level internet domains in number of registrations as of November 2008.com78.631.647.cn13.337.889.de12.447.909.net11.969.613.org7.330.494.uk7.277.705.info5.089.331.nl3.190.979.eu (*)2.995.022.biz2.020.082(*) an update on the number of registrations for .eu is maintained daily on EURID website: http://www.eurid.eu/en/about/facts-figures/statistics Number of of .eu domain names compared to national top-level internet domains per 1000 inhabitants (as of January 2009)CountryNo. of .eu domains per 1000 inhabitantsNo. of country domains per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4