IP/09/48 Briuselis, 2009 m. sausio 14 d.Užregistruota daugiau kaip 3 milijonai domeno „.eu“ vardųSausio 11 d. Vokietijos pilietis užregistravo trimilijonąjį domeno „.eu“ vardą. Tai patvirtina, kad prieš dvejus su puse metų įdiegtas aukščiausiojo lygmens interneto domenas „.eu“ veikia sėkmingai. Europos valstybėse tai ketvirtas populiariausias interneto domenas, o pasaulyje – devintas. Domenu „.eu“ internete skatinama europietiška tapatybė – taip piliečiams ir verslo įmonėms sudaromos geresnės sąlygos išnaudoti visus bendrosios rinkos privalumus. Savo tapatybei internete pabrėžti domeną „.eu“ pasirinko įvairios tarptautinės bendrovės, mažosios ir vidutinės įmonės, NVO, ekspertų grupės, taip pat pavieniai europiečiai. „Jau užregistruota trys milijonai domeno „.eu“ vardų – vadinasi, Europos interneto vartotojai šį domeną laiko patikimu, – kalbėjo už informacinę visuomenę ir žiniasklaidą atsakinga ES Komisijos narė Viviane Reding. – Šis laimėjimas, likus vos keliems mėnesiams iki trečiųjų jo metinių, įrodo, kad domenas „.eu“ neabejotinai pelnė visuomenės palankumą – vis daugiau interneto vartotojų naudojasi galimybe išreikšti savo europietiškumą internete. Ypač džiaugiuosi, kad vis daugiau mažųjų ir vidutinių įmonių renkasi domeno „.eu“ vardą kaip neatsiejamą bendrovės tapatybės dalį, ir tikiuosi, kad ateityje domenu „.eu“ pasinaudos dar daugiau įmonių.“ Užregistravus trimilijonąjį domeno vardą, domenas „.eu“ neabejotinai įsitvirtino tarp dešimties didžiausių pasaulio aukščiausiojo lygmens domenų, tokių kaip „.com“, „.net“ ir „.org“. Nuo 2006 m., kai šis domenas pradėtas naudoti, registruojamų domeno „.eu“ vardų tolydžio gausėjo. Be to, domeno „.eu“ vardai vertinami palankiai – domeno „.eu“ registrui „EURid“ neseniai atliktos apklausos duomenimis, vartotojai ne tik suvokia „.eu“ kaip tikros Europos internetinės tapatybės išraišką, bet ir mano, kad interneto svetainės su domeno „.eu“ vardu yra naujoviškos bei šiuolaikiškos. Didžioji dalis domeno „.eu“ vardų užregistruota daugiausia gyventojų turinčiose ES šalyse, kuriose interneto skverbtis didžiausia. Ir toliau pirmauja Vokietija, kurioje užregistruota 30 % domeno vardų, ne itin atsilieka Nyderlandai (14 %), Jungtinė Karalystė (12 %), Prancūzija (8 %) ir Lenkija (6 %). Bendroji informacija 2005 m. gruodžio 7 d. galimybė naudotis domenu „.eu“ pirmiausiai suteikta pirmumo teisę turintiems naudotojams (IP/05/1510). Nuo 2006 m. balandžio mėn. pradžios domeno vardą registruoti galėjo visi ES gyventojai ir ES registruotos organizacijos (IP/06/476). Valdyti domeno „.eu“ registrą (duomenų bazę su visais užregistruotais domeno „.eu“ vardais) pavesta nepriklausomai pelno nesiekiančiai organizacijai „EURid“. Per pirmuosius veiklos metus užregistruota 2,5 mln. domeno „.eu“ vardų (IP/07/483), o 2007 m. į registrą įtraukta dar 300 000 domeno vardų (IP/08/530). http://ec.europa.eu/information_society/policy/doteu/2008 m. antrojo ketvirčio statistiniai duomenys pateikiami http://www.eurid.eu/files/Q2_08.pdfTikruoju laiku sekti domeno „.eu“ statistinius duomenis galima http://www.eurid.eu/en/about/facts-figures/statisticsMEMO/09/9Annex Top ten top-level internet domains in number of registrations as of November 2008.com78.631.647.cn13.337.889.de12.447.909.net11.969.613.org7.330.494.uk7.277.705.info5.089.331.nl3.190.979.eu (*)2.995.022.biz2.020.082(*) an update on the number of registrations for .eu is maintained daily on EURID website: http://www.eurid.eu/en/about/facts-figures/statistics Number of of .eu domain names compared to national top-level internet domains per 1000 inhabitants (as of January 2009)CountryNo. of .eu domains per 1000 inhabitantsNo. of country domains per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4