IP/09/665 Briuselis, 2009 m. balandžio 29 d.ES mokslinių tyrimų finansavimo tobulinimas eina teisinga kryptimiŠiandien Europos Komisija pristatė dvejų pirmųjų 7-osios mokslinių tyrimų pagrindų programos (PP7), kuri bus tęsiama iki 2013–ųjų, metų pažangos ataskaitą. Pasirodo, kad didžiausia egzistuojanti ES mokslinių tyrimų pagrindų programa, turinti 54 mlrd. eurų biudžetą ateinantiems septyneriems metams, puikiai tenkina ES ekonominius ir socialinius poreikius. Jos struktūra ir naujos priemonės turės padėti ES spręsti jai kylančias problemas. Svarbiausios sritys, tokios kaip, aplinkosauga, energetika ar nanotechnologijos, padeda kurti tvarią mažai anglies dioksido į aplinką išskiriančių technologijų ekonomiką, o pramonės sukurtos technologijų sistemos padeda nustatyti sritis, atitinkančias ilgalaikius pramonės poreikius. Europos mokslinių tyrimų taryba sudaro galimybes mūsų mokslininkams dalyvauti pasaulinėje rinkoje kaip lygiaverčiams varžovams. Bendroji technologijų iniciatyva suteikia galimybių naujai neregėto technologinio ir finansinio masto bendrų viešųjų ir privačių įmonių veiklai. PP7, kurios biudžetas iki 2013 m. kasmet didės 13 %, yra stiprus veiksnys, padedantis ES kovoti su dabartine krize. Ataskaitoje kreipiamas dėmesys ir į kitus PP7 iššūkius, pavyzdžiui, naujų valstybių narių telkimą, mažųjų ir vidutinių įmonių dalyvavimą ir administracinių procedūrų paprastinimą. Už mokslą ir mokslinius tyrimus atsakingas Europos Komisijos narys Janezas Potočnikas pareiškė: „Ekonominė krizė – tai geras mūsų programų išmėginimas tikrovėje. Su džiaugsmu galiu pareikšti, kad PP7 išlaikė egzaminą. Įgyvendinant programą skiriama naujų lėšų tyrimams remti, jos biudžetas nuo 2007 iki 2013 m. beveik padvigubės, negana to, programa skatina valstybes nares ir pramonės atstovus siekti tokių pačių tikslų. PP7 yra viena svarbiausių ES priemonių rengiantis įveikti krizę ir išmokti labiau tausoti aplinką“. Nesuvaržytas ES finansavimo poreikis ir sėkmingas naujų mokslinių tyrimų priemonių naudojimas Per pirmus dvejus programos įgyvendinimo metus, gavus apie 25 000 pasiūlymų, pasiekusių galutinį vertinimo etapą, 5 500 buvo atrinkta ir pagal juos gauta apie 10 mlrd. eurų subsidijų. Daug paraiškų buvo pateikta Europos mokslinių tyrimų tarybai, apie 11 000 paraiškų – per pirmuosius kvietimus teikti paraiškas. Daugiau kaip 600 subsidijų buvo suteikta geriausiems ES mokslininkams. Atsiliepiant į pramonės strateginių technologijų vystymo poreikį, pradėjo veikti penkios viešojo ir privataus sektoriaus partnerystės (Jungtinių tyrimų grupių) programos. Nauja bendros rizikos pasidalijimo finansinė priemonė (RPFP), administruojama kartu su Europos investicijų banku, patvirtino 2 mlrd. eurų paskolą didelės rizikos mokslinių tyrimų ir plėtros programoms paremti. Europos mokslinių tyrimų erdvės kūrimas Bendrasis PP7 tikslas – sukurti bendrąją tyrimų rinką ir remti atviras naujoves. Programa remia tarptautinį bendradarbiavimą, pagal ją teikiant paramą mobilumui, skatinama „protų apyvarta“, remiama tyrimų infrastruktūra, didinamos ES tyrimų bei inovacijų galimybės. Programa, skirta bendriems tyrimams remti, sulaukė daugiau kaip trečdalio (36,7 %) visų pateiktų paraiškų, antroje vietoje – tyrėjų mobilumo programa (23,5 %). Darnios plėtros skatinimas ir ekonomika Per pirmuosius dvejus metus 44 % bendrųjų mokslinių tyrimų projektų biudžeto buvo skirta tarpdisciplininiams tyrimams, pvz., aplinkai, energijai, žemės ūkiui, transportui, nanotechnologijoms, IKT, ir atnaujintoms ES darnioms strategijoms paremti. PP7, kaip ES ekonomikos gaivinimo plano dalis, skatins ES automobilių gamybos ir statybos sektorius labiau tausoti aplinką, šiuo tikslu plėtojant tris viešojo ir privataus sektoriaus partnerystės programas. ES mokslinių tyrimų atvėrimas pasauliui Vienas PP7 prioritetų – glaudesnis ir strategiškesnis tarptautinis bendradarbiavimas. Pavyzdžiui, naujosios šalys, kurių bendras skaičius pasiekė 12, prisijungė prie PP7, buvo pasirašyta speciali mokslo, informacijos ir erdvės tyrimų ES – Afrikos partnerystės sutartis, paleidus tarptautinį termobranduolinį bandomąjį reaktorių (ITER), pradėta skatinti tarptautinį mokslinį bendradarbiavimą. Biurokratinių procedūrų mažinimas Įgyvendinant PP7, padaryta pažanga, mažinant biurokratizmą, ypač naudojantis nauju garantijų fondu ir vienintelio registravimo priemone. Sukurtos dvi naujos vykdomosios žinybos, kurių paskirtis rūpintis veiksmingu ES tyrimų programų įgyvendinimu: Mokslinių tyrimų vykdomoji agentūra ir Europos tyrimų taryba. Buvo patobulinti ir supaprastinti audito procesai.Tolesnė veikla Kai kuriems klausimams, pavyzdžiui, nepakankamam MVĮ dalyvavimui, reikia daugiau dėmesio. Sėkmingas tyrėjų iš naujųjų valstybių narių dalyvavimas. Siekiant supaprastinti naująsias priemones ir pasiekti didesnio jų veiksmingumo, gali tekti pakeisti pagrindines taisykles. Siekdama tobulinti PP7, Komisija kreipsis patarimų į nepriklausomų ekspertų grupes, kurios 2010 m. rudenį pateiks PP7 ex post vertinimą. Šiandien Komisija paskelbė tarpinį vertinimą papildantį atsakymą apie ex post 6BP vertinimo procesą. Visą medžiagą, susijusią su pranešimu ir PP6 rasite adresu: http://ec.europa.eu/research/index.cfm?pg=reports Taip pat žr. MEMO/09/209 (Q&A).