IP/09/195 Βρυξέλλες, 30 Ιανουαρίου 2009Θέλετε να γνωρίζετε τις επόμενες κινήσεις της ΕΕ;Η Ευρωπαϊκή Επιτροπή δημιούργησε το «Ημερολόγιο της ΕΕ» ένα νέο διαδικτυακό εργαλείο μέσω του οποίου μπορεί κανείς οπουδήποτε και αν βρίσκεται να μαθαίνει τι περιλαμβάνει το πρόγραμμα εργασίας των ευρωπαϊκών θεσμικών οργάνων για τις επόμενες ημέρες. «Το Ημερολόγιο της ΕΕ προσφέρει στους δημοσιογράφους που βρίσκονται στα κράτη μέλη πρόσβαση στις ίδιες ακριβώς πληροφορίες με τους δημοσιογράφους που είναι διαπιστευμένοι στις Βρυξέλλες. Φυσικά έχει πρόσβαση και το κοινό. Πολύ καλό παράδειγμα της εκστρατείας για "δραστηριοποίηση σε τοπικό επίπεδο"», ανέφερε η Αντιπρόεδρος της Ευρωπαϊκής Επιτροπής κ. Margot Wallström, αρμόδια για θέματα διοργανικών σχέσεων και επικοινωνιακής στρατηγικής. Το Ημερολόγιο της ΕΕ είναι ένα διαδικτυακό εργαλείο το οποίο σκοπό έχει να βοηθήσει τους δημοσιογράφους και τους επαγγελματίες στον τομέα της πληροφόρησης να βάλουν σε τάξη τη συνεχή ροή πληροφοριών που αφορούν τα θέματα της Ευρωπαϊκής Ένωσης. Πρόκειται για ένα ενιαίο σημείο εισόδου για πληροφορίες (κείμενα, σύνδεσμοι και εικόνες) σχετικά με την επικείμενη νομοθεσία, τις ενέργειες και τις εκδηλώσεις που προετοιμάζουν ή διοργανώνουν τα θεσμικά όργανα της ΕΕ. Όλες οι πληροφορίες είναι διαθέσιμες με 3 κλικ:ημερολόγιο (εβδομαδιαίο, μηνιαίο και τριμηνιαίο) με τις ερχόμενες ενέργειες και εκδηλώσεις σύντομη ενημέρωση για κάθε εκδήλωση (τόπος, ημερομηνία, επαφές, περίληψη περιεχομένου) εικόνες, βίντεο και/ή ειδικοί δικτυακοί τόποι για λεπτομερέστερη πληροφόρηση.Ρίξτε μια ματιά στο «Ημερολόγιο της ΕΕ» στη διεύθυνση: http://europa.eu/eucalendar/