IP/09/1717 Βρυξέλλες, 16 No εμβρίου 2009 Η Επιτροπή χαιρετίζει το φόρουμ για τη διοίκηση του Διαδικτύου , ορόσημο προς ένα γνήσια παγκόσμιο Διαδίκτυο Στο φόρουμ για τη διοίκηση του Ίντερνετ (IGF ), στο Sharm El Sheikh της Αιγύπτου, η Ευρωπαϊκή Επιτροπή χαιρέτισε σήμερα ένα βήμα-ορόσημο προς την κατεύθυνση ενός γνήσια παγκόσμιου (και τοπικού) Διαδικτύου: την ανακοίνωση για την εισαγωγή, σε ανώτατο επίπεδο, «διεθνοποιημένων ονομάτων χώρου». Μέχρι σήμερα, τα ονόματα χώρου στο Διαδίκτυο ήταν είτε πλήρως είτε εν μέρει, στο λατινικό αλφάβητο, «a έως z ». Ο ICANN (ο φορέας του Ίντερνετ για την εκχώρηση ονομάτων και αριθμών), που διαχειρίζεται τον κατάλογο-πυρήνα του Διαδικτύου, ανακοίνωσε ότι δρομολογείται σήμερα ταχεία διαδικασία για το άνοιγμα των εθνικών χώρων ανωτάτου επιπέδου (όπως το «.eu » του europa .eu ) και σε μη λατινικούς χαρακτήρες. Αυτό σημαίνει ότι οι Ευρωπαίοι, ειδικά στην Ελλάδα, τη Βουλγαρία και την Κύπρο, θα μπορούν να βλέπουν τα ονόματα χώρου και στα δικά τους αλφάβητα. Τη σημαντική αυτή πολυγλωσσική εξέλιξη προανήγγειλε η κα Viviane Reding , αρμόδια Επίτροπος για τις τηλεπικοινωνίες και το Διαδίκτυο. Απηύθυνε επίσης έκκληση για επέκταση του χρονικού πλαισίου του φόρουμ για τη διοίκηση του Ίντερνετ - ενός μοναδικού πολυμερούς βήματος διαλόγου για την παγκόσμια κοινότητα του Διαδικτύου. « Ο διαδικτυακός κόσμος πρέπει να είναι αντανάκλαση του υλικού πολυπολιτισμικού και πολυγλωσσικού κόσμου. Το Διαδίκτυο δεν πρέπει επομένως να είναι μόνο στα αγγλικά, αλλά και στα αραβικά, τα βουλγαρικά, τα ελληνικά, τα περσικά,τα ινδικά, και τα κινεζικά. Χαίρομαι με τα βήματα που κάνει το ICANN για περαιτέρω άνοιγμα ονομάτων χώρου σε διαφορετικά αλφάβητα. Η Επιτροπή το έχει ζητήσει εδώ και πολλά χρόνια», δήλωσε η Επίτροπος κα Reding . «Στην Ευρώπη, έχουμε κιόλας προχωρήσει αρκετά στα σχέδιά μας ώστε στα ονόματα dot . eu να μπορούν να χρησιμοποιούνται και οι αποδόσεις με ελληνικά και κυριλλικά γράμματα πριν από το τέλος του έτους, ενώ προσπαθούμε να πετύχουμε τό ίδιο πολύ σύντομα και στο ανώτατο επίπεδο». Η α πόφαση του ICANN θα επιτρέψει στους χρήστες του Διαδικτύου να εγγραφούν και να χρησιμοποιήσουν ολόκληρα διαδικτυακά ονόματα χώρου (όπως europa . eu ), με χαρακτήρες που δεν είναι στο αγγλικό αλφάβητο ( a - z και 0-9). Τα διαδικτυακά ονόματα χώρου σε μη λατινικό αλφάβητο (όπως στα αραβικά, τα κινέζικα ή τα κυριλλικά) χρησιμοποιούνται ήδη στο δεύτερο επίπεδο των διαδικτυακών διευθύνσεων (όπως το « Europa » στο europa . eu ), αλλά πλήρως διεθνοποιημένα ονόματα ήταν έως τώρα αδύνατα. Η ανακοίνωση του ICANN ότι θα αρχίσει να δέχεται αιτήσεις για εθνικούς χώρους ανωτάτου επιπέδου (όπως. bg , ή . eu ) στη γραφή τοπικών γλωσσών ανοίγει το δρόμο σε εκατομμύρια νέους πιθανούς χρήστες του Διαδικτύου σε όλον τον κόσμο, οι οποίοι θα επικοινωνούν διαδικτυακά στη δική τους γλώσσα. Τον Ιούνιο του 2009, η Ευρωπαϊκή Επιτροπή άλλαξε τους κανόνες της για τα διαδικτυακά ονόματα χώρου, ώστε να μπορούν να χρησιμοποιηθούν οι χαρακτήρες από όλες τις 23 επίσημες γλώσσες της ΕΕ ( IP /09/1044) . Από τις 10 Δεκεμβρίου 2009 θα είναι δυνατή η καταχώριση ονομάτων στο ". eu " με σύμβολα όπως "à", "ą", "ä", "ψ" or " д ". Οι πολίτες και οι επιχειρήσεις της ΕΕ θα είναι σε θέση να καταχωρίζουν ονόματα χώρου σε μη λατινική γραφή, απαραίτητο για γλώσσες όπως η ελληνική και η βουλγαρική. Επίσης, ισπανικοί και βάσκοι ομιλητές θα μπορούν να καταχωρίζουν τα ονόματα με "ñ" ενώ γάλλοι, πορτογάλοι και καταλανοί ομιλητές θα μπορούν να χρησιμοποιούν το "ç". Η ΕΕ πρόκειται να εισαγάγει το συντομότερο δυνατό διεθνοποιημένα ονόματα χώρου και στο δικό μας χώρο ανωτάτου επιπέδου - το dot . eu -. Στο . eu έχουν ήδη καταχωριστεί περισσότερα από 3 εκατομμύρια ονόματα χώρου στην πλέον διαδεδομένη λατινική γραφή ( IP /09/536 ). Η ΕΕ τάσσεται υπέρ παράτασης του φόρουμ για τη διοίκηση του Ίντερνετ Το φόρουμ για τη διοίκηση του Ίντερνετ προέκυψε από την παγκόσμια διάσκεψη κορυφής του 2003-2005 για την Κοινωνία της Πληροφορίας, παρέχοντας πολυμερή ενιαία παγκόσμια πλατφόρμα, όπου οι κυβερνήσεις, ο ιδιωτικός τομέας και η κοινωνία των πολιτών μπορούν να συναντηθούν για να συζητήσουν σημαντικά ζητήματα που συνδέονται με τη διοίκηση του Διαδικτύου. Συγκροτήθηκε ως ουδέτερη, μη δεσμευτική και μη υποκαταστατική διαδικασία. Το πρώτο IGF πραγματοποιήθηκε στην Αθήνα το 2006, ακολούθησαν διασκέψεις στο Ρίο ντε Τζανέιρο (2007) και το Χάιντεραμπαντ (2008). Η τέταρτη συνάντηση διεξάγεται τώρα στο Σαρμ ελ Σέιχ της Αιγύπτου. Το α ρχικό πενταετές χρονικό πλαίσιο εκπνέει με την 5η συνεδρίαση στο Βίλνιους της Λιθουανίας, το επόμενο έτος. Νωρίτερα, οι χώρες μέλη των Ηνωμένων Εθνών θα εξετάσουν την ανάγκη για παράταση του αρχικού χρονικού πλαισίου. «Πριν από την επόμενη αυτή συνεδρίαση θα συζητηθεί αν το IGF πρέπει να συνεχίσει να συνέρχεται και μετά το 2010. Για μένα η απάντηση είναι απλή: το IGF πρέπει να συνεχιστεί» , δήλωσε η Επίτροπος κα Viviane Reding . Ιστορικό Για να φτάσει στον προορισμό της η κυκλοφορία στο Διαδίκτυο, είναι απαραίτητα τα ονόματα και οι διευθύνσεις χώρου. Ο οργανισμός που είναι αρμόδιος για τον καθορισμό των πολιτικών για τον παγκόσμιο συντονισμό του συστήματος ονομάτων χώρου ( DNS ) είναι ο ICANN , ένας μη κερδοσκοπικός φορέας του ιδιωτικού τομέα των ΗΠΑ, με έδρα την Καλιφόρνια. Από την ίδρυσή τ ου, το 1998, ο ICANN λειτουργεί σύμφωνα με μια σειρά μνημονίων συμφωνίας με την κυβέρνηση των ΗΠΑ, στα οποία προσδιορίζονται οι στόχοι του όσον αφορά τη χάραξη της πολιτικής για το σύστημα ονομάτων χώρου. Το πιο πρόσφατο μνημόνιο συμφωνίας έληξε στις 30 Σεπτεμβρίου 2009 και αντικαταστάθηκε από επιβεβαίωση των αμοιβαίων δεσμεύσεων ΗΠΑ και ICANN . Τον Ιούνιο του 2009, η Επιτροπή ζήτησε από τον ICANN να βελτιώσει τη λογοδοσία του και δήλωσε ότι πρέπει να υπάρξει μεγαλύτερη συμμετοχή μη αμερικανικών φορέων στη διοίκησή του ( IP /09/951 ). Στα τέλη Σεπτεμβρίου οι ΗΠΑ ανακοίνωσαν μεταρρύθμιση του ICANN . Η Επιτροπή χαιρέτισε τη νέα ρύθμιση κατ’ αρχήν ( IP /09/1397 ) . Το ICANN ασχολείται ήδη με διεθνοποιημένα ονόματα χώρου ( IDN ) ανωτάτου επιπέδου και ανήγγειλε την έναρξη ταχύρρυθμης διαδικασίας απονομής IDN για εθνικά ονόματα ανωτάτου επιπέδου στις 16 Νοεμβρίου 2009. Σχετικά με τον ευρωπαϊκό διαδικτυακό χώρο . eu : http :// ec . europa . eu / information _ society / policy / doteu / Σχετικά με τη διοίκηση του Διαδικτύου (Ίντερνετ) : http :// ec . europa . eu / information _ society / policy / internet _ gov / index _ en . htm Ο ιστότοπος του φόρουμ για τη διοίκηση του Διαδικτύου (Ίντερνετ): http :// www . intgovforum . org SPEECH/09/531