IP/09/473 Брюксел, 25 март 2009 г.Повишено използване на мобилни услуги, по-ниски цени за потребителите: европейският сектор на телекомуникационните услуги не се поддава на икономическия спад, се посочва в доклад на КомисиятаЕвропа е на първо място в света по използване на мобилни телефонни услуги — с абонаменти, обхващащи 119 % от населението на ЕС през 2008 г. (повишение със 7 процентни пункта от 2007 г.), тя е далеч по-напред от САЩ (87 %) и Япония (84 %). Това е една от констатациите в представения днес от Комисията доклад за напредъка на единния пазар на телекомуникационни услуги. Независимо от икономическата криза секторът на телекомуникационните услуги на ЕС (на стойност около 3 % от БВП на ЕС) продължи да нараства през 2008 г. — приходите се оценяват на повече от 300 милиарда EUR, което е нарастване с 1,3 % спрямо 2007 г., изпреварващо растежа в останалата част на икономиката (нарастване само с 1 %). От конкурентоспособността на сектора печелят най-много потребителите: те плащат по-малко, като същевременно получават повече срещу това, което плащат. Благодарение на предприетите от ЕС мерки средната стойност на сметките за мобилни телефони намаля от 21,48 EUR на 19,49 EUR през 2008 г., като 75 % от европейските потребители вече имат интернет връзки със скорост 2 и повече мегабита в секунда (скорости, които позволяват например приемането на телевизионни програми по интернет). В доклада на Комисията обаче се предупреждава също, че без по-добра координация на европейско равнище ползите от единния пазар на телекомуникационни услуги биха могли да бъдат застрашени от липсата на съгласуваност между националните регулаторни рамки. „Европа е КОНТИНЕНТЪТ на мобилните комуникации — все повече хора използват мобилни телефонни и мобилни широколентови услуги. Въпреки глобалната икономическа криза европейските потребители повече от всякога използват телефоните си и интернет за осъществяване на връзка. Това е добра новина за сектора, който може да помогне на Европа да противодейства на икономическия спад“, каза Вивиан Рединг, комисар на ЕС по далекосъобщенията. „Но не бива да почиваме на лаврите си. Трябва да повишим независимостта на националните регулатори. Необходима ни е също така по-лоялна конкуренция между операторите на фиксирани и мобилни мрежи с оглед на по-голямото обединяване между фиксираната и мобилната телефония. И накрая трябва да предотвратим заобикалянето на правилата на ЕС, което би могло да навреди на единния ни пазар. Особено съм обезпокоена от факта, че много национални регулатори действат по свой собствен начин по отношение на мрежите за високоскоростен интернет. Пътят към лоялната конкуренция и инвестициите в тези мрежи не минава през 27 различни решения, които са в полза главно на водещите национални оператори, а през отворени пазари, правна сигурност и равни възможности за всички инвеститори и оператори.“ Днешният доклад на Комисията отразява моментното състояние на европейския пазар на телекомуникационни услуги и състоянието на конкуренцията в 27-те страни от ЕС. По-висок растеж в сектора, отколкото в останалата част на икономиката Прогнозният растеж за 2008 г. в сектора на телекомуникациите в ЕС е 1,3 %, което надхвърля равняващия се на 1 % растеж на реалния БВП в икономиката като цяло. Той продължава да смекчава инфлацията с продължаващото понижаване на цените на по-голямата част от стандартните комуникационни услуги (като телефонни повиквания или сърфиране в интернет). Мобилни комуникационни услуги: потребителите плащат с 34,5 % по-малко, отколкото преди 5 години Пазарът на мобилни комуникационни услуги продължи да бъде най-динамичния сегмент от сектора на телекомуникационните услуги в ЕС през 2008 г. Равнището на използване на мобилни телефони нарасна от 112 % от населението през 2007 г. на 119 % от населението през 2008 г. В Италия, Литва и Люксембург това равнище надвишава 140 %. Средният пазарен дял на водещите оператори намаля с около 3 % през миналата година, което е признак за по-конкурентен пазар. В резултат на това потребителите говорят и изпращат текстови съобщения по-дълго време, при цени, които са поне с 34,5 % по-ниски от цените през 2004 г. Страните от ЕС — световен лидер по отношение на високоскоростния интернет Броят на фиксираните връзки за широколентов интернет в ЕС продължава да расте: с 14 милиона нови връзки през 2008 г., общият им брой достигна повече от 114 милиона. Дания и Нидерландия са световни лидери в широколентовия достъп с обхванати над 35 % от населението. Те водят — заедно с Швеция, Финландия, Обединеното кралство, Люксембург, Белгия, Германия и Франция — пред САЩ, където степента на разпространение сред населението през юли 2008 г. беше 25 %. Мобилният широколентов достъп също набира скорост, като броят на връзките понастоящем представлява 13 % от населението на ЕС. Мобилният широколентов достъп чрез карти за обмен на данни и хардуерни ключове се превръща в жизнеспособна алтернатива на фиксирания широколентов достъп в страни като Австрия (с брой на връзките, който представлява 11,4 % от населението), Финландия (9,1 %) и Португалия (8,3 %). Все повече потребители сменят оператора През 2008 г. 20,5 милиона потребители са сменили своя оператор на телефонни услуги, като са запазили фиксираните или мобилните си номера. В периода от 2003 г., когато такава смяна стана възможна, до октомври 2008 г. около 84 милиона абонати (17 % от гражданите на ЕС) са сменили оператора си.Все още има проблеми пред единния европейски пазар на телекомуникационни услуги В представения днес доклад се посочва също, че различаващата се регулаторна рамка в различните страни от ЕС продължава да спъва създаването на истински единен пазар за операторите и потребителите на телекомуникационни услуги:Независимите национални регулатори на телекомуникационни услуги са крайно необходими за гарантиране на справедливо и ефикасно регулиране, но все още не са станали реалност във всичките 27 страни от ЕС. В ход са започнатите от Комисията процедури за нарушение срещу Литва, Латвия и Румъния, а за процедурата срещу Полша е сезиран Съдът на Европейските общности. Несъгласуваното регулиране на сходни проблеми в областта на конкуренцията може да се окаже допълнителна тежест за операторите на телекомуникационни услуги, по-специално заради нарастващия брой на дружествата, които развиват дейност в няколко държави или предлагат трансгранични услуги. - Различните подходи по отношение на регулирането на новите влакнестооптични мрежи биха могли да навредят на конкуренцията между операторите на единния пазар и да доведат до регулаторна несигурност за нови инвестиции. Решенията на някои регулатори дори изглеждат взети по начин, който се опитва да заобиколи правилата на ЕС (IP/08/2060).- Продължава практиката на значителни несъответствия в таксите, които операторите начисляват помежду си за прехвърляне на повикванията от клиент на друга мрежа (от 0,02 EUR/минута в Кипър до 0,16 EUR/минута в България).Докато потребителите в Ирландия или Малта могат да сменят мобилния си оператор, като запазят телефонния си номер, само за 1 ден, в Полша това все още отнема 38 дни, в Италия — 15, а в Словакия — 14.Материалите за пресата, съдържащи новия доклад на Комисията за напредъка на единния пазар на телекомуникационни услуги, често задавани въпроси и отговори, както и данни за всяка страна от ЕС, се намират на:http://ec.europa.eu/information_society/newsroom/cf/itemlongdetail.cfm?item_id=4784 MEMO/09/129 MEMO/09/132 Annex: Selected charts from the Commission's Single Telecoms Market Progress Report 2008Mobile penetration [ Figures and graphics available in PDF and WORD PROCESSED ]Mobile penetration – country overview [ Figures and graphics available in PDF and WORD PROCESSED ] Development of mobile consumer prices[ Figures and graphics available in PDF and WORD PROCESSED ]Broadband price developments[ Figures and graphics available in PDF and WORD PROCESSED ] Source: BIAC – First half of 2008, Final report, December 2008, Van Dijk Management Consultants Status of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ Figures and graphics available in PDF and WORD PROCESSED ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ Figures and graphics available in PDF and WORD PROCESSED ] Consumer prices for broadband services[ Figures and graphics available in PDF and WORD PROCESSED ]Mobile number portability (= consumers switching the mobile operator while being able to keep their number, as required by EU law)[ Figures and graphics available in PDF and WORD PROCESSED ] Mobile number portability – days required to port number [ Figures and graphics available in PDF and WORD PROCESSED ] Fixed number portability(= consumers switching the fixed operator while being able to keep their number, as required by EU law)[ Figures and graphics available in PDF and WORD PROCESSED ] Fixed number portability – days required to port number[ Figures and graphics available in PDF and WORD PROCESSED ]Mobile termination rates [ Figures and graphics available in PDF and WORD PROCESSED ]112 - awareness [ Figures and graphics available in PDF and WORD PROCESSED ]