IP/09/473 Bruselj, 25. marca 2009Povečana uporaba mobilnih storitev, znižane potrošniške cene: evropski sektor telekomunikacij kljubuje gospodarski recesiji, navaja poročilo KomisijeEvropa je na področju storitev mobilne telefonije vodilna v svetu. Število naročnin je leta 2008 znašalo 119 % prebivalstva EU (za 7 odstotnih točk več kot leta 2007), kar je veliko več kot v ZDA (87 %) in na Japonskem (84 %). Ta ugotovitev je navedena v današnjem poročilu Komisije o napredku na enotnem trgu telekomunikacij. Kljub gospodarski krizi je sektor telekomunikacij EU (vreden okrog 3 % BDP EU) leta 2008 še naprej rasel, prihodki pa so bili ocenjeni na več kot 300 milijard EUR, kar je za 1,3 % več kot leta 2007 in več kot drugje v gospodarstvu (zvišanje za samo 1 %). Potrošniki imajo največ koristi od konkurenčnosti sektorja, saj plačajo manj in za svoj denar dobijo več. Zahvaljujoč ukrepom EU so se povprečni računi za mobilne telefone znižali z 21,48 EUR na 19,49 EUR v letu 2008, 75 % evropskih potrošnikov pa ima internetno povezavo s hitrostjo 2 megabitov na sekundo in več (hitrosti, ki na primer omogočajo gledanje televizije na internetu). Vendar pa Komisija v poročilu prav tako opozarja, da lahko brez boljšega evropskega usklajevanja neusklajene nacionalne ureditve ogrozijo koristi enotnega trga telekomunikacij. „Evropa je pravi kontinent za mobilno komunikacijo, saj vedno več ljudi uporablja mobilne telefone in mobilne širokopasovne storitve. Kljub globalni gospodarski krizi evropski potrošniki komunicirajo bolj kot kdaj koli prej s pomočjo telefonov in interneta. To so dobre novice za sektor, ki lahko Evropi pomaga kljubovati recesiji,“ je povedala Viviane Reding, komisarka EU za telekomunikacije. „Vendar ne moremo počivati na lovorikah. Okrepiti moramo neodvisnost regulativnih organov. Glede na vse večjo konvergenco med fiksno in mobilno telefonijo potrebujemo tudi pravičnejše konkurenčne pogoje za operaterje fiksne in mobilne telefonije. Nenazadnje moramo preprečiti izogibanje pravilom EU, ki bi lahko škodovalo enotnemu trgu. Zlasti me skrbi, ker veliko nacionalnih regulativnih organov na svoj način ureja hitra internetna omrežja. Pot do pravične konkurence in naložb v ta omrežja ne vodi prek 27 različnih rešitev, ki večinoma dajejo prednost vodilnim nacionalnim družbam, temveč prek odprtega trga, pravne varnosti in enakih možnosti za vse vlagatelje in operaterje.“ Današnje poročilo Komisije je prikaz evropskega trga telekomunikacij in stanja konkurence v 27 državah članicah.Rast v sektorju telekomunikacij večja kot drugje v gospodarstvu Rast v sektorju telekomunikacij EU za leto 2008 je ocenjena na 1,3 %, kar je več kot v celotnem gospodarstvu, kjer je rast znašala 1 % realnega BDP. Še naprej zaustavlja inflacijo, pri čemer se cene najbolj standardnih komunikacij (kot so telefonski klici ali brskanje po spletu) še vedno znižujejo. Potrošniki za mobilne storitve plačajo 34,5 % manj kot pred 5 leti Trg mobilnih storitev je v letu 2008 ostal najbolj dinamičen segment telekomunikacij v EU. Uporaba mobilnih telefonov se je z 112 % prebivalstva leta 2007 zvišala na 119 % leta 2008. V Italiji, Litvi in Luksemburgu je ta številka presegla 140 %. Povprečni tržni delež vodilnih operaterjev se je lani znižal za okrog 3 %, kar kaže na bolj konkurenčen trg. Potrošniki zato več časa govorijo po telefonu in pišejo sporočila po cenah, ki so vsaj 34,5 % nižje od cen leta 2004. Države EU vodilne v svetu na področju hitrega interneta Število fiksnih širokopasovnih internetnih povezav v EU nenehno narašča, in sicer jih je bilo leta 2008 14 milijonov več, s čimer je skupno število teh povezav preseglo 114 milijonov. Danska in Nizozemska sta vodilni v svetu na področju širokopasovnih povezav, saj jih ima več kot 35 % prebivalstva. Skupaj s Švedsko, Finsko, Združenim kraljestvom, Luksemburgom, Belgijo, Nemčijo in Francijo prekašajo ZDA, kjer je gostota teh povezav julija 2008 znašala 25 % prebivalstva. Tudi mobilne širokopasovne storitve so v zagonu, pri čemer je število povezav doseglo 13 % prebivalstva EU. Mobilne širokopasovne storitve s podatkovnimi karticami in ključki so izvedljiva alternativa za fiksne širokopasovne storitve v državah, kot so Avstrija (število povezav ustreza 11,4 % prebivalstva), Finska (9,1 %) in Portugalska (8,3 %). Več potrošnikov se odloča za drugega operaterja Leta 2008 je 20,5 milijona potrošnikov zamenjalo operaterja in pri tem obdržalo številke svojih fiksnih ali mobilnih telefonov. Odkar je možno zamenjati operaterja, tj. od leta 2003, je do oktobra 2008 to storilo okrog 84 milijonov naročnikov (17 % državljanov EU). Še vedno obstajajo težave za enotni evropski trg telekomunikacij Današnje poročilo prav tako navaja, da različne ureditve v različnih država EU še naprej ovirajo realni enotni trg za operaterje in potrošnike na področju telekomunikacij.Neodvisni nacionalni regulativni organi za telekomunikacije so bistvenega pomena za zagotovitev pravične in učinkovite ureditve, vendar to še ni realnost v vseh 27 državah EU. Postopki za ugotavljanje kršitev, ki jih je proti Litvi, Latviji in Romuniji sprožila Komisija, so še vedno v teku, postopek proti Poljski pa je prevzelo Sodišče Evropskih skupnosti. Neusklajena ureditev podobnih težav na področju konkurence je lahko dodatna obremenitev za telekomunikacijske operaterje, zlasti za vse večje število podjetij, ki so aktivna v več državah ali ponujajo čezmejne storitve. - Različni pristopi k ureditvi novih omrežij iz optičnih vlaken lahko škodujejo konkurenčnosti med operaterji na enotnem trgu in privedejo do regulativne negotovosti za nove naložbe. Videti je, da se nekateri regulativni organi skušajo izogniti pravilom EU (IP/08/2060).- Še vedno obstajajo velike neskladnosti med pristojbinami, ki jih operaterji zaračunajo eden drugemu za povezane klice iz različnih omrežij (od 0,02 EUR/min na Cipru do 0,16 EUR/min v Bolgariji).Potrošniki na Irskem ali Malti lahko v samo 1 dnevu zamenjajo mobilnega operaterja in obdržijo svojo telefonsko številko, medtem ko na Poljskem potrebujejo 38 dni, v Italiji 15 dni in na Slovaškem 14 dni.Informativni paket z novim poročilom Komisije o napredku na enotnem trgu telekomunikacij, pogosto zastavljenimi vprašanji in podatki o vsaki državi EU je na voljo na: http://ec.europa.eu/information_society/newsroom/cf/itemlongdetail.cfm?item_id=4784 MEMO/09/129MEMO/09/132Annex: Selected charts from the Commission's Single Telecoms Market Progress Report 2008Mobile penetration [ ]Mobile penetration – country overview [ ] Development of mobile consumer prices[ ]Broadband price developments[ ] Source: BIAC – First half of 2008, Final report, December 2008, Van Dijk Management ConsultantsStatus of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ ]Consumer prices for broadband services[ ]Mobile number portability (= consumers switching the mobile operator while being able to keep their number, as required by EU law) [ ]Mobile number portability – days required to port number[ ]Fixed number portability(= consumers switching the fixed operator while being able to keep their number, as required by EU law)[ ] Fixed number portability – days required to port number[ ]Mobile termination rates [ ]112 - awareness [ ]