IP/09/405 Briuselis, 2009 m. kovo 16 d.Kuriamas Europos vertimo raštu magistro studijų tinklasEuropos vertimo raštu magistro studijų (EMT) tinklo sukūrimas – pagrindinė Europos Komisijos 2009 m. kovo 16–17 d. Briuselyje rengiamos tarptautinės konferencijos tema. Konferencijoje susitiks per šimtą vertėjus rengiančių universitetų ir kitų suinteresuotųjų šalių atstovų. Jie sieks nustatyti studijų programų kriterijus, kurie turėtų tapti sudėtine bendro EMT kokybės ženklo dalimi. Europos Komisija kviečia vertėjus rengiančius universitetus įsijungti į šio tinklo veiklą. „Visos Europos Sąjungos universitetuose siūlomos kokybiškos ir patrauklios vertėjų raštu studijų programos padės užtikrinti, kad profesionalių vertėjų pakaktų ne tik Europos Komisijai bei kitoms ES institucijoms, bet ir kitoms vertimo rinkos dalims“, – sakė už daugiakalbystę atsakingas Europos Komisijos narys Leonardas Orbanas. Europos vertimo raštu magistro studijos, per kurias vertėjai turės įgyti tam tikrų gebėjimų, turėtų tapti kokybės simboliu. Ši Europos Komisijos Vertimo raštu generalinio direktorato 2005 m. iniciatyva buvo plėtojama bendradarbiaujant su pripažintais įvairių mokslo institucijų vertimo specialistais. Pirmosiose dviejose konferencijose, vykusiose 2006 m. spalį ir 2008 m. kovą, buvo parengtas pavyzdinis su mokymo programa susietas bendrųjų gebėjimų sąrašas ir taip sukurtas bendradarbiavimo pagrindas. Šiuo sąrašu gali naudotis bet kuris universitetas, rengiantis vertėjus raštu ir norintis dalyvauti EMT tinklo veikloje. Komisija gali patarti, tačiau atsakomybė už vertėjų rengimą tenka patiems universitetams. Tinklo sukūrimas vainikuos Europos Komisijos Vertimo raštu generalinio direktorato ketverius metus plėtotą iniciatyvą. Sukūrus tinklą, universitetams bus lengviau keistis gerąja patirtimi, drauge bus gerinami mokymo standartai, didinamas būsimųjų vertėjų profesionalumas, kuriama išties europietiška kvalifikuotų vertėjų rinka. Neseniai paskelbtame Komisijos pranešime[1] įspėjama, kad ateityje gali pritrūkti tam tikrų kalbų vertėjų, todėl svarbu, kad vertėjus rengiančios mokslo institucijos užtikrintų nuolatinę kvalifikuotų vertėjų pasiūlą. 2009 m. EMT konferencijoje daugiausia dėmesio bus skiriama šiems aspektams:svarbiausi būsimųjų vertėjų gebėjimai; studijų programos ir vertėjų perspektyvos darbo rinkoje siekiant sustiprinti įvairių šalių universitetų bendradarbiavimą; narystės EMT tinkle kriterijai; tinklo narių ir pretendentų jais tapti privilegijos ir atsakomybė; tinklo veikimo principai ir veikla ateityje.Konferencijoje dalyvauja tik kviestieji asmenys, tačiau renginys bus tiesiogiai transliuojamas internetu (taip pat bus atsakyta į žiūrovų pateiktus klausimus): http://ec.europa.eu/dgs/translation/external_relations/universities/emt_conference2009_en.htmPrie EMT tinklo prisijungti norintys universitetai paraiškas turėtų pateikti iki 2009 m. balandžio 30 d. Daugiau informacijos 2009 m. EMT konferencija: http://ec.europa.eu/dgs/translation/external_relations/universities/emt_conference2009_en.htmAtviras kvietimas teikti paraiškas: http://ec.europa.eu/dgs/translation/external_relations/universities/emt_network_join_en.htmVertimo raštu generalinis direktoratas: http://ec.europa.eu/dgs/translation/index_en.htm ES kalbos: http://europa.eu/languages/lt/home [1] MEMO/09/76, 2009 2 19.