IP/09/703 Bruselj, 5. maja 2009Pot do okrevanja: po mnenju evropskih komisarjev Hübner in Špidla bo kohezijska politika Evropi pomagala, da se izkoplje iz krizeEvropska komisarja Danuta Hübner (regionalna politika) in Vladimír Špidla (zaposlovanje, socialne zadeve in enake možnosti) sta danes izrazila zadovoljstvo nad doseženim sporazumom med Svetom in Evropskim parlamentom v podporo ukrepom kohezijske politike, s katerimi se institucije odzivajo na gospodarsko krizo. Obširen sklop ukrepov sega od velikih finančnih injekcij v obliki dodatnih predplačil iz strukturnih skladov do hitrih postopkov za pospešeno izvajanje projektov in možnosti, da bi EU sofinancirala energetsko učinkovite izboljšave stanovanjskih zgradb. Države članice so že prejele dodatna predplačila v višini 6,25 milijarde evrov, in sicer je bilo sredi aprila izplačane 4,5 milijarde evrov iz Evropskega sklada za regionalni razvoj, kmalu potem pa še 1,5 milijarde evrov iz Evropskega socialnega sklada. Komisarka Hübner je o teh odločitvah povedala: „Kohezijska politika Evropi pomaga na poti iz te krize. Odlično sodelovanje med Evropsko komisijo, državami članicami, Evropskim parlamentom, Odborom regij in Evropskim ekonomsko-socialnim odborom nam je omogočilo hitro in odločno ukrepanje. Zdaj pozivamo države članice in regije, naj v celoti izkoristijo vse možnosti evropske kohezijske politike in izberejo kakovostne projekte, da bodo imeli korist od podpore EU. Pričakujemo, da se bodo učinki teh ukrepov v veliki meri prelili v gospodarstvo, zlasti gradbeništvo.“ Komisar Špidla je dodal: „Na evropski ravni so naša prva prioriteta v tej krizi ljudje: ohranjanje delovnih mest in čim hitrejša ponovna zaposlitev tistih, ki so delo izgubili. Evropski socialni sklad pomaga tisočim evropskih državljanov pri pridobivanju spretnosti in prekvalifikaciji, kar izboljšuje njihove možnosti za zaposlitev. Zaradi tega sporazuma bo lahko sklad še bolj pomagal ljudem, ki so med krizo izgubili delovna mesta ali jim to grozi. Manjše organizacije pa bodo laže in bolje pomagale najranljivejšim.“ Prednost za države članice in regije Konec leta 2008 je Evropska komisija predlagala vrsto sprememb predpisov, ki urejajo Evropski sklad za regionalni razvoj (ERDF), Evropski socialni sklad (ESF) in Kohezijski sklad. Evropski parlament je 2. aprila prižgal zeleno luč za zakonodajne spremembe. Danes so ukrepe, ki bodo začeli veljati pred koncem maja, odobrili tudi ministri na zasedanju Sveta za ekonomske in socialne zadeve (ECOFIN). Finančna injekcija v višini 6,25 milijarde evrov za 27 držav članic naj bi spodbudila izvajanje projektov ter pomagala ohranjati obstoječa in odpirati nova delovna mesta. Z dodatnimi predplačili znaša skupna vsota predplačil po letu 2007 skoraj 30 milijard evrov (razdelitev po državah članicah je v prilogi), kar je skoraj 9 % celotnega proračuna za kohezijsko politiko, ki za obdobje 2007–2013 znaša 347 milijard evrov. Sklop ukrepov vsebuje še druge spremembe:možnost takojšnjega financiranja „velikih projektov“ (pri katerih so skupni stroški projekta višji od 50 milijonov evrov ali 25 milijonov evrov za okoljske projekte) brez predhodne odobritve Evropske komisije. Med letoma 2007 in 2013 naj bi bilo v Evropi izvedenih približno 900 velikih projektov, ki skupaj predstavljajo investicije v višini 120 milijard evrov (iz Evropskega sklada za regionalni razvoj in Kohezijskega sklada); poenostavitev sistema predplačil, nakazanih upravičencem v okviru shem državne pomoči. V praksi to pomeni, da lahko predplačila državne pomoči, nakazana upravičencem, po novem znašajo do 100 % sprejemljivega zneska; poenostavitev sistema povračil za zmanjšanje upravne obremenitve upravičencev in hitrejše plačevanje. Pri majhnih projektih, ki na primer podpirajo ranljive skupine, bo Komisija zdaj lahko povrnila osnovne režijske stroške po pavšalni stopnji ali v enkratnem znesku; lažje upravljanje programov finančnega inženiringa (ERDF/ESF) s kombinacijo donacij in posojil. JEREMIE (Skupna evropska sredstva za mikro in srednja podjetja) omogoča lažji dostop do financiranja malim in srednjim podjetjem, ki jih je gospodarska kriza močno prizadela. Evropska investicijska banka in Evropska banka za obnovo in razvoj lahko v okviru pobude JASPERS (Skupna pomoč pri podpori projektov v evropskih regijah) pomagata pri pripravi velikih projektov. S pobudo JASMINE (Skupni ukrep za podporo mikrofinančnih institucij v Evropi) bo zagotovljena tudi posebna podpora za dajalce mikrokreditov iz nebančnega sektorja; možnost uporabe sredstev Evropskega sklada za regionalni razvoj za vse države članice (do 4 % dodeljenih sredstev) za energetsko učinkovite izboljšave in obnovljivo energijo v stanovanjskem sektorju, kar pomeni, da lahko EU sofinancira nacionalne in regionalne programe za spodbujanje dvojne zasteklitve, stenske izolacije ali namestitve solarnih plošč. Prejšnji predpisi so omogočali omejeno uporabo podpore Evropskega sklada za regionalni razvoj za stanovanjski sektor samo novim državam članicam.Že decembra pa je bila sprejeta sprememba, ki določa, da bi bilo treba predpise, ki urejajo „profitne projekte“, kot so plačljive avtoceste, uporabljati za projekte Evropskega sklada za regionalni razvoj in Kohezijskega sklada samo, če skupni stroški presegajo 1 milijon evrov. Opomba za urednike Več informacij je na voljo na: http://ec.europa.eu/regional_policy/funds/recovery/ EU se spopada s socialno razsežnostjo gospodarske krize: http://ec.europa.eu/social/main.jsp?langId=en&catId=736 EVROPSKI NAČRT ZA OŽIVITEV GOSPODARSTVA PREDPLAČILA ERDF/ESF APRIL 2009[ ]