IP/09/196 Briuselis, 2009 m. sausio 30 d.Europos Komisija pradėjo žiniasklaidai teikti dukart daugiau audiovizualinės informacijos apie įvykius ES ir kitų paslaugųEbS+ – sausį pradėta teikti nauja tarnybos „Europa per palydovą“ (EbS) paslauga, kad viso pasaulio žurnalistai ir kiti vartotojai gautų daugiau su ES susijusios audiovizualinės informacijos. Komisijos pirmininko pavaduotoja Margot Wallström sakė: „Išsamiau informuodami didinsime skaidrumą ES ir geriau nušviesime ES reikalus.“ EbS tarnyba ruošia transliacijai nemokamus audiovizualinius naujausių ES naujienų reportažus viso pasaulio žiniasklaidos specialistams. Jais gali naudotis ir visuomenė. EbS skaitmeniniu palydovu ir internetu tiesiogiai transliuojami ES renginiai ir parengti naujienų reportažai 23 kalbomis. Be to, galima naudotis tarnybos svetainės archyvine medžiaga (memoclips), vaizdo medžiaga, informaciniais siužetais ir vaizdo pranešimais. Interneto svetainė: http://ec.europa.eu/ebs