IP/09/195 Bruxelles, 30 ianuarie 2009Vreți să știți care va fi agenda UE?Comisia Europeană a lansat Calendarul UE, un nou instrument informatic care permite ca oricine, din orice parte a lumii să afle care va fi agenda instituțiilor europene în viitorul apropiat. „Mulțumită Calendarului UE, jurnaliștii din statele membre pot avea acces la aceleași informații cu cele aflate la dispoziția presei din Bruxelles. Bineînțeles, calendarul poate fi consultat și de public. Este o ilustrare excelentă a conceptului «acțiune la nivel local»”, a declarat Margot Wallström, vicepreședintă a Comisiei și responsabilă pentru relațiile instituționale și strategia de comunicare. Calendarul UE este o aplicație web creată cu scopul de a-i ajuta pe jurnaliști și pe profesioniștii din domeniul informației să se orienteze în fluxul continuu de informații referitoare la afacerile UE. El este o modalitate unică de a obține cu anticipație informații (texte, linkuri și imagini) privind legislația, acțiunile și evenimentele viitoare pregătite sau organizate de instituțiile UE. Toate informațiile sunt accesibile apăsând de trei ori pe mouse:un calendar al acțiunilor și evenimentelor viitoare (săptămânal, lunar și trimestrial); informații concise privind fiecare eveniment (loc, dată, persoane de contact, conținutul pe scurt); imagini, înregistrări video și/sau site-uri specifice care oferă informații aprofundate.Vă invităm să consultați Calendarul UE la adresa: http://europa.eu/eucalendar/