IP/09/480 Strasbourg, 25. marec 2009Pomladni dan v Evropi 2009: dijaki povabljeni k dialogu o prihodnosti EvropeZačetek letošnje kampanje Pomladnega dne v Evropi za spodbujanje dijakov, da bi se udeležili dejavnosti ozaveščanja o evropskih vprašanjih, je bil 25. marca v Strasbourgu. Podpredsednica Komisije Margot Wallström in predsednica Odbora za kulturo in izobraževanje Evropskega parlamenta Katerina Batzeli sta se srečali s skupino dijakov na obisku v Evropskem parlamentu, da bi proslavili dogodek. Ta se je odvil na predvečer junijskih volitev v Evropski parlament. Pomladni dan v Evropi je letni dogodek, ki ga organizirata mreža 31 ministrstev za izobraževanje v Evropi in Evropsko šolsko omrežje, katero financira Evropska komisija. Letošnji moto je: „Ideje – gonilo Evrope“, dogodek pa je povezan z letom ustvarjalnosti in inovativnosti. Dejavnosti bodo do 30. junija potekale na šolah v državah članicah in drugih evropskih državah, vključno z Norveško, Bosno in Hercegovino ter Švico. Dejavnosti vključujejo razprave z gostujočimi govorniki o Evropi, spletni klepet s komisarji in drugimi evropskimi javnimi osebnostmi, debate, tekmovanja in druge projekte za dviganje ozaveščenosti o evropskih vprašanjih. Mladi so vabljeni, da se povežejo v omrežja v okviru dialoga o prihodnosti demokracije v Evropi. „To je velika priložnost za povečanje ozaveščenosti mladih glede pomena Evropske unije in njenega parlamenta – kot prihodnji volivci si morajo prizadevati, da se njihovo mnenje o zadevah, ki so zanje pomembne, sliši sedaj,“ je povedala Margot Wallström. „Obveščanje evropskih državljanov o evropskih vprašanjih, še bolj pa njene najmlajše generacije, dijakov, ni le prednostna naloga Evropske unije, temveč najosnovnejši element načrta za prihodnost Evrope,“ je dodala Katerina Batzeli. „Pomladni dan v Evropi“ je odlična priložnost za informiranje, vključevanje, aktiviranje šol tako, da lahko uporabijo svojo pravico do sodelovanja v demokratičnem življenju Unije.“„Veliko pričakujemo od inovativnosti in ustvarjalnosti mladih pri oblikovanju prihodnosti Evrope,“ je dodal Ján Figel’, komisar za izobraževanje in usposabljanje, ki se je že udeležil spletnega klepeta s šolami. „Vsako leto se desettisoči mladih Evropejcev udeležijo evropskih programov, ki so oblikovani posebej zanje. Dostop do dobrih informacij o Evropi in priložnosti za razpravo o naši prihodnosti predstavljajo osnovno usposabljanje za državljanstvo.“ Prejšnje teme kampanje Pomladnega dne v Evropi so vključevale medkulturni dialog, razprave o naši prihodnosti in širitev Evropske unije. Do sedaj se je več kot 4 000 šol prijavilo k sodelovanju pri različnih dogodkih, financiranih s sredstvi, ki so na voljo prek spletne strani projekta, dostopne v 23 jezikih na: www.springday2009.net Govorniki, ki želijo obiskati šolo, lahko izrazijo svoj interes na: http://www.springday2009.net/ww/en/pub/spring2009/misc/back_to_school_apps.cfmSeznam gostujočih govornikov vključuje več kot 30 poslancev Evropskega parlamenta, tri evropske komisarje in več predstavnikov nacionalnih in regionalnih organov, kot tudi univerzitetne profesorje, strokovnjake in nekdanje študente iz programa Erasmus.