IP/09/536 Bryssel 3. huhtikuuta 2009.eu: kolmessa vuodessa kolme miljoonaa verkkotunnustaKolmen vuoden kuluttua käyttöönotostaan internetin .eu-aluetunnus jatkaa edelleen voittokulkuaan. Tämän Euroopan oman ylätason aluetunnuksen alaisuudessa on nyt yli kolme miljoonaa verkkotunnusta. Talouskriisikään ei ole estänyt sen kasvua: vuoden 2009 ensimmäisellä neljänneksellä .eu-verkkotunnusten määrä kasvoi kahdella prosentilla, ja .eu vakiinnutti asemansa maailman viidenneksi suosituimpana maatunnusluokkaan kuuluvana ylätason aluetunnuksena. Se on mahdollistanut muista erottuvan eurooppalaisen verkkoidentiteetin, joka auttaa kansalaisia ja yrityksiä hyödyntämään Euroopan sisämarkkinoita entistä paremmin. Monikansalliset yhtiöt, pk-yritykset, kansalaisjärjestöt, ajatushautomot ja kansalaiset ovat omaksuneet .eu-aluetunnuksen omaksi nettitunnuksekseen. Käyttäjiä on kuitenkin muitakin. Viime kuussa Ruotsi teki symbolisen eleen ryhtymällä ensimmäiseksi jäsenvaltioksi, joka valitsee .eu-aluetunnuksen viralliselle verkkosivustolleen Euroopan unionin puheenjohtajuuden ajaksi (www.se2009.eu). Ruotsin puheenjohtajakausi alkaa 1. heinäkuuta. ”On hienoa, että Ruotsi valitsi .eu-tunnuksen EU:n puheenjohtajakaudelleen, joka alkaa 1. heinäkuuta. Tämä on rohkaiseva esimerkki, joka toivottavasti saa jatkossa monia seuraajia," sanoi EU:n tietoyhteiskunta- ja mediakomissaari Viviane Reding. ”Valitsemalla verkkosivustolleen .eu-tunnuksen puheenjohtajamaa viestittää selkeästi, että puheenjohtajuudessa ei ole kyse pelkästä yhden maan toimimisesta puoli vuotta kokousten puheenjohtajana, vaan työskentelystä koko Euroopan hyväksi. Tämä osoittaa myös, että tänään kolmatta syntymäpäiväänsä viettävästä .eu-tunnuksesta on tulossa luonnollinen valinta jokaiselle, joka haluaa korostaa verkossa eurooppalaista identiteettiään." Kolmevuotias .eu-aluetunnus on vakiinnuttanut paikkansa maailman kymmenen yleisimmän aluetunnuksen (kuten .com, .net. ja .org) joukossa. Rekisteröintien määrä on käyttöönoton (7. huhtikuuta 2006, ks. IP/06/476) jälkeen lisääntynyt joka vuosi. Kolmen miljoonan rajapyykki saavutettiin aiemmin tänä vuonna (IP/09/48). Maaliskuuhun 2009 mennessä oli rekisteröity lähes 3 050 000 .eu-verkkotunnusta. Useimmat .eu-aluetunnukset on rekisteröity niihin EU-maihin, joissa on eniten asukkaita ja laajin internet-levinneisyys väestömäärän suhteutettuna. Johdossa on edelleen Saksa (30 %), ja sen jälkeen Alankomaat (14 %), Yhdistynyt kuningaskunta (12 %), Ranska (8 %) ja Puola (6 %). Taustaa .eu-loppuisten verkkotunnusten rekisteröintimahdollisuus avattiin 7. joulukuuta 2005 ensin tahoille, joilla oli nimiin ja tuotemerkkeihin liittyviä oikeuksia (ks. IP/05/1510). Huhtikuun 2006 alkupuolelta lähtien rekisteröintejä ovat voineet tehdä kaikki EU:ssa pysyvästi asuvat yksityishenkilöt sekä organisaatiot, joiden virallinen kotipaikka on EU:ssa (ks. IP/06/476). Yhteistä .eu-aluetunnusrekisteriä (kaikki .eu-rekisteröinnit sisältävää tietokantaa) hallinnoi EURid, joka on riippumaton voittoa tavoittelematon organisaatio. Vuoden kuluttua .eu-aluetunnuksen käyttöönotosta tunnuksia oli rekisteröity jo 2,5 miljoonaa (ks. IP/07/483), ja vuonna 2007 rekisteröintejä tehtiin 300 000 (ks. IP/08/530). http://ec.europa.eu/information_society/policy/doteu/Vuoden 2008 kolmannen neljänneksen tilastot: http://www.eurid.eu/files/Q3_08.pdf.eu-aluetunnusten reaaliaikaiset tilastot: http://www.eurid.eu/en/about/facts-figures/statisticsMEMO/09/9 Annex Ten largest top-level internet domains by number of registered domain names, as of March 2009.com79.439.607.cn13.854.687.de12.652.025.net12.099.536.org7.472.142.uk7.382.123.info5.137.681.nl3.285.095.eu (*)3.049.034.biz2.025.576(*) The number of registrations for .eu is updated daily on EURID website:http://www.eurid.eu/en/about/facts-figures/statistics Number of .eu domain names compared to national top-level domains of EU Member States per 1000 inhabitants (as of January 2009)CountryNo. of .eu domains per 1000 inhabitantsNo. of domain names in national TLD per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4