IP/09/473 Brüssel, 25. märts 2009Mobiiltelefonide kasutamine kasvab, tarbijahinnad kahanevad: Euroopa telekommunikatsioonisektor elab majanduslanguse üle, kirjutatakse komisjoni aruandesEuroopa on mobiiltelefoniteenuste poolest maailmas esirinnas – 2008. aastal olid 119% ELi elanikkonnast lepingulised kliendid (7 protsendipunkti rohkem kui 2007. aastal), samas kui USAs on see number kõigest 87% ja Jaapanis 84%. Selline teave on esitatud komisjoni tänases aruandes ühtse telekommunikatsioonituru arengu kohta. Majanduskriisist hoolimata jätkas ELi telekommunikatsioonisektor (mille väärtus ulatub 3% ELi SKPst) 2008. aastal kasvamist ja sai tulu hinnanguliselt üle 300 miljardi euro, mis on 1,3% rohkem kui aastal 2007 ning oli edukam kui ülejäänud majandus (kasv ainult 1%). Sektori konkurentsivõimest on kõige rohkem kasu tarbijatel: nad maksavad vähem, aga saavad rohkem. Tänu ELi tegutsemisele on keskmine mobiiltelefoniarve kahanenud 2008. aastal 21,48 eurolt 19,49 eurole, ja 75% tarbijatest on nüüd internetiühendus 2 megabitti sekundis või rohkemgi (kiirus, millega saab internetis näiteks telesaateid vaadata). Kuid komisjoni aruandes hoiatatakse, et kui Euroopa tasemel koordineerimine ei parane, nullivad liikmesriikide vastuolulised õigusaktid kõik ühtse telekommunikatsioonituru eelised. „Euroopa on mobiilside kontinent suure K-ga, sest üha rohkem inimesi kasutab mobiiltelefone ja mobiilseid lairibateenuseid. Ülemaailmsest majanduskriisist hoolimata suhtlevad Euroopa tarbijad telefoni ja interneti teel rohkem kui kunagi varem. See on rõõmusõnum telekommunikatsioonisektorile, kes võib aidata Euroopal majanduslangust peatada," ütles ELi telekommunikatsioonivolinik Viviane Reding. „Loorberitele puhkama jääda aga ei tohi. Tuleb suurendada reguleerivate asutuste sõltumatust. On vaja õiglasemat konkurentsi tava- ja mobiiltelefonioperaatorite vahel, et tava- ja mobiiltelefoniteenused omavahel veel rohkem ühte sulanduksid. Ja tuleb ka ära hoida ELi eeskirjade eiramine, mis meie ühtsele turule kahju toob. Mulle teeb eriti muret see, et paljud riikide reguleerivad asutused on ülikiirete internetivõrgustike osas valinud isepäise lähenemise. Õiglane konkurents ja investeeringud nendesse võrgustikesse ei tule 27 erineva lahenduse kaudu, mis teevad panuse peamiselt oma riigi meistritele, vaid avatud turgude, õiguskindluse ja võrdsete võimaluste abil, mis tagatakse kõikidele investoritele ja sideoperaatoritele.“ Komisjoni tänane aruanne on hetkeülevaade Euroopa telekommunikatsiooniturust ja 27 ELi riigi konkurentsiolukorrast. Sektor kasvab rohkem kui kogu muu majandus ELi telekommunikatsioonisektor kasvas 2008. aastal hinnanguliselt 1,3% – see on rohkem, kui kogu majanduse 1% SKP kasv püsivhindades. See leevendab jätkuvalt inflatsiooni, sest kõige tavalisemate sideteenuste (nt telefonikõned või veebi sirvimine) hinnad langevad edasi. Mobiiltelefon: tarbijad maksavad 34,5% vähem kui 5 aastat tagasi Ka 2008. aastal oli mobiilsideturg ELi kõige dünaamilisem telekommunikatsioonituru segment. Mobiiltelefonide kasutajate hulk oli 2007. aastal 112% rahvastikust ja 2008. aastaks oli see kasvanud 119% kogu rahvastikust. Itaalias, Leedus ja Luksemburgis on kasutajaid rohkem kui 140%. Juhtivate sideoperaatorite keskmine turuosa langes eelmisel aastal umbes 3%, mis näitab turu konkurentsivõime suurenemist. Selle tulemusel veedavad tarbijad rohkem aega helistades ja tekstisõnumeid saates, see aga läheb neile maksma 34,5% vähem kui aastal 2004 või veel vähemgi. Ülikiire internet – ELi riigid juhivad maailma edetabelit Interneti lairiba püsiühenduste arv ELis suureneb jätkuvalt: 2008. aastal tuli juurde 14 miljonit, mis teeb kokku rohkem kui 114 miljonit. Taani ja Holland juhivad kogu maailma edetabelit: üle 35% rahvastikust on lairibavõrku ühendatud. Koos Rootsi, Soome, Ühendkuningriigi, Luksemburgi, Belgia, Saksamaa ja Prantsusmaaga edestavad nad USAd, kus 2008. aasta juulis oli see näitaja 25%. Mobiilne lairiba-internet on samuti hoogu sisse saamas, juba 13% ELi elanikkonnast kasutab seda teenust. Mobiilsest lairibaühendusest andmesidekaartide ja donglite kaudu on saamas tõhus alternatiiv lairiba püsiühendusele sellistes riikides nagu Austria (kasutajate arv on 11,4% rahvastikust), Soome (9,1%) ja Portugal (8,3%). Rohkem tarbijaid vahetab sideoperaatorit 2008. aastal vahetas 20,5 miljonit tarbijat telefonioperaatorit ilma oma tavalist või mobiilinumbrit muutmata. Alates 2003. aastast, mil see võimalus tekkis, oli oktoobriks 2008 vahetanud sideoperaatorit ligikaudu 84 miljonit lepingulist klienti (17% ELi kodanikest). Euroopa ühtsel telekommunikatsiooniturul on veel probleeme Tänases aruandes osutatakse ka, et ELi riikide õigusaktide lahknevused pidurdavad tõeliselt ühtse turu saabumist sideoperaatorite ja tarbijate õuele:Riikide telekommunikatsiooniturgu reguleerivad asutused peavad olema sõltumatud, et reguleerimine oleks õiglane ja tõhus, see aga ei ole kõikides ELi 27 riigis veel tõelisuseks saanud. Praegu on veel pooleli rikkumismenetlused, mis komisjon on algatanud Bulgaaria, Leedu, Läti ja Rumeenia vastu, kuid kohtuasi Poola vastu on jõudnud Euroopa Kohtusse. Sarnaste konkurentsiprobleemide vastuoluline õiguslik reguleerimine eri riikides on lisakoormuseks sideoperaatoritele, eriti kui nad üha rohkem tegutsevad mitmes riigis või pakuvad piiriüleseid teenuseid. - Erinevad lähenemisviisid uute kiudoptiliste võrgustike õiguslikul reguleerimisel mõjuvad halvasti sideoperaatorite vahelisele konkurentsile ühtsel turul ja lisavad uutele investeeringutele õiguslikku ebakindlust. Mõned reguleerivate asutuste otsused on vastu võetud, üritades eirata ELi eeskirju (IP/08/2060).- Jätkuvalt on suured erinevused nende tasude vahel, mis operaatorid üksteiselt eri võrkudest tehtud kõnede ühendamise eest võtavad – alates 0,02 eurot minuti eest Küprosel kuni 0,16 euroni minuti eest Bulgaarias.Kui Iirimaa või Malta tarbija saab ühe päevaga mobiilioperaatorit vahetada ja oma vana numbri samas alles jätta, siis Poolas läheb selleks ikka veel 38 päeva, Itaalias 15 ja Slovakkias 14 päeva.Pressimaterjalid, sh komisjoni uus aruanne ühtse telekommunikatsioonituru arengu kohta, KKK ning infolehed iga ELi liikmesriigi kohta on kättesaadavad järgmisel aadressil: http://ec.europa.eu/information_society/newsroom/cf/itemlongdetail.cfm?item_id=4784 MEMO/09/129 MEMO/09/132 Annex: Selected charts from the Commission's Single Telecoms Market Progress Report 2008Mobile penetration [ ]Mobile penetration – country overview [ ] Development of mobile consumer prices[ ]Broadband price developments[ ] Source: BIAC – First half of 2008, Final report, December 2008, Van Dijk Management Consultants Status of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ ] Consumer prices for broadband services[ ]Mobile number portability (= consumers switching the mobile operator while being able to keep their number, as required by EU law)[ ] Mobile number portability – days required to port number [ ] Fixed number portability(= consumers switching the fixed operator while being able to keep their number, as required by EU law)[ ] Fixed number portability – days required to port number[ ]Mobile termination rates [ ]112 - awareness [ ]