IP/09/1238 Brüssel, 18. august 2009 EL investeerib tulevase ülikiire mobiilse Interneti arendamisse täiendavalt 18 miljonit eurot Alates 1. jaanuarist 2010 investeerib EL 18 miljonit eurot teadusuuringutesse, mille alusel arendatakse neljanda põlvkonna mobiilsidevõrku. Euroopa Komisjon otsustas hiljuti hakata rahastama nn LTE Advanced (Long Term Evolution) tehnoloogia uurimist. Nimetatud tehnoloogia abil muudetakse mobiilne internetiühendus kuni sada korda kiiremaks sellest, mida võimaldab praegune kolmanda põlvkonna võrgustik. LTE tehnoloogiast on saanud tööstuse esimene valik järgmise põlvkonna mobiilsidevõrgu jaoks, muu hulgas ka tänu sellele, et EL on alates 2004. aastast oluliselt rahastanud teadusuuringuid. Juba 25 aastat tagasi sai Euroopas väljaarendatud GSMi standardist kaasaegse mobiiltelefoniside alustala. Tänu Euroopa ühistele teadusuuringutele ja ELi ühtse turu tugevusele kasutab praegu 80 % kogu maailma mobiilsidevõrkudest GSMi standardit. LTE tehnoloogiat võib saata samasugune edu, kui ELi rahastatud teadusuuringud aitavad jätkuvalt tuua eurooplaste igapäevaellu uusimat tehnoloogiat. „Euroopa teadusuuringud LTE tehnoloogia vallas annavad ka edaspidi suuna mobiilsideteenuste ja -vahendite arengule kogu maailmas, täpselt nagu varasematel aastakümnetel GSMi standardi puhul,” sõnas ELi infoühiskonna ja meedia volinik Viviane Reding. „LTE tehnoloogia muudab mobiiltelefonid võimsateks kaasaskantavateks arvutiteks. Miljonid uued kasutajad saavad olenemata asukohast oma kaasaskantavate vahendite kaudu ülikiire internetiühenduse. See loob enneolematuid võimalusi ja digitaalsele majandusele küllaldaselt kasvupotentsiaali.” LTE (Long Term Evolution) on uusim traadita tehnoloogia, mille abil võib mobiilse internetiühenduse kiirus olla kuni 100 megabitti sekundis, ehk kümme korda kiirem kolmanda põlvkonna võrgustikust. Euroopas katsetavad seda tehnoloogiat praegu Soome, Saksamaa, Norra, Hispaania, Rootsi ja Suurbritannia mobiilsideoperaatorid ning eeldatavasti saab seda Rootsis ja Norras ärilistel eesmärkidel kasutama hakata 2010. aasta alguses. EL andis aastatel 2004–2007 LTE optimeerimise ja standardimise uurimiseks (projektid WINNER I ja II, mille viis läbi 41st juhtivast Euroopa ettevõttest ja ülikoolist koosnev konsortsium) 25 miljonit eurot. Selle tulemusel arendati välja LTE tehnoloogial põhineva võrguinfrastruktuuri esimene kavand. Eelmisel kuul otsustas Euroopa Komisjon investeerida veel 18 miljonit eurot LTE tehnoloogia täiustatud versiooni, nn LTE Advanced , uurimisse. Septembris alustab komisjon üksikasjalikke läbirääkimisi projektikonsortsiumidega. Nende hulgas on juhtiv projekt ARTIST4G, mille raames arendatakse edasi WINNER-projektide tulemusi ning milles osalevad Soome, Prantsusmaa, Saksamaa, Itaalia, Madalmaade, Poola, Hispaania, Rootsi ja Suurbritannia teadlased. Uute projektide algusaeg on eeldatavasti jaanuaris 2010. Euroopa Komisjoni arvates on LTE ja LTE Advanced tehnoloogia kasutuselevõtul suur potentsiaal: LTE tehnoloogia parandab võrguoperaatorite suutlikkust ja võimaldab neil pakkuda odavamaid mobiilseid lairibateenuseid suuremale arvule kasutajatele, muutes seega Euroopas pöördumatult mobiilse telekommunikatsiooni turgu; LTE Advanced tehnoloogia kiirendab mobiilse lairibaühenduse kuni 1 gigabitini (tuhat megabitti) sekundis, tänu millele saavad tarbijad liikumise ajal kasutada kõrgetasemelisi internetiteenuseid, nagu kvaliteettelevisioon või tellitavad videoteenused; LTE tehnoloogia kasutab raadiospektrit tõhusamalt ning seepärast saavad mobiilsidevõrgud kasutada digitaalset dividendi ja sagedusalasid, mis on vabanenud tänu üleminekule analoogtelevisioonilt digitaaltelevisioonile ( IP/09/1112 ). Signaalide ulatus on suurem kui senise GSMi tehnoloogia puhul, mistõttu on samaväärse võrkudega kaetuse saavutamiseks vaja vähem antenne ning seega säilivad Euroopa maastikud ja väheneb energiatarbimine; LTE tehnoloogia võimaldaks pakkuda mobiilseid lairibateenuseid ka hõredamalt asustatud piirkondades ning vähendada digitaalset lõhet maapiirkondade ja linnade vahel. 2008. aasta lõpus ei olnud 23 %-l ELi maapiirkondade elanikest ikka veel juurdepääsu DSL internetiühendusele ( IP/09/1221 ). Kogu maailmas on juhtivad mobiilsideoperaatorid, nagu Orange, TeliaSonera, T-Mobile, AT&T, NTT-DoCoMo, Verizon, Alcatel-Lucent, Ericsson, Huawei ja Nokia Siemens Networks, juba otsustanud LTE standardit kasutama hakata. Turuanalüütikute hinnangul investeerivad ettevõtjad kõikjal maailmas 2013. aastaks LTE seadmetesse pea 6 miljardit eurot (8,6 miljardit USA dollarit). Taust: GSMi standardi ülemaailmse edu taga oli tihe koostöö liikmesriikide tööstuse, teadlaste ja reguleerivate asutuste vahel. GSMi standardimise edendamiseks kasutati 1980ndail Euroopa teadus- ja tehnoloogiakoostöö vahendit, mis oli ELi kaasaegsete teadusprogrammide eelkäija. Euroopa Komisjon kiitis GSMi projekti heaks ja 1987. aastal nõustusid Euroopa riigid komisjoni ettepanekuga reserveerida 900 MHz raadiosagedusala GSMi teenuste jaoks, sillutades seega teed GSMi tehnoloogia kiirele kasutuselevõtule kogu Euroopas. Juulis 2009 kiitsid ELi liikmesriigid Euroopa Parlamendi eeskujul heaks komisjoni ettepaneku uuendada GSMi direktiivi aastast 1987 ja lubada 900 MHz raadiosagedusala muude tehnoloogialiikide (sh LTE) kasutamiseks ( IP/09/1192 ). Kokku investeerib EL tulevaste võrgustike uurimisse aastail 2007–2013 üle 700 miljoni euro, millest pool eraldatakse traadita tehnoloogia jaoks, et aidata arendada neljanda põlvkonna ja sellele järgnevate põlvkondade võrgustikke. ELi teadusuuringud tulevikuvõrkude ja LTE tehnoloogia kohta: http://cordis.europa.eu/fp7/ict/future-networks/ ELi rahastatud projekt „ Wireless World Initiative New Radio (WINNER)”: http://www.ist-winner.org Annex LTE compared to previous mobile internet technologies Faster mobile broadband: Peak download speeds, in megabits per second Better user experience: Time it takes data to travel from user to main server and back, in milliseconds Figures and graphics available in PDF and WORD PROCESSED Figures and graphics available in PDF and WORD PROCESSED Operator commitments to LTE Country Operator Anticipated LTE service launch France Orange 2011-12 Germany T-Mobile 2011 Ireland Hutchison 3 2011 Italy Telecom Italia Not known Spain Telefonica O2 2011 Sweden TeliaSonera 2010 Sweden Tele2 Sweden 2010 Sweden Telenor Sweden 2010 Various Vodafone Not known Australia Telstra Not known Canada Telus 2010 Canada Bell Canada 2010 Canada Rogers Wireless 2010-11 China China Mobile 2011 China China Telecom 2011-12 Hong Kong SmarTone-Vodafone Not known Hong Kong HK CSL Ltd Not known Hong Kong PCCW Not known Japan NTT DoCoMo 2010 Japan KDDI 2010 New Zealand Telecom NZ 2011-12 Norway TeliaSonera 2010 Philippines Piltel Not known South Korea SK Telecom Not known South Korea KTF Not known USA Verizon 2010 USA MetroPCS 2010 USA CenturyTel 2010 USA Aircell 2011 USA Cox 2011 USA AT&T Mobility 2011 Source: Global mobile Suppliers Association, April 2009. LTE Long Term Evolution (LTE) is the next step from current mobile technologies, such as 3G/WCDMA & HSPA. This new radio access technology will be optimized to deliver very fast data speeds of up to 100Mb/s when downloading and 50Mb/s for uploading. Designed to be backwards-compatible with GSM and HSPA, LTE incorporates Multiple In Multiple Out (MIMO) in combination with Orthogonal Frequency Division Multiple Access (OFDMA) in the downlink and Single Carrier FDMA in the uplink to provide high levels of spectral efficiency and end user data rates exceeding 100 Mb/s, coupled with major improvements in capacity and reductions in latency. LTE will support channel bandwidths from 1.25 MHz to 20 MHz and both FDD and TDD operation. LTE-Advanced LTE-Advanced extends the technological principles behind LTE into a further step change in data rates. Incorporating higher order MIMO (4x4 and beyond) and allowing multiple carriers to be bonded together into a single stream, target peak data rates of 1Gbps have been set. LTE-Advanced also intends to use a number of further innovations including the ability to use non-contiguous frequency ranges, with the intent that this will alleviate frequency range issues in an increasingly crowded spectrum, self back-hauling base station and full incorporation of Femto cells using Self-Organising Network techniques. LTE-Advanced will be 3GPP ’s technology as a candidate for the ITU-R IMT-Advanced process, which is intended to identify ‘4G’ technologies.