IP/09/703 Bruxelles, 5 mai 2009Drumul spre redresare: politica de coeziune va ajuta Europa să iasă din criză, susțin comisarii Hübner şi ŠpidlaComisarii Danuta Hübner (Politica regională) și Vladimir Špidla, (Ocuparea forței de muncă, Afaceri sociale și Egalitate de Șanse) au salutat astăzi finalizarea unui acord între Consiliu și Parlamentul European în sprijinul pachetului din cadrul politicii de coeziune prin care se răspunde crizei economice. Pachetul cuprinzător include o serie de măsuri, pornind de la o injecție masivă de lichidități, sub forma unor plăți în avans suplimentare din fondurile structurale și mergând până la proceduri rapide pentru accelerarea punerii în aplicare a proiectelor și posibilitatea cofinanțării de către Uniunea Europeană a îmbunătățirilor în ceea ce privește eficiența energetică pentru locuințe. Statele membre au primit deja 6,25 miliarde de euro suplimentari sub formă de plăți în avans – 4,5 miliarde de euro din Fondul european de dezvoltare regională s-au plătit la jumătatea lunii aprilie, urmați imediat după aceea de 1,5 miliarde din Fondul social european (FSE). Comentând aceste decizii, comisarul Hübner a declarat: „Politica de coeziune ajută Europa să iasă din criză. Cooperarea excelentă între Comisia Europeană, statele membre, Parlamentul European, Comitetul UE al Regiunilor și Comitetul Economic și Social European, ne-a oferit posibilitatea de a acționa rapid și decisiv. Cerem acum statelor membre și regiunilor să exploateze pe deplin toate posibilitățile oferite de politica europeană de coeziune și să selecteze proiecte bune, de calitate, care să beneficieze de sprijinul UE. Ne așteptăm ca aceste măsuri să producă efecte importante în economie, mai ales în sectorul construcțiilor.” Comisarul Špidla a adăugat: „La nivel european, prioritatea noastră numărul unu în această criză sunt oamenii – să le păstrăm locurile de muncă și să îi aducem înapoi la muncă pe cei care le-au pierdut cât de repede posibil. Fondul social european ajută mii de europeni să își dezvolte competențele și să se reorienteze profesional, îmbunătățindu-și posibilitățile de obținere a unui loc de muncă. Acest acord înseamnă că fondul poate să își aducă o contribuție și mai mare ajutându-i pe cei care și-au pierdut locurile de muncă sau riscă să le piardă în timp de criză. Tot acest acord va permite organizațiilor de mai mici dimensiuni să îi sprijine mai bine pe cei mai vulnerabili, cu mai mare ușurință.” Oferind statelor membre și regiunilor un start lansat La sfârșitul anului 2008, Comisia a propus o serie de schimbări ale regulamentelor conform cărora funcționează Fondul european de dezvoltare regională (FEDER), Fondul social european (FSE) și Fondul de coeziune. Parlamentul european a aprobat schimbările legislative la 2 aprilie. Astăzi, miniștrii statelor membre întruniți în cadrul Consiliului Afaceri Economice și Financiare (ECOFIN), au aprobat la rândul lor măsurile, care vor intra în vigoare la sfârșitul lunii mai. Scopul injecției de lichidități de 6,25 miliarde de euro în cele 27 de state membre este stimularea implementării de proiecte și sprijinirea protejării și creării de noi locuri de muncă. Avansurile suplimentare aduc totalul plăților în avans la aproape 30 de miliarde de euro din anul 2007 și până în prezent (a se vedea în anexă alocările pe state membre), ceea ce reprezintă aproape 9% din totalul bugetului de 347 miliarde de euro al politicii de coeziune pentru perioada 2007-2013. Pachetul cuprinde și alte schimbări:Posibilitatea finanțării imediate a „proiectelor majore” (cele în cazul cărora costurile totale pe proiect depășesc 50 de milioane de euro, sau 25 de milioane de euro în cazul proiectelor de mediu) fără să fie necesară aprobarea prealabilă a Comisiei Europene. Aproximativ 900 de proiecte majore ar trebui să fie implementate între 2007 și 2013 în întreaga Europă, reprezentând o investiție totală de 120 de miliarde de euro (din FEDER și fondul de coeziune). Simplificarea sistemului pentru avansurile plătite beneficiarilor prin sistemele de ajutor de stat. În practică, aceasta înseamnă că avansurile din ajutoarele de stat plătite beneficiarilor pot ajunge acum la 100% din suma luată în considerare. Simplificarea sistemului de rambursare pentru reducerea sarcinilor administrative asupra beneficiarilor și pentru realizarea mai rapidă a plăților. Comisia va putea acum să ramburseze costurile globale de bază pe o bază forfetară sau să facă plăți forfetare pentru proiecte mici, de exemplu pentru susținerea grupurilor vulnerabile. Facilitarea gestionării sistemelor de inginerie financiară (FEDER/FSE) prin care se combină subvențiile și împrumuturile JEREMIE (Resurse europene comune pentru întreprinderi mici până la medii) oferă posibilitatea întreprinderilor mici și medii (IMM-uri), greu lovite de criza economică, să obțină mai ușor finanțare. Banca Europeană de Investiții și Banca Europeană pentru Reconstrucție și Dezvoltare pot susține pregătirea de proiecte majore prin intermediul JASPERS (Asistență comună pentru susținerea proiectelor din regiunile europene). Susținere specifică se oferă și furnizorilor nebancari de microcredite, prin intermediul inițiativei JASMINE (Acțiune comună în sprijinul instituțiilor de microfinanțare din Europa). Posibilitatea oferită tuturor statelor membre de a folosi fondurile FEDER (până la 4% din alocare) pentru îmbunătățiri ale eficienței energetice și măsuri pentru energie regenerabilă pentru locuințe. Aceasta înseamnă că UE poate cofinanța sisteme naționale sau regionale de promovare a instalării de dublu vitraj, izolare a pereților sau panouri solare. Legislația anterioară oferea numai noilor state membre posibilități limitate de utilizare a sprijinului din partea FEDER pentru locuințe.În decembrie, a fost deja aprobat încă un amendament, care stipulează că normele care guvernează „proiectele generatoare de venit” cum ar fi autostrăzile cu plată ar trebui aplicate numai pentru proiectele finanțate prin FEDER și fondul de coeziune ale căror costuri totale depășesc un milion de euro. Notă pentru redactori Informații suplimentare sunt disponibile la adresa de internet: http://ec.europa.eu/regional_policy/funds/recovery/UE abordează dimensiunea socială a crizei economice: http://ec.europa.eu/social/main.jsp?langId=en&catId=736PLANUL EUROPEAN DE REDRESARE ECONOMICĂ PLĂȚI ÎN AVANS FEDER/FSE APRILIE 2009[ Figures and graphics available in PDF and WORD PROCESSED ]