IP/09/1238 Bruxelles, den 18. august 2009 EU investerer yderligere 18 mio. EUR i fremtidens superh urtige mobile internet Fra den 1. januar 2010 investerer EU 18 mio. EUR i forskning, som skal understøtte de kommende 4G-mobilnet. Europa-Kommissionen har lige besluttet at påbegynde støtten til forskning i langsigtet udvikling af avanceret teknologi (LTE), som vil give mere end 100 gange hurtigere internethastigheder i forhold til de nuværende 3G-net. LTE er ved at blive branchens foretrukne løsning for den næste generation af mobilnet, ikke mindst på grund af EU’s betydelige forskningsstøtte siden 2004. Allerede for 25 år siden gjorde Europa GSM-standarden til rygraden i den moderne mobiltelefoni. På grund af den fælles forskning i Europa og fællesmarkedets styrke anvendes GSM-standarden i dag af 80 % af verdens mobilnet. LTE ser ud til at kunne blive en lignende succes, og EU-støttet forskning fortsætter således med at frembringe førende ny teknologi, som gavner borgerne i hverdagen. "Med LTE-teknologier vil Europas forskningsknowhow fortsat være toneangivende ved udviklingen af mobile tjenester og mobiludstyr verden over, ligesom vi har været for GSM-standarden i de senere årtier”, siger Viviane Reding, EU-kommissæren for telekommunikation og medier. "LTE-teknologier vil gøre en mobiltelefon til en kraftig mobil computer. Millioner af nye brugere vil få superhastighedsadgang til internettet på deres bærbare udstyr, uanset hvor de befinder sig. Det vil skabe enorme muligheder og masser af plads til væksten i den digitale økonomi." Langsigtet udvikling (Long Term Evolution - LTE) er det seneste inden for trådløs teknologi, som giver mobilinternethastigheder på op til 100 Mbit pr. sekund, eller ti gange hurtigere end 3G-mobilnet. I Europa afprøves det i øjeblikket af mobiloperatører i Finland, Tyskland, Norge, Spanien, Sverige og Det Forenede Kongerige og forventes at være på markedet i Sverige og Norge i første halvdel af 2010. Mellem 2004 og 2007 har EU støttet forskning i optimering og standardisering af LTE (WINNER I- og WINNER II-projekterne, der gennemføres af et konsortium bestående af 41 førende europæiske virksomheder og universiteter) med 25 mio. EUR. Det har ført til udviklingen af det første koncept for en LTE-baseret netinfrastruktur. Sidste måned besluttede Europa-Kommissionen at investere yderligere 18 mio. EUR i forskning i den udvidede version af LTE, LTE Advanced . I september begynder Kommissionen nærmere forhandlinger med projektkonsortier, herunder flagskibet ARTIST4G, som er baseret på WINNER-projekternes resultater og samler 4G-virksomheder og -forskere fra Finland, Frankrig, Tyskland, Italien, Nederlandene, Polen, Spanien, Sverige og Det Forenede Kongerige. De nye projekter forventes påbegyndt i januar 2010. Europa-Kommissionen ser et stort potentiale i udbredelsen af LTE- og LTE Advanced-teknologi: LTE vil styrke netoperatørernes kapacitet, så de kan levere hurtigere mobile bredbåndstjenester til flere brugere og til lavere priser, og dermed revolutionere mobiltelemarkedet i Europa. LTE Advanced vil levere mobilbredbåndshastigheder op til 1 Gbit (tusind Mbit) pr. sekund, og dermed kan brugerne fuldt ud benytte avancerede onlinetjenester som højkvalitets- og bestillings-tv. LTE udnytter frekvensressourcerne på en mere effektiv måde og giver mobilnettene mulighed for at udnytte "digitaliseringsdividenden", dvs. de frekvenser, der frigøres ved overgangen fra analogt til digitalt tv ( IP/09/1112 ). Signalerne rækker længere end med den nuværende GSM-teknologi, og dermed mindskes antallet af standpladser til antenner, der er behov for til at opnå samme netdækning; det vil skåne Europas landskaber og mindske energiforbruget. LTE vil kunne bringe mobile bredbåndstjenester til tyndt befolkede områder og bidrage til at mindske den “digitale kløft” mellem by- og landområder. I slutningen af 2008 kunne 23 % af befolkningen i EU's landområder stadig ikke abonnere på en DSL-internetforbindelse ( IP/09/1221 ). Førende mobiloperatører og –fabrikanter i hele verden, som f.eks. Orange, TeliaSonera, T-Mobile, AT&T, NTT-DoCoMo, Verizon, Alcatel-Lucent, Ericsson, Huawei og Nokia Siemens Networks, har allerede givet tilsagn om at bruge LTE-standarden. Ifølge markedsanalytikere forventes operatører i hele verden at investere næsten 6 mia. EUR (8,6 mia. USD) i LTE-udstyr frem til 2013. Baggrund GSM-standardens verdensomspændende succes blev nået via et tæt samarbejde mellem industri, forskere og regeludstedere i hele Europa. I 1980’erne blev GSM-standardisering fremmet under instrumentet for europæisk samarbejde om videnskab og teknologi, en forløber for nutidens EU-forskningsprogrammer. Europa-Kommissionen støttede GSM-projektet og i 1987 blev de europæiske lande enige om Kommissionens forslag om at reservere 900 MHz-båndet til GSM-tjenester, og det banede vejen for en hurtig udbredelse af GSM-teknologien i Europa. I juli 2009 fulgte EU-medlemsstaterne Europa-Parlamentet og godkendte Kommissionens forslag om at ajourføre GSM-direktivet fra 1987 og åbne 900 MHz-båndet for andre teknologier, herunder LTE ( IP/09/1192 ). Samlet set vil EU i perioden 2007-2013 investere mere end 700 mio. EUR i forskning i fremtidige net, hvoraf halvdelen allokeres til trådløse teknologier, som bidrager til udviklingen af 4G-net og senere generationer af net. EU-forskning i fremtidens net og LTE: http://cordis.europa.eu/fp7/ict/future-networks/ Det EU-støttede projekt Wireless World Initiative New Radio (WINNER): http://www.ist-winner.org Annex LTE compared to previous mobile internet technologies Faster mobile broadband: Peak download speeds, in megabits per second Better user experience: Time it takes data to travel from user to main server and back, in milliseconds Figures and graphics available in PDF and WORD PROCESSED Figures and graphics available in PDF and WORD PROCESSED Operator commitments to LTE Country Operator Anticipated LTE service launch France Orange 2011-12 Germany T-Mobile 2011 Ireland Hutchison 3 2011 Italy Telecom Italia Not known Spain Telefonica O2 2011 Sweden TeliaSonera 2010 Sweden Tele2 Sweden 2010 Sweden Telenor Sweden 2010 Various Vodafone Not known Australia Telstra Not known Canada Telus 2010 Canada Bell Canada 2010 Canada Rogers Wireless 2010-11 China China Mobile 2011 China China Telecom 2011-12 Hong Kong SmarTone-Vodafone Not known Hong Kong HK CSL Ltd Not known Hong Kong PCCW Not known Japan NTT DoCoMo 2010 Japan KDDI 2010 New Zealand Telecom NZ 2011-12 Norway TeliaSonera 2010 Philippines Piltel Not known South Korea SK Telecom Not known South Korea KTF Not known USA Verizon 2010 USA MetroPCS 2010 USA CenturyTel 2010 USA Aircell 2011 USA Cox 2011 USA AT&T Mobility 2011 Source: Global mobile Suppliers Association, April 2009. LTE Long Term Evolution (LTE) is the next step from current mobile technologies, such as 3G/WCDMA & HSPA. This new radio access technology will be optimized to deliver very fast data speeds of up to 100Mb/s when downloading and 50Mb/s for uploading. Designed to be backwards-compatible with GSM and HSPA, LTE incorporates Multiple In Multiple Out (MIMO) in combination with Orthogonal Frequency Division Multiple Access (OFDMA) in the downlink and Single Carrier FDMA in the uplink to provide high levels of spectral efficiency and end user data rates exceeding 100 Mb/s, coupled with major improvements in capacity and reductions in latency. LTE will support channel bandwidths from 1.25 MHz to 20 MHz and both FDD and TDD operation. LTE-Advanced LTE-Advanced extends the technological principles behind LTE into a further step change in data rates. Incorporating higher order MIMO (4x4 and beyond) and allowing multiple carriers to be bonded together into a single stream, target peak data rates of 1Gbps have been set. LTE-Advanced also intends to use a number of further innovations including the ability to use non-contiguous frequency ranges, with the intent that this will alleviate frequency range issues in an increasingly crowded spectrum, self back-hauling base station and full incorporation of Femto cells using Self-Organising Network techniques. LTE-Advanced will be 3GPP ’s technology as a candidate for the ITU-R IMT-Advanced process, which is intended to identify ‘4G’ technologies.