IP/09/473 Briselē, 2009. gada 25. martāMobilos telefonus izmanto vairāk, bet cenas krīt. Komisijas ziņojums: “Eiropas telesakaru nozare pretojas ekonomikas lejupslīdei.”Mobilo telefonu pakalpojumu jomā Eiropa ir globāla līdere, jo 2008. gadā abonenti bija 119 % ES iedzīvotāju (par 7 procentu punktiem vairāk nekā 2007. gadā), krietni apsteidzot ASV (87 %) un Japānu (84 %). Pie šāda secinājuma nonākusi Komisija progresa ziņojumā par vienoto telesakaru tirgu. Lai gan ekonomikā ir krīze, 2008. gadā ES telesakaru nozarē (kuras vērtība ir aptuveni 3 % no ES IKP) turpinājās izaugsme, un tās ieņēmumus lēš 300 miljardu euro apmērā (par 1,3 % vairāk salīdzinājumā ar 2007. gadu) un tā ir apsteigusi pārējās ekonomikas nozares (kāpums tikai par 1 %). Nozares konkurētspēja vislielākās priekšrocības rada patērētājiem, jo tie maksā mazāk, par naudu saņemot augstvērtīgāku pakalpojumu. Pateicoties ES rīcībai, vidējais mobilā telefona rēķins 2008. gadā samazinājās no 21,48 līdz 19,49 euro, un 75 % patērētāju Eiropā tagad izmanto 2 megabitus sekundē jaudīgu vai jaudīgāku interneta pieslēgumu (šāds ātrums ļauj, piemēram, skatīties interneta televīziju). “Eiropa ir mobilo sakaru kontinents, kur aizvien vairāk cilvēku lieto mobilos tālruņus un mobilos platjoslas pakalpojumus. Globālā ekonomikas krīze Eiropas patērētājus nekavē vēl biežāk sazināties pa tālruni un internetu. Tā ir laba vēsts nozarei, kas spēj Eiropai pretoties lejupslīdei, “ skaidro ES telesakaru komisāre Viviāna Redinga. “Tomēr mēs nedrīkstam gulēt uz lauriem. Nepieciešams stiprināt valsts regulatoru neatkarību. Starp stacionāro un mobilo sakaru operatoriem vajadzīga arī godīgāka konkurence, jo starp stacionāro un mobilo telefoniju pieaug konverģence. Visbeidzot mums jānovērš, ka ES noteikumi netiek ievēroti, jo tas apdraudētu Eiropas vienoto tirgu. Jo īpaši satraukumu rada tas, ka daudzi valsts regulatori iet atsevišķu ceļu saistībā ar ātrdarbīga interneta tīkliem. Godīgu konkurenci un ieguldījumus minētajos tīklos var panākt, nevis ejot 27 atsevišķus ceļus, kas lielākoties atbalsta veiksmīgākos valstu uzņēmumus, bet gan veidojot atvērtus tirgus, iedibinot juridisko noteiktību un visiem ieguldītājiem un operatoriem sniedzot vienlīdzīgas iespējas.” Šodienas Komisijas ziņojums atspoguļo Eiropas telesakaru tirgus un konkurences situāciju 27 dalībvalstīs. Nozares izaugsme pārspēj pārējās ekonomikas izaugsmi Aplēstā ES telesakaru nozares izaugsme 2008. gadā bija 1,3 %, kas pārsniedz ekonomikas faktisko IKP pieaugumu kopumā par 1 %. Tā mazina inflāciju, un lielākā daļa standarta sakaru (piemēram, telefona zvani vai klejošana tīklā) pakalpojumu cenas vēl joprojām krīt. Mobilais telefons — patērētāji maksā par 34,5 % mazāk nekā pirms 5 gadiem Mobilo sakaru tirgus ir joprojām dinamiskākais telesakaru segments ES 2008. gadā. Mobilos telefonus 2007. gadā lietoja 112 % iedzīvotāju, bet 2008. gadā — 119 %. Itālijā, Lietuvā un Luksemburgā lietotāju skaita pieaugums pārsniedz 140 %. Vadošo operatoru vidējā tirgus daļa pērn samazinājās par aptuveni 3 %, kas norāda uz lielāku konkurenci tirgū. Kādēļ patērētāji vairāk sarunājas pa telefonu un sūta īsziņas, maksājot vismaz par 34,5 % mazāk nekā 2004. gadā. ES valstis – globālais ātrdarbīga interneta līderis ES nemitīgi aug stacionāro platjoslas interneta pieslēgumu skaits: 2008. gadā vēl par 14 miljoniem, kopumā pārsniedzot 114 miljonus. Dānija un Nīderlande ir platjoslas pakalpojumu līderes, sasniedzot vairāk nekā 35 % iedzīvotāju. Kopā ar Zviedriju, Somiju, Apvienoto Karalisti, Luksemburgu, Beļģiju, Vāciju un Franciju tās apsteidz Amerikas Savienotās Valstis, kur 2008. gada jūlijā attiecīgais rādītājs bija 25 %. Strauji attīstās arī mobilie platjoslas pakalpojumi, pieslēgumu skaitam tagad sasniedzot 13 % ES iedzīvotāju. Mobilie platjoslas pakalpojumi, izmantojot datu kartes un sargspraudņus, kļūst par labu alternatīvu stacionāriem platjoslas pakalpojumiem tādās valstīs kā Austrija (pieslēgumu skaits atbilst 11,4 % iedzīvotāju), Somijā (9,1 %) un Portugālē (8,3 %). Vairāk patērētāju maina operatorus 2008 gadā 20,5 miljoni patērētāju nomainīja telefona operatorus, saglabājot stacionārā vai mobilā tālruņa numuru. Līdz 2008. gada oktobrim aptuveni 84 miljoni abonentu (17 % ES pilsoņu) nomainīja operatoru, kas kļuva iespējams 2003. gadā. Eiropas vienotais telesakaru tirgus joprojām grūtību priekšā Šodienas ziņojumā ir arī minēts, ka dažādās ES valstīs esošais nevienādais regulējums joprojām kavē patiešām kopīga tirgus izveidi telesakaru operatoriem un patērētājiem.Neatkarīgi valsts telesakaru regulatori ir priekšnoteikums, lai nodrošinātu godīgu un efektīvu regulējumu, tomēr visās 27 ES dalībvalstis tas vēl nav īstenots. Komisija ir sākusi pienākumu neizpildes procedūras pret Lietuvu, Latviju un Rumāniju, bet lieta pret Poliju ir nonākusi Eiropas Kopienu Tiesā. Nekonsekvents regulējums līdzīgu konkurences problēmu gadījumos var kļūt par lieku slogu telesakaru operatoriem, īpaši tāpēc, ka vairākās valstīs pieaug uzņēmēju skaits vai tiek piedāvāti pārrobežu pakalpojumi. - Atšķirīgās regulējuma pieejas saistībā ar jauniem optiskās šķiedras tīkliem varētu kropļot konkurenci starp operatoriem vienotajā tirgū un radīt tiesisko nenoteiktību saistībā ar jauniem ieguldījumiem. Daži regulatoru lēmumi, šķiet, pieņemti nolūkā apiet ES noteikumus (IP/08/2060). - Maksa, ko operatori pieprasa viens no otra par telefona savienojumiem no citiem tīkliem, ir ārkārtīgi atšķirīga (no 0,02 euro/minūtē Kiprā līdz 0,16 euro/minūtē Bulgārijā).Īrijā vai Maltā patērētājs var nomainīt mobilā telefona operatoru dienas laikā, saglabājot savu tālruņa numuru, bet Polijā tam nepieciešamas 38 dienas, Itālijā — 15 dienas un Slovākijā — 14 dienas.Informācija presei, Komisijas jaunais progresa ziņojums par vienoto telesakaru tirgu, biežāk uzdotie jautājumi un faktu lapas par katru ES valsti ir pieejamas: http://ec.europa.eu/information_society/newsroom/cf/itemlongdetail.cfm?item_id=4784MEMO/09/129MEMO/09/132 Annex Selected charts from the Commission's Single Telecoms Market Progress Report 2008Mobile penetration [ ]Mobile penetration – country overview [ ] Development of mobile consumer prices[ ]Broadband price developments[ ] Source: BIAC – First half of 2008, Final report, December 2008, Van Dijk Management ConsultantsStatus of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ ]Consumer prices for broadband services[ ]Mobile number portability (= consumers switching the mobile operator while being able to keep their number, as required by EU law)[ ] Mobile number portability – days required to port number [ ] Fixed number portability(= consumers switching the fixed operator while being able to keep their number, as required by EU law)[ ] Fixed number portability – days required to port number[ ]Mobile termination rates [ ]112 - awareness [ ]