IP/09/800 Briselē, 2009. gada 18. maijāJūsu balss ir svarīga, lieciet sadzirdēt jūsu balsi!No 4. līdz 7. jūnijam 375 miljoni pilsoņu 27 valstīs no Helsinkiem līdz Lisabonai, no Dublinas līdz Viļņai tiks aicināti doties uz vēlēšanu iecirkņiem, lai ievēlētu Eiropas Parlamentu. Eiropas Komisijas priekšsēdētājs Žozē Manuels Barozu video ziņojumā, kas pieejams viņa tīmekļa vietnē, aicina pilsoņus doties uz vēlēšanu iecirkņiem, lai liktu sadzirdēt viņu balsis. „Jūsu balss ir būtiska! Jo jūsu izvēle palīdzēs veidot Eiropas Savienības rīcības gaitu turpmākajos piecos gados,” saka priekšsēdētājs Barozu šajā video paziņojumā, kas pieejams viņa tīmekļa vietnē šādā adresē: http://ec.europa.eu/commission_barroso/president/multimedia/vlog/index_en.htm Video paziņojums ir pieejams 6 valodās (angļu, franču, vācu, spāņu, portugāļu, itāliešu) viņa tīmekļa vietnē, kā arī Eiropas Komisijas audiovizuālajā portālā. Šā paziņojuma rakstiskā versija ir pieejama arī pārējās 17 Eiropas Savienības valodās. Priekšsēdētājs atgādina, ka Eiropas Komisija uzņemas politisku iniciatīvu un izsaka vajadzīgos priekšlikumu, lai pilsoņiem sniegtu konkrētus rezultātus, „bet tieši Eiropas Parlaments pieņem tiesību aktus, sadarbojoties ar valstu valdībām”. Viņš arī piebilst, ka „Eiropas Parlaments ir tas, kurš prasa atbildību no citām Eiropas iestādēm.” „Jums ir jāizvēlas tādi Parlamenta deputāti, kas atspoguļo jūsu viedokli par to, kā risināt mums uzliktos uzdevumus,” secina priekšsēdētājs Barozu, „jo Eiropas rīcība skars jūs un jūsu ikdienas dzīvi."