IP/09/272 Bruselj, 17. februarja 2009Prva novinarska nagrada EU za prispevke o zdravstvu v okviru kampanje Evropa za bolnikeEvropska komisija danes uvaja novinarsko nagrado EU za prispevke o zdravstvu, objavljene v tisku ali na spletu. Ta prestižna nagrada je pomemben del kampanje Evropa za bolnike, ki se je začela pred kratkim. Z nagrado se priznavajo in spodbujajo visoko kakovostni novinarski prispevki o zdravstvu po vsej Evropi. Njen namen je spodbuditi in prispevati k razpravi o vprašanjih na področju zdravstva v EU in zlasti k pobudam v zvezi s kampanjo Evropa za bolnike. Komisarka EU za zdravje Androulla Vassiliou je povedala: „Nagrada priznava odločilno vlogo in odgovornost, ki ju imajo novinarji pri obveščanju evropskih državljanov o zdravstvenih politikah in ukrepih EU. Pobude v okviru kampanje Evropa za bolnike, to so odkrivanje raka, varnost bolnikov, darovanje in presajanje organov, uporaba antibiotikov in čezmejno zdravstveno varstvo, so pomembne za vse nas in kažejo prednostno nalogo Komisije, da državljana postavi na prvo mesto. Upam, da bo ta nagrada spodbudila razpravo na lokalni, nacionalni in tudi evropski ravni.“ Upoštevali se bodo članki, objavljeni v tisku ali na spletu med 2. julijem 2008, ko je bila sprejeta prva pobuda kampanje Evropa za bolnike, in zaključkom razpisa 15. junija 2009. Novinarje vabimo, da svoje članke pošljejo s spletno prijavnico, ki je objavljena na spletni strani kampanje Evropa za bolnike. Na spletni strani so na voljo tudi dodatne informacije o pravilih in pogojih. Postopek za izbor zmagovalca bo potekal v dveh fazah. Najprej bodo nacionalne žirije, sestavljene iz dveh zdravstvenih strokovnjakov in dveh novinarjev, pod vodstvom predstavništva Komisije izbrale nacionalnega finalista v vsaki državi članici. Nato bodo izbrani zmagovalec ter drugo in tretje uvrščena. Izbrala jih bo žirija EU, ki ji bo predsedoval generalni direktor Evropske komisije za zdravje in potrošnike Robert Madelin. Imena članov nacionalnih žirij in žirije EU bodo po potrditvi objavljena na spletni strani kampanje Evropa za bolnike. Jeseni 2009 bo 27 finalistov povabljenih v Bruselj na medijski seminar o vprašanjih na področju zdravstva v EU in na prestižno podelitev nagrad, ki jo bo gostila komisarka Androulla Vassiliou. Prva nagrada bo 5 000 evrov, druga 3 000 in tretja 2 000 evrov. Novinarska nagrada EU za prispevke o zdravstvu in kampanja Evropa za bolnike sta financirani v okviru drugega programa Skupnosti na področju zdravja 2008–2013. Namen je, da bi nagrada EU za prispevke o zdravstvu postala vsakoleten dogodek, njen obseg pa se bo predvidoma razširil, tako da bi bili vključeni tudi avdiovizualni mediji. To pa je odvisno od uspeha in pridobljenih izkušenj v prvem letu. Če želite poslati svoj članek ali izvedeti več o novinarski nagradi EU za prispevke o zdravstvu, so informacije na voljo na spletni strani kampanje Evropa za bolnike: http://ec.europa.eu/health-eu/europe_for_patients/index_sl.htmDrugi program Skupnosti na področju zdravja 2008–2013: http://ec.europa.eu/health/ph_programme/pgm2008_2013_en.htm