IP/09/665 Brüssel, 29. aprill 2009ELi teadusuuringute rahastamist ajakohastatakse õiges suunasTäna avaldas Euroopa Komisjon arenguaruande, mis hõlmab kuni 2013. aastani kestva Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (FP7) kaht esimest aastat. ELi teadus- ja arendustegevuse suurim rahastamisprogramm, mille seitsme aasta eelarve on 54 miljardit, vastab hästi ELi majanduslike ja ühiskondlike vajadustele. Programmi ülesehitus ja uued töövahendid aitavad ELil toime tulla tema ees seisvate ülesannetega. Selliste valdkondade nagu keskkond, energia või nanotehnoloogia seadmine esmatähtsaks aitab luua säästvat ja, vähem süsinikdioksiidiheiteid tekitavat majandust ning tööstuse tehnoloogiafoorumid võimaldavad kindlaks määrata tööstuse pikaajalistele vajadustele vastavad uurimisteemad. Ülemaailmses konkurentsis teadusliku tipptaseme saavutamisel toetab meie parimaid teadlasi Euroopa Teadusnõukogu. Ühiste tehnoloogiaalgatuste raames saab avaliku ja erasektori ettevõtteid enneolematus ulatuses tehnoloogiliselt ja rahaliselt ühendada uusi . Oma eelarvega, mis kuni 2013. aastani igal aastal 13% võrra suureneb, on FP7 kindel trump ELi võitluses praeguse kriisi vastu. Aruandes rõhutatakse FP7 veel lahendamata probleeme, nagu uute liikmesriikide kaasamine, väikeste ja keskmise suurusega ettevõtjate osavõtt ning halduskorra lihtsustamine. Euroopa Komisjoni teadusvolinik Janez Potočnik ütles: „Majanduskriis on hea võimalus kontrollida, kuidas meie programmid tegelikkuses töötavad. Mul on hea meel näha, et FP7 suudab katse läbida: programm toob uut raha teadusuuringute toetuseks ( eelarve 2007. ja 2013. aasta vahel on peaaegu kahekordistunud), ning see ajendab liikmesriike ja tööstust toimima samamoodi. FP7 on üks ELi peamisi töövahendeid kriisist taastumise ettevalmistamisel ja sellest väljumisel rohelisema ja targemana.” Pidev nõudlus ELi rahalise abi järele ning uute teadus- ja arendustegevuse töövahendite edukas käikulaskmine Programmi esimesel kahel aastal esitatud ettepanekutest, millest umbes 25 000 jõudis lõpphindamise etappi, valiti välja 5500 ettepanekut, millele eraldati toetusi ühtekokku summas umbes 10 miljardit eurot. Vastasutatud Euroopa Teadusnõukogu seisis silmitsi suure nõudlusega: esimeste kutsete peale laekus umbes 11 000 ettepanekut. Toetusi eraldati rohkem kui 600-le ELi tippteadlasele. Tööstuse strateegilise tehnoloogiaarenduse vajadustele vastamiseks algatati viis avaliku ja erasektori partnerlust. Koos Euroopa Investeerimispangaga hallatav riskijagamisrahastu kiitis heaks 2 miljardi euro ulatuses laenusid kõrge riskiastmega teadus- ja arendusprojektide toetuseks. Euroopa teadusruumi loomine FP7 üldine eesmärk on luua teadusuuringute ühtne turg ja toetada avatud innovatsiooni. Programm toetab riikidevahelist koostööd, edendab liikuvustoetuste abil ajude liikumist ning parandab teadusuuringute infrastruktuure toetades ELi teadus- ja innovatsioonialast võimekust. Teadusalast koostööd toetav programm pakkus huvi rohkem kui kolmandikule (36,7%) kõigist ettepaneku esitanutest, sellele järgnes teadlaste liikuvust käsitlev kava (23,5%). Säästva arengu ja majanduse toetamine Kahel esimesel aastal eraldati 44% teadusalase koostöö eelarvest interdistsiplinaarsele uurimistööle (nt keskkonna, energia, põllumajanduse, transpordi, nanotehnoloogia, info- ja sidetehnoloogia vallas), mis toetab ELi säästva arengu uuendatud strateegiat. Osana ELi majanduse taastamiskavast toetab FP7 ELi mootorsõiduki-, tootmis- ja ehitussektori rohelisemaks muutmist kolme teadus- ja arendustegevuse avaliku ja erasektori partnerluse abil. ELi teadusuuringute avamine maailmale Tugevam ja strateegilisem rahvusvaheline koostöö on üks FP7 prioriteet. Näiteks assotsieeriti FP7-ga uued riigid, tõstes nende koguarvu 12-le; allkirjastati konkreetne ELi ja Aafrika vaheline teadust, infoühiskonda ja kosmost käsitlev partnerlus; samuti edendati rahvusvahelist teaduskoostööd, käivitades rahvusvahelise katsetermotuumareaktori (ITER). Bürokraatia vähendamine FP7 on eelkõige uue tagatisfondi ja spetsiaalse registreerimissüsteemi abil teinud edusamme bürokraatia vähendamiseks. ELi teadusprogrammide tõhusale rakendamisele spetsialiseerumiseks on loodud kaks uut rakendusametit: Teadusuuringute Rakendusamet (REA) ja Euroopa Teadusnõukogu (ERC). Auditimenetlusi on täiendatud ja tõhusamaks muudetud. Edasine tegevus Küsimused nagu väikeste ja keskmise suurusega ettevõtjate vähene osavõtt vajavad täiendavat tähelepanu. Parandada saab uute liikmesriikide teadlaste edukat osavõttu. Lihtsustamisalased edusammud ja uute töövahendite tõhus toimimine võib tekitada vajaduse põhieeskirjade muutmiseks. FP7 edasiseks parandamiseks konsulteerib komisjon sõltumatu eksperdirühmaga, kes teostab seitsmenda raamprogrammi vahehindamise 2010. aasta sügiseks. Muu hulgas võttis komisjon täna vastu ka FP6 järelhindamise vastuse, mis lisab täiendavat teavet FP7 vahehindamise koostamiseks. Teatise täielik tekst ja FP6 hindamisaruanne on esitatud veebilehel http://ec.europa.eu/research/index.cfm?pg=reports Vt ka MEMO/09/209 (Q&A)