IP/09/218 Bruxelles, 5 februarie 2009„Pentru diversitate. Împotriva discriminării.”: articolele premiate de UE anul acestaPremiul UE „Pentru diversitate. Împotriva discriminării” pentru jurnaliști a fost decernat astăzi unui articol francez despre jucători de fotbal homosexuali în comun cu un articol danez despre femei care se convertesc la religia musulmană. Premiul trei a fost acordat unui articol portughez, iar premiul special dedicat problemelor etniei rome a fost câștigat de un jurnalist grec. Ceremonia de decernare a premiilor se va desfășura la Praga în seara aceasta la Palatul Kaiserstejnsky. „Mass-media joacă un rol cheie în lupta împotriva discriminării, a prejudecăților și stereotipurilor” afirmă Vladimír Špidla, Comisar UE pentru egalitatea de șanse. „Valorile diversității și coeziunea socială sunt îndeosebi importante în contextul social, economic și financiar actual.” In cadrul ceremoniei de astăzi, Comisia Europeană îi va premia pe acei jurnaliști care, prin munca lor, favorizează o mai bună înțelegere a beneficiilor diversității și care încurajează cititorii să considere mai îndeaproape problemele legate de discriminare și inegalitate. Anul acesta, Comisia dedică un premiu special unui articol dedicat problemelor romilor. Pascale Krémer, jurnalist la Le monde, câștigă premiul întâi, în comun, pentru articolul său „Homophobie et football: la leçon de Chooz” (Homofobia și fotbalul: lecția lui Chooz) despre jucători homosexuali într-o echipă de fotbal locală. Acesta privește felul în care profitabila lume a fotbalului favorizează perpetuarea discriminării față de homosexuali, dar analizează, de asemenea, și măsurile pozitive adoptate de ligile de fotbal din Europa în vederea combaterii discriminării. Celălalt premiu întâi, în comun, i se acordă lui Ole Hall, jurnalist la publicația daneză Morgenavisen Jyllands-Posten. Articolul său “Danske muslimer udsat for chikane” (Musulmanii danezi sunt hărțuiți) arată cum femei daneze care se convertesc la religia islamică se transformă brusc din membre ale unei majorități într-o minoritate foarte vizibilă în țara lor natală. În acest fel, acestea înfruntă aceleași prejudecăți și ostilitate din partea societății ca musulmanii de origine străină. Christiana Martins și Marisa Antunes câștigă locul 3 cu articolul lor “Elite à prova de racismo” (Elita supusă la testul rasismului) despre cetățeni portughezi de succes proveniți din minorități și care au depășit barierele discriminatorii. Acesta a fost publicat în ziarul portughez Expresso. Pentru premiul special dedicat problemelor etniei rome, Mika Kontourousi, jurnalistă la Eleftheros Tipos, a scris articolul “Η Γιουζγιάν σπάει τα σύνορα της φυλής της” (Yuzyan “străpunge” frontierele tribului său). Acesta prezintă problemele pe care femeile rome le înfruntă atunci când încearcă să se îndepărteze de rolurile lor tradiționale în societate. Ceremonia de decernare a premiilor va fi o parte din seminarul „Mijloacele mass-media în sprijinul diversității” organizat de Comisia Europeană. Seminarul va prezenta rezultatele unui studiu pan-european privind bunele practici ale mijloacelor mas-media și referitoare la acestea în lupta împotriva discriminării și pentru promovarea diversității. Se vor reuni mai mult de 80 de profesioniști din domeniul mass-media, din organismele care se ocupă cu egalitatea de șanse și organizațiile neguvernamentale din Europa. Sistemul de premiere a jurnaliștilor reprezintă una dintre numeroasele activități de sensibilizare care se desfășoară în cadrul campaniei de informare a UE „Pentru diversitate. Împotriva discriminării.”. Rețeaua Europeană a Presei pentru Tineret și Asociația Jurnaliștilor Europeni sunt parteneri la această ediție de decernare de premii. Propunerile câștigătoare din sistemul premiilor pentru jurnaliști au fost selecționate dintre 545 de articole din toate cele 27 de state membre, trimise între 1 ianuarie și 31 octombrie 2008. Membrii juriului au subliniat înalta calitate a articolelor propuse. Cei patru câștigători europeni vor primi fiecare o donație pentru un voiaj de cercetare într-o țară UE, la alegerea lor. A se vedea, de asemenea, MEMO/09/51 Informații suplimentare Premiul pentru jurnaliști 2008 http://journalistaward.stop-discrimination.infoCampania „Pentru diversitate. Împotriva discriminării.”: http://www.stop-discrimination.info/7262.0.html Studiul „Mijloacele mass-media în sprijinul diversității” http://www.media4diversity.eu/