IP/09/195 Brüssel, 30. jaanuar 2009Kas tahad teada, mida ELis tehakse?Euroopa Komisjon on avanud uue Interneti-portaali „EU Calendar”, mille kaudu saavad kõik ja kõikjal vaadata, mis on lähipäevadel Euroopa Liidu institutsioonide päevakavas. „Portaal „EU Calendar” võimaldab liikmesriikide ajakirjanikel saada juurdepääs samasugusele teabele, nagu saavad Brüsseli pressikorpuse ajakirjanikud. Loomulikult võib seda vaadata ka laiem avalikkus. Euroopa Komisjoni asepresident ning institutsiooniliste suhete ja kommunikatsioonistrateegia volinik Margot Wallström nimetas seda portaali suurepäraseks näiteks kohaliku tasandi meetmetest. „EU Calendar” on veebivahend, mille eesmärk on aidata ajakirjanikel ja teistel infospetsialistidel orienteeruda ELi teemade pidevas infotulvas. Sellesse portaali on kogutud teave (tekstid, lingid ja pildid) ELi institutsioonide poolt ettevalmistatavate õigusaktide ja meetmete või organiseeritavate ürituste kohta. Kogu teave on kättesaadav kolme hiireklõpsuga:eesseisvate meetmete ja ürituste kalender (nädala, kuu ja kvartali kaupa); iga ürituse lühike kirjeldus (koht, kuupäev, kontaktisikud, sisukokkuvõte); pildid, videod ja/või veebisaidid, mille kaudu saab leida täpsemat teavet.Vaadake portaali „EU Calendar”: http://europa.eu/eucalendar/