IP/09/266 Bryssel 16. helmikuuta 2009EU:n jäsenvaltiot siirtymässä digitaalisiin televisiolähetyksiinEurooppa on johtava maanosa siirtymisessä analogisista digitaalisiin televisiolähetyksiin. Euroopan komissio ajaa koordinoitua lähestymistapaa taajuuksien vapauttamiseen ja tulevaan käyttöön, sillä se haluaa varmistaa, että EU:n kansalaiset voivat hyötyä digitaalitelevision eduista: muun muassa vuorovaikutteisten tv-palvelujen (kuten teräväpiirtotelevisio ja tilausvideo) määrä kasvaa ja niitä lähetetään useampien jakelukanavien kautta (maanpäälliset, kaapeli-, satelliitti-, internet- ja mobiili-tv-verkot). Jäsenvaltiot valmistautuvat tähän lopettamalla taajuuksia ahmivia analogisia lähetyksiä ja siirtymällä digitaalitekniikkaan. Kaiken kaikkiaan siirtyminen analogisesta televisiosta digitaaliseen on Euroopassa hyvällä mallilla. Kokonaan siirtyminen on saatu päätökseen viidessä jäsenvaltiossa (Saksa, Suomi, Luxemburg, Ruotsi ja Alankomaat), ja vuoteen 2010 mennessä prosessin pitäisi olla jo pitkällä koko EU:ssa. EU:n tavoitteena on analogisten tv-lähetysten loppuminen vuonna 2012, ja lähes kaikki jäsenvaltiot pystynevät siihen."Yhä useammat eurooppalaiset pääsevät nauttimaan digitaalitelevision hyödyistä. Useat EU-jäsenvaltiot ovat maailman kärkeä siirryttäessä maanpäällisistä analogisista tv-lähetyksistä digitaalisiin,” totesi Viviane Reding, EU:n televiestintä- ja mediakomissaari. ”Siirtymisprosessi Euroopassa sujuu suunnitelmien mukaan ja on hyvässä vauhdissa verrattuna muihin maihin eri puolilla maailmaa. Olen varma, että kahden seuraavan vuoden aikana yhä useampi EU-maa liittyy jo digitalisoituneiden maiden leiriin. Tämä vapauttaa huomattavan määrän taajuuksia uusille tv- ja langattomille palveluille – kunhan Eurooppa tekee oikeat päätökset nopeasti. Koordinoidut päätökset taajuusylijäämän käytöstä ovat avainasemassa Euroopan ripeän taloudellisen elpymisen kannalta."Digitaaliset lähetykset parantavat kuvan ja äänen laatua sekä mobiilivastaanottoa. Niin ikään ne lisäävät tv- ja radiokanavien määrää ja parantavat tietopalveluja (kuten sähköisiä ohjelmaoppaita). Ne käyttävät taajuuksia tehokkaammin, mikä vapauttaa kapasiteettia uuteen käyttöön, kuten teräväpiirtotelevisiolle, matkaviestintään tai langattomaan viestintään syrjäseuduilla. Tämän uskotaan poikivan innovaatioita ja kasvumahdollisuuksia televiestintä- ja media-alalle, mistä on puolestaan hyötyä Euroopan ponnisteluille talouden elvyttämiseksi. Komissio valmistelee yhteistä lähestymistapaa digitaalilähetysten vapauttamien taajuuksien käyttöön. Tarkoitus on maksimoida sisämarkkinoiden ja 500 miljoonan kansalaisen hyödyt. Maanpäälliset digitaaliset televisiolähetykset on jo otettu käyttöön 21 jäsenvaltiossa (Alankomaat, Belgia, Bulgaria, Espanja, Italia, Itävalta, Kreikka, Latvia, Liettua, Luxemburg, Malta, Ranska, Ruotsi, Saksa, Slovenia, Suomi, Tanska, Tšekki, Unkari, Viro, Yhdistynyt kuningaskunta) ja ne kattavat ainakin osan maasta. Viisi muuta jäsenvaltiota (Irlanti, Kypros, Portugali, Puola, Slovakia) on ilmoittanut aloittavansa digitaalilähetykset vuoteen 2010 mennessä. Romania ei ole vielä ilmoittanut suunnitelmistaan. Maanpäälliset analogiset tv-lähetykset on jo lopetettu Alankomaissa, Belgiassa (Flanderissa), Luxemburgissa, Ruotsissa, Saksassa, Suomessa ja suuressa osassa Itävaltaa. Lähetykset lopetetaan viimeistään vuoden 2010 lopussa koko Itävallassa, Espanjassa, Maltalla, Sloveniassa, Tanskassa ja Virossa. Vuoden 2010 lopun ja vuoden 2012 lopun välisenä aikana maanpäälliset analogiset tv-lähetykset lopetetaan Belgiassa (Vallonia ja Brysselin alue), Bulgariassa, Italiassa, Kreikassa, Kyproksella, Latviassa, Liettuassa, Portugalissa, Ranskassa, Romaniassa, Slovakiassa, Tšekissä, Unkarissa ja Yhdistyneessä kuningaskunnassa. Puolassa analogiset lähetykset lopetetaan viimeistään vuonna 2015.RyhmäJäsenvaltiotA (siirtyminen saatu päätökseen)BE (Flanderi), DE, FI, LU, NL, SEB (siirtyminen viimeistään vuoden 2010 lopussa)AT, DK, EE, ES, MT, SIC (siirtyminen viimeistään vuoden 2012 lopussa)BE (Brysselin pääkaupunkialue), BG, CY, CZ, EL, FR, HU, IT, LT, LV, PT, RO, SK, UKYhdysvallat on tarkentanut siirtymisajankohdakseen 12.6.2009. Japani kaavailee siirtymistä heinäkuussa 2011, Etelä-Korea vuoden 2012 lopussa, Australia vuonna 2013, Intia ja Venäjä vuonna 2015. Euroopassa maanpäällisissä digitaalitelevisiolähetyksissä käytetty teknologia on DVB-T. Euroopan komissio kannustaa käyttämään DVB-perheen standardeja EU:ssa ja maailmanlaajuisesti (IP/08/451). Lisätietoja: Komissio julkaisee tietoa jäsenvaltioiden siirtymissuunnitelmista osoitteessa: http://ec.europa.eu/information_society/policy/ecomm/current/broadcasting/switchover/national_plans/index_en.htmTiedonanto analogisista digitaalisiin lähetyksiin siirtymisen nopeuttamisesta: http://eur-lex.europa.eu/LexUriServ/LexUriServ.do?uri=CELEX:52005DC0204:EN:NOT Taajuusylijäämää käsittelevä tiedonanto: http://eur-lex.europa.eu/LexUriServ/LexUriServ.do?uri=CELEX:52007DC0700:FI:NOT