IP/09/800 Brüssel, 18. mai 2009Teie hääl loeb, tehke see kuuldavaks!4.–7. juunini on 27 riigi 375 miljonit kodanikku Helsinkist Lissaboni ja Dublinist Vilniuseni kutsutud valima Euroopa Parlamenti. Euroopa Komisjoni president José Manuel Barroso kutsub oma kodulehel avaldatud videosõnumis inimesi üles valima minema, et oma hääl kuuldavaks teha. „Teie hääl loeb. Teie valik määrab Euroopa Liidu arengu järgmise viie aasta jooksul,” ütleb president Barroso videosõnumis, millega saab tutvuda tema kodulehel järgmisel aadressil:http://ec.europa.eu/commission_barroso/president/multimedia/vlog/index_en.htm Videot saab vaadata kuues keeles (inglise, prantsuse, saksa, hispaania, portugali ja itaalia) ning see on üleval ka Euroopa Komisjoni audiovisuaalportaalis. Avalduse kirjalik tõlge on kättesaadav ELi ülejäänud 17 keeles. President rõhutab, et kuigi Euroopa Komisjon hoiab ka edaspidi poliitilist initsiatiivi ja teeb vajalikke ettepanekuid, et pakkuda kodanikele konkreetseid tulemusi, „võtab õigusakte vastu Euroopa Parlament koos riikide valitsustega ning Euroopa Liidu teised institutsioonid peavad parlamendile aru andma.” „Te peate valima parlamendisaadikud, kes jagavad teie arusaamist sellest, kuidas lahendada meie ees seisvaid probleeme, sest see, mida teeb Euroopa Liit, mõjutab teid ja teie igapäevaelu,” leiab president.