IP/09/86 Bruxelles, den 21. januar 2009Den Europæiske Gruppe vedrørende Etik (EGE) anmoder Europa-Kommissionen om at indføre etiske principper i landbrugspolitikkenDen Europæiske Gruppe vedrørende Etik (EGE) mødtes i dag med Mariann Fischer Boel, kommissæren med ansvar for landbrug og udvikling af landdistrikterne, for at forelægge hende de væsentligste henstillinger i gruppens udtalelse om de etiske følger af nylige udviklinger inden for landbrugsteknologi. På formanden José Manuel Barrosos anmodning vedtog EGE i december en udtalelse om de etiske følger af de nylige udviklinger inden for landbrugsteknologi for at behandle de nye udfordringer og muligheder, som EU's landbrug står over for. Gruppen besluttede primært at behandle landbrugsteknologier og –metoder til primærproduktion af fødevarer af vegetabilsk oprindelse. I sin udtalelse viser EGE, at den er klar over, at det er nødvendigt at fremme innovation i landbruget for bedre at kunne føde den voksende verdensbefolkning. Den tilføjer, at teknologi alene ikke kan give de endelige løsninger på det moderne landbrugs udfordringer i EU og på verdensplan. Gruppen fremhæver behovet for et integreret billede af og en integreret tilgang til landbrugsteknologi, således at produktion, oplagring og distribution betragtes under ét, når følgerne af ny teknologi vurderes fra et etisk synspunkt. Målene 1) fødevareforsyningssikkerhed, 2) fødevaresikkerhed og 3) bæredygtighed anses for at være de højeste prioriteter og de grundlæggende principper for al teknologi i landbruget. Med denne etik som udgangspunkt fremsætter EGE også henstillinger om et utal af spørgsmål, såsom: revision af EU's fælles landbrugspolitik, konsekvensanalyse af landbrugsteknologier, retten til fødevarer, landbrugsteknologiernes bæredygtighed, fødevaresikkerhed, biodiversitet i landbruget, jord- og vandforurening, biobrændsler, gm-afgrøder, landbrugsforskning, politik for afgrødedyrkning, verdenshandel med landbrugsvarer, intellektuel ejendomsret, loyal konkurrence og "vertikale monopoler", fødevarepriser, samfundsmæssige aspekter, inddragelse af offentligheden, EU-borgernes ansvar, fødevareaffald osv. Baggrund Den Europæiske Gruppe vedrørende Etik (EGE) er et uafhængigt, pluralistisk og tværfagligt organ, der er sammensat af femten sagkyndige udpeget af Kommissionen til at afgive udtalelser om etiske spørgsmål. Den vedtagne udtalelse, pressemeddelelser og listen over medlemmer kan ses på EGE's websted: http://ec.europa.eu/european_group_ethics/index_en.htm