IP/09/ 1356 Bruselj, 25. septembra 2009 25. september: srečajte se z znanstveniki v 200 mestih v 30 državah – v Noči evropskih raziskovalcev! V peti Noči evropskih raziskovalcev bo 200 mest po vsej Evropi počastilo znanost na različne načine, vendar pod isto zastavo. Gledališke predstave v Lizboni, športna tekmovanja v Bruslju, kolektivno slikanje na steno v Milanu… Hkrati bodo v nekaterih drugih evropskih mestih vse oči uprte v nebo in opazovale vesolje. To noč bodo Evropejci iz 30 držav imeli priložnost, da se srečajo s poklicnimi raziskovalci, se jim pridružijo pri znanstvenih poskusih, rokujejo z zapleteno znanstveno opremo, spoznajo povezave med znanostjo in umetnostjo in si bolje predstavljajo, kako daleč lahko gredo meje znanja. Vsaj eno noč je vsak lahko znanstvenik. Ta peta Noč raziskovalcev – prvo je organizirala Evropska komisija leta 2005 – ponuja ljudem enkratno priložnost, da se zares srečajo in pogovorijo z raziskovalci ter da se jim približajo prek magičnosti in lepote znanosti. Dogodek je tudi odlična priložnost, da ljudje odkrijejo izjemne evropske znanstvene raziskovalne projekte in izvedo kaj več o tem, kako razviti znanstveno kariero. Navedimo nekaj primerov dogodkov te noči: Zvezdnika rallyja Henri Pescarolo in Kim Gevaert bosta izzvala lokalne znanstvenike na športnih tekmovanjih v kraju Redu-Transinne (Belgija). V Frascatiju (Italija) bodo otroci, študentje, raziskovalci in glasbeniki tekmovali drug z drugim, ko bodo raziskovali glasbene zvoke. V Združenem kraljestvu bo TNS Durham oddajal radijski program za Noč raziskovalcev, v katerem bodo poslušalce spodbujali, naj sodelujejo v kuhinjskem znanstvenem poskusu. Hkrati bo v Planetariumu v Hamburgu v Nemčiji potekala predstavitev podnebnih sprememb. Raziskovalci in člani občinstva bodo na Züriškem jezeru v Švici celo skupaj jadrali. Popoln seznam je preobsežen, da bi ga lahko tu predstavili, najdete pa ga na povezavi celotni program . V letih svojega obstoja se je ta pobuda glede udeležbe pokazala za uspešno. Leta 2005 je pritegnila pozornost 20 000 Evropejcev iz 15 evropskih držav; pri lanskoletni Noči raziskovalcev je sodelovalo 320 000 ljudi v 28 državah, članicah in nečlanicah EU. Ozadje Evropska unija sofinancira dogodke Noči raziskovalcev kot del Sedmega okvirnega programa Skupnosti za raziskave ( FP7 , program „Človeški viri“). Razpise za zbiranje predlogov upravlja Izvajalska agencija za raziskave (ERA – Research Executive Agency), ki je nova evropska izvajalska agencija. Celotni okvirni proračun za Noč raziskovalcev 2009 znaša 3 milijone EUR. Evropska unija tudi pomaga evropskim raziskovalcem, da uresničijo svoje potenciale in prek FP7, aktivnosti Marie Curie , ustvarjalno prispevajo k znanstvenemu razvoju in razvoju družbe kot celote. Povezave Program za „Noč raziskovalcev“: http://ec.europa.eu/research/researchersineurope/events/researchersnight09/index_en.htm Sedmi okvirni program za raziskave http://ec.europa.eu/research/fp7/index_en.cfm Aktivnosti Marie Curie: http://ec.europa.eu/mariecurieactions/ Kontaktni osebi Catherine Ray: +32 22969921 – gsm: +32 498969921 - catherine.ray@ec.europa.eu Sophie Andersson: + 32 22950208 – gsm: +32 498950208 - sophie.andersson@ec.europa.eu