IP/09/800 Bruxelles, 18 mai 2009Votul vostru este esențial, faceți-vă auzită voceaÎntre 4 și 7 iunie, 375 de milioane de cetățeni din 27 de țări, de la Helsinki la Lisabona, de la Dublin la Vilnius, sunt chemați la urne pentru a alege Parlamentul European. Într-un mesaj video disponibil pe situl său internet, Președintele Comisiei Europene, José Manuel Barroso, cere cetățenilor să meargă la vot pentru ca vocea lor să fie auzită. „Votul vostru contează. Pentru că alegerea voastră va contribui la definirea liniei de conduită a Uniunii Europene în următorii cinci ani" declară Președintele Barroso în acest mesaj video disponibil pe site-ul său internet la adresa următoare: http://ec.europa.eu/commission_barroso/president/multimedia/vlog/index_en.htm Mesajul video este disponibil în 6 limbi (engleză, franceză, germană, spaniolă, portugheză, italiană) pe site-ul internet al președintelui, dar și pe portalul audiovizual al Comisiei Europene. Versiunea scrisă a acestei declarații este disponibilă și în celelalte 17 limbi ale UE. În timp ce Comisia Europeană, amintește președintele, ia inițiativa în plan politic și face propunerile necesare pentru a obține rezultate concrete pentru cetățeni, „Parlamentul European este cel care face legile, împreună cu guvernele voastre naționale”. El adaugă, de asemenea, că „Parlamentul European este cel care cere socoteală altor instituții europene”. „Trebuie să îi alegeți pe acei membri ai parlamentului care reflectă opiniile voastre privind modul în care pot fi abordate provocările actuale” concluzionează președintele Barroso, pentru că ceea ce face Europa vă va afecta pe voi și viața voastră de fiecare zi.