IP/09/536 Briuselis, 2009 m. balandžio 3 d.Trys milijonai domeno „.eu“ vardų per trejus metusPrieš trejus metus įdiegtas aukščiausiojo lygmens interneto domenas „.eu“ ir toliau sėkmingai naudojamas. Šiuo metu Europos aukščiausiojo lygmens domenas apima daugiau kaip tris milijonus interneto domenų. Plėtros nesustabdė netgi finansų krizė: per pirmąjį 2009 m. ketvirtį domeno „.eu“ vardų padaugėjo 2 %, ir jis neabejotinai įsitvirtino penktoje pagal populiarumą vietoje tarp šalies kodu grindžiamų aukščiausiojo lygmens domenų pasaulyje. Domenu „.eu“ internete populiarinama europietiška tapatybė – taip piliečiams ir verslo įmonėms sudaromos geresnės sąlygos išnaudoti visus Europos bendrosios rinkos privalumus. Savo tapatybei internete pabrėžti domeną „.eu“ pasirinko įvairios tarptautinės bendrovės, mažosios ir vidutinės įmonės, NVO, ekspertų grupės ir piliečiai. Ir tai dar ne viskas – šio mėnesio pradžioje Švedija tapo pirmąja valstybe nare, liepos 1 d. prasidėsiančio pirmininkavimo Europos Sąjungai proga oficialiajai svetainei www.se2009.eu simboliškai pasirinkusia domeno „.eu“ vardą. „Džiaugiuosi Švedijos sprendimu liepos 1 d. prasidėsiančiam jos pirmininkavimui Europos Sąjungoje skirtai svetainei pasirinkti domeno „.eu“ vardą. Reikia manyti, kad šiuo pavyzdžiu paseks daugelis pirmininkausiančių valstybių, – kalbėjo už informacinę visuomenę ir žiniasklaidą atsakinga ES Komisijos narė Viviane Reding. – Savo svetainei parinkdama domeno „.eu“ vardą pirmininkaujančioji valstybė gali aiškiai parodyti, kad čia svarbiausia ne pati 6 mėnesius posėdžiams vadovaujanti valstybė, o darbas visos Europos labui. Taip pat akivaizdu, kad šiandien trečiojo gimtadienio sulaukusį domeną „.eu“ renkasi tie, kam svarbu pabrėžti europietišką tapatybę internete.“ Domenas „.eu“ neabejotinai įsitvirtino tarp dešimties didžiausių pasaulio aukščiausiojo lygmens domenų, tokių kaip „.com“, „.net“ ir „.org“. Nuo pat įdiegimo prieš trejus metus, t. y. 2006 m. balandžio 7 d. (IP/06/476), šio domeno vardų kasmet įregistruojama vis daugiau, o šių metų pradžioje pasiekta ir trijų milijonų riba (IP/09/48). Iki 2009 m. kovo mėn. iš viso įregistruota beveik 3 050 000 domeno „.eu“ vardų. Didžioji dalis domeno „.eu“ vardų įregistruota ES šalyse, kuriose daugiausia gyventojų ir kuriose internetu naudojasi didžiausia gyventojų dalis. Ir toliau pirmauja Vokietija, kur įregistruota 30 % domeno vardų, ne itin atsilieka Nyderlandai (14 %), Jungtinė Karalystė (12 %), Prancūzija (8 %) ir Lenkija (6 %). Bendroji informacija 2005 m. gruodžio 7 d. galimybė naudotis domenu „.eu“ pirmiausia suteikta pirmumo teisę turintiems naudotojams, tarp jų – prekių ženklų savininkams ir valstybės įstaigoms (IP/05/1510). Nuo 2006 m. balandžio mėn. pradžios domeno vardą registruoti gali visi ES gyventojai ir ES įsisteigusios organizacijos (IP/06/476). Valdyti domeno „.eu“ registrą (duomenų bazę su visais įregistruotais domeno „.eu“ vardais) pavesta nepriklausomai ne pelno organizacijai „EURid“. Per pirmuosius veiklos metus įregistruota 2,5 mln. domeno „.eu“ vardų (IP/07/483), o 2007 m. į registrą įtraukta dar 300 000 domeno vardų (IP/08/530). http://ec.europa.eu/information_society/policy/doteu/2008 m. trečiojo ketvirčio statistiniai duomenys http://www.eurid.eu/files/Q3_08.pdf Tikruoju laiku sekti domeno „.eu“ statistinius duomenis galima http://www.eurid.eu/en/about/facts-figures/statisticsMEMO/09/9 Annex Ten largest top-level internet domains by number of registered domain names, as of March 2009.com79.439.607.cn13.854.687.de12.652.025.net12.099.536.org7.472.142.uk7.382.123.info5.137.681.nl3.285.095.eu (*)3.049.034.biz2.025.576(*) The number of registrations for .eu is updated daily on EURID website:http://www.eurid.eu/en/about/facts-figures/statistics Number of .eu domain names compared to national top-level domains of EU Member States per 1000 inhabitants (as of January 2009)CountryNo. of .eu domains per 1000 inhabitantsNo. of domain names in national TLD per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4