IP/09/552 Брюксел, 8 април 2009 г.Комисията се бори със забавените плащанияВъпреки че през последните години са налице някои подобрения, в ЕС все ще има забавени плащания по търговски сделки между дружества или между предприятия и държавни органи. Тези забавени плащания пречат на развитието на бизнеса и дори са причина за фалити на иначе жизнеспособни дружества, особено що се отнася до малки или средни предприятия (МСП). За жалост за момента културата на плащане на държавните органи невинаги е достойна за пример. В контекста на настоящата криза няколко държави-членки започнаха да третират проблема на национално ниво. Базирайки се на ангажиментите, поети със съобщението „Мисли първо за малките!“„Small Business Act“ за Европа, днес Комисията предлага нов подход при прилагането на политиката за справяне със забавените плащания и предлага значителни промени в директивата относно забавените плащания от 2000 г. Комисията предлага държавните органи да послужат за пример, като заплащат по правило своите фактури в рамките на 30 дни. Същевременно тя се ангажира да ускори плащането за стоки и услуги, за да спазва изцяло поставените цели за плащане на сметки, а в някои случаи дори да съкрати времето за плащане до под съществуващия в момента законов срок.Заместник-председателят на Европейската комисия Гюнтер Ферхойген, отговарящ за предприятията и промишлеността, заяви: „Забавените плащания от страна на държавната администрация не бива повече да бъдат толерирани. Днешното предложение дава сериозен тласък на усилията за преодоляване на икономическата криза, съдействайки да бъдат избегнати бъдещи фалити и подобрявайки паричните потоци на дружествата, за да се повиши конкурентоспособността на европейските предприятия в дългосрочен план.“ Промените в предложението отразяват важността на навременните плащания за дружествата и особено за МСП:Като правило държавните органи следва да изплащат дължимите суми в рамките на 30 дни, а в противен случай ще трябва да платят лихва — обезщетение за разноските по събирането и обезщетение под формата на фиксирани 5 % от дължимата сума, считано от първия ден на закъснението. В надлежно обосновани случаи сроковете за плащане могат да бъдат по-дълги. Свободата на договаряне в отношенията между предприятията ще бъде запазена, но в случай на закъснение предприятията ще имат право да поискат лихва за забавеното плащане и обезщетение за разноските по събирането. Правилата по отношение на договорите, представляващи явна злоупотреба, стават по-стриктни.С предложението се цели подобряване на паричните потоци на европейските предприятия, което е от особено значение във времена на икономически спад. То има за цел също така да спомогне за гладкото функциониране на вътрешния пазар, премахвайки пречките пред трансграничните търговски сделки. Целите на предложението ще бъдат постигнати, като на кредиторите се предоставят инструменти, позволяващи им пълноценно и ефективно да упражняват своите права в случай на забавено плащане, а държавните органи ще бъдат изправени пред мерки, които ефективно ще ги обезкуражават да забавят своите плащания. Повече информация можете да намерите на: http://ec.europa.eu/enterprise/regulation/late_payments/index.htm Small Business Act