IP/09/196 Brüsszel, 2009. január 30.Az Európai Bizottság megduplázza a rendezvényekkel és más, médiával kapcsolatos audiovizuális szolgáltatások mennyiségétAz EbS+ szolgáltatást a Europe by Satellite (EbS) kiegészítéseként ez év januárjában indították útjára annak érdekében, hogy az EU-val kapcsolatos témákról több audiovizuális tájékoztatást nyújtson az újságírók és egyéb felhasználók számára a világban. Margot Wallström, a Bizottság alelnöke a következőket nyilatkozta: „A kapacitás megduplázása növelni fogja az EU-n belüli átláthatóságot és szélesebb körű tájékoztatást tesz lehetővé az uniós témákkal kapcsolatosan”. A közösségi hírekről készült audiovizuális anyagokat az EbS sugárzási minőségben, azonnal és díjmentesen bocsátja a médiaszakemberek rendelkezésére a világ bármely pontján. E szolgáltatás a nyilvánosság számára is elérhető. Az EbS digitális műholdas adásokon keresztül, élőben közvetít uniós eseményeket és kínál szerkesztett híradásokat, valamint internetes élő közvetítéseket akár 23 nyelven is. Ezen túlmenően archív anyagokat (pl. memoclipek), videotárakat, infoclipeket és videóhíreket is rendelkezésre bocsát. Internetcím: http://ec.europa.eu/ebs