IP/09/628 V Bruseli 23. apríla 2009Komisia víta prijatie balíka opatrení týkajúcich sa klímy a energetikyEurópska komisia víta dnešné oficiálne prijatie balíka opatrení a právnych predpisov týkajúcich sa klímy a energetiky, ktoré majú za cieľ znížiť emisie CO2 z nových automobilov a palív pre dopravu. Opatrenia, ktoré boli odsúhlasené v decembri, upevnia postavenie Európy na ceste k dosiahnutiu nízkouhlíkového hospodárstva a zvýšia energetickú bezpečnosť. V balíku sa stanovujú právne záväzné ciele na dosiahnutie zníženia množstva emisií skleníkových plynov do roku 2020 o 20 % v porovnaní s ich množstvom v roku 1990 a zvýšenia podielu energie z obnoviteľných zdrojov v rámci rovnakého časového obdobia na 20 %. Prijaté opatrenia zároveň umožnia dosiahnuť cieľ EÚ, ktorým je zlepšenie energetickej účinnosti o 20 % v rámci rovnakého časového horizontu. Prijatím tohto balíka opatrení sa Európa stáva prvým regiónom vo svete, ktorý zavádza takéto ďalekosiahle právne záväzné ciele v oblasti klímy a energetiky. Uvedené opatrenia predstavujú významný prínos k dosiahnutiu ambicióznej dohody o klíme na konferencii OSN, ktorá sa uskutoční v decembri. Predseda Komisie José Manuel Barroso uviedol: „Dnes sme dosiahli dohodu v oblasti, ktorá je jednou z najväčších priorít tejto Komisie. Balík opatrení týkajúcich sa energetiky a zmeny klímy predstavuje skúšku schopnosti Európy konať v prospech svojich občanov. Spoločne s dohodou o posilnení vnútorného trhu EÚ s energiou, ktorá sa včera dosiahla, sme podnikli významný krok vpred na ceste k zvyšovaniu energetickej účinnosti a bezpečnosti a posilneniu postavenia Európy v rámci novej medzinárodnej dohody o klíme plánovanej na koniec tohto roka“. Tento balík opatrení je splnením záväzkov vedúcich predstaviteľov EÚ znížiť množstvo emisií skleníkových plynov do roku 2020 aspoň o 20 % v porovnaní s ich množstvom v roku 1990 a zvýšiť v rovnakom období podiel spotreby energie z obnoviteľných zdrojov na 20 %. Takisto prispieva k dosiahnutiu cieľa, ktorým je zvýšenie energetickej účinnosti o 20 %. Balík opatrení vytvára základ pre nárast znižovania emisií z 20 % na 30 % v rámci uspokojivej medzinárodnej dohody o klíme, na základe ktorej iné rozvinuté a rozvojové krajiny prispievajú k obmedzeniu množstva celosvetových emisií spravodlivým dielom. Medzinárodná dohoda by sa mala uzavrieť na konferencii OSN o klíme, ktorá sa bude konať v decembri v Kodani. Balík opatrení týkajúcich sa klímy a energetiky tvoria štyri právne dokumenty:smernica, ktorou sa upravuje systém obchodovania s emisnými kvótami EÚ (EÚ ETS) a ktorá sa vzťahuje na približne 40 % emisií skleníkových plynov EÚ; rozhodnutie o „spoločnom úsilí“, v ktorom sa ustanovujú záväzné vnútroštátne ciele týkajúce sa množstva emisií zo sektorov, na ktoré sa nevzťahuje EÚ ETS (pozri prílohu); smernica, v ktorej sa stanovujú záväzné ciele pre jednotlivé členské štáty týkajúce sa zvýšenia podielu energie z obnoviteľných zdrojov v štruktúre energetických zdrojov (pozri prílohu); smernica, ktorou sa vytvára právny rámec pre bezpečné využívanie technológií na zachytávanie a ukladanie uhlíka, ktoré je zároveň prijateľné pre životné prostredie.Balík opatrení dopĺňajú dva ďalšie právne akty schválené v rovnakom čase:nariadenie, v ktorom sa ustanovuje povinnosť znížiť postupne emisie CO2 z nových automobilov v období rokov 2012 až 2015 na priemerne 120 g/km a do roku 2020 na 95 g/km. Toto samotné opatrenie prispeje k zníženiu množstva emisií, ktoré sa požaduje v sektoroch mimo systému ETS, o viac ako tretinu; revízia smernice o kvalite palív, v ktorej sa od dodávateľov palív požaduje zníženie emisií skleníkových plynov z výrobného reťazca palív do roku 2020 o 6 %. Ďalšie kroky Šesť právnych aktov nadobudne účinnosť 20 dní po uverejnení v Úradnom vestníku EÚ, ktoré je naplánované na máj. Ďalšie informácie Ďalšie podrobnosti o balíku opatrení a doplňujúcich právnych predpisoch nájdete na: IP/08/1998 a krátke písomné správy na: Systém EÚ na obchodovanie s emisnými kvótami: MEMO/08/796Spoločné úsilie: MEMO/08/797 Obnoviteľné zdroje energie MEMO/08/33 Zachytávanie a ukladanie uhlíka: MEMO/08/798 CO2 z osobných vozidiel: MEMO/08/799 Kvalita paliva: MEMO/08/800 Stránka Európskej komisie o opatreniach na ochranu klímy : http://ec.europa.eu/climateaction Príloha Právne záväzné ciele, ktoré majú členské štáty dosiahnuť do roku 2020Zmena v množstve emisií zo sektorov, na ktoré sa nevzťahuje EÚ ETS (v porovnaní s množstvom v roku 2005)Podiel obnoviteľných zdrojov energie na celkovom dopyte po energii v roku 2020AT-16,0 %34 %BE-15,0 %13 %BG20,0 %16 %CY-5,0 %13 %CZ9,0 %13 %DK-20,0 %30 %EE11,0 %25 %FI-16,0 %38 %FR-14,0 %23 %DE-14,0 %18 %EL-4,0 %18 %HU10,0 %13 %IE-20,0 %16 %IT-13,0 %17 %LV17,0 %40 %LT15,0 %23 %LU-20,0 %11 %MT5,0 %10 %NL-16,0 %14 %PL14,0 %15 %PT1,0 %31 %RO19,0 %24 %SK13,0 %14 %SI4,0 %25 %ES-10,0 %20 %SE-17,0 %49 %UK-16,0 %15 %